
 Kirchenordming/Wied die 


vnter dem 


" Chiſtlichen | 
Konig auß Engelland / 


Edward dem Vl. in der Statt 
Londen / in der Niderlendiſchen Ge⸗ | 
meine Chriſti / Durch Kön. Maieſt. mans ; 
dat geordnet vnd gehalten worden / mit 5 
der Kirchendiener vnd Elteſten 9 
bewilligung/ | 


Durch | 
HermJohannvon Laf: N 
co / Freiherꝛen in Polen / Su⸗ 


3 derſelbigen Kirchen 
in Engelland in Lateiniſcher ſpꝛach weit⸗ 
Z leuffriger beſchrieben / Aber durch Mars 
tinum Micronium in eine kurtze Sui 
verfaſſet / Vnd jetzund 
verdeutſchet. 


Gedꝛuckt in der Churfürſtlichen 
Statt Heidelberg / Durch Jo⸗ 
bannem Maper. 

„ DWard der V1; 
15 C durch GOttes gna⸗ 
de Koͤnig in Engel⸗ 
land / Franckreich 
2 9 vnd Irland / beſchir⸗ 
mer des Glaubens / 
vnd auff erden das oberſte haupt der 
Engelendiſchẽ vnd Irlendiſchen Kir 
chen / vnder Chꝛiſto / allen / zu denen 
diß vnſer Priuilegium gelanget / vn⸗ 
ſern gruß beuoꝛ. Nach dem vns et⸗ 
liche voꝛtreffliche vꝛſachen eigentlich 
bewegt haben. Auch in betrachtung 
mit was ernſt vnnd liebe es einem 
Chꝛiſtlichen Konig gebſiren wil / zu 
dem heiligen Euangelio GO tes / 
vnd der Apoſtoliſchen Religion ge⸗ 
neigt vnd zugethon zu ſein: ohn wel⸗ 
che das Politiſch regiment on zweif⸗ 
fel nit lang beſtehen / noch ſeinen na⸗ 
men behalten kan / es ſey denn das die 
Fuͤrſten vnnd voꝛneme Potentaten / 
welche von GOtt zu herꝛſchen vers 
a ij. onꝛdnet 


oꝛdnet / voꝛnemlich fleiß anwenden / 
vnd ſoꝛge tragen / daß die reine Reli⸗ 
gion durchs gantze landt außgebꝛei⸗ 
tet / vnd die gemeine nach der Chiiſt- 
lichen Apoſtoliſchen lehꝛe vnnd oꝛd⸗ 
nung Refoꝛmieret / vnd durch heilige 
Diener zum auffwachſen / erhalten 
werde. 

Dieweil vns aber wol bewuſt / daß 
eins Chꝛiſtlichen Koͤnigs ampt er- 
foꝛdert (neben andern trefflichen rath 
ſchlegen zu der rechten regierung ſei⸗ 
nes Reichs dienlich) die jenigen / ſo 
des Euangeliums halben vnderdꝛu⸗ 
cket / veriagt vnd verbant werden / zu 
verſehen / vnd zu erhalten. Derwe⸗ 
gen haben wir nit allein das erſte an⸗ 
geſehen / vnnd die Kirchen von des 
Pabſts Tyraney erloͤſet / vnd in jhꝛe 
alte freiheiten Reſtituiret vnd ſie da⸗ 
bey zu erhalten begeren / ſonder auch 
mitleiden getragen mit den verban⸗ 
ten / vnd außlendigen / ſo vorlangſt 
in vnſerm Reich Engeland gewonet 
haben 


haben / vii daß auß der vꝛſachen / daß 
wir achten / es ſoll einem Koͤnig zur 
verkleinerung gelangen / daß auß⸗ 
lendiſche Menſchen vmb des Euan⸗ 
geliums Chriſti willen auß jrem vas 
terlande vertrieben / vnd zu vnſerm 
Koͤnigreich fluͤchtig woꝛden / der not⸗ 
durfft / ſo zum lebẽ dienet / ſoltẽ mans 
gel haben: In anſehung daß ſichs nit 
gezimet / daß eines Koͤnigs miltigkeit 
in ſolchẽ fall einigs wegs ſolte verkuͤr 
ket oder verſchloſſen ſein. Vñ dieweil 
viel Teudſchen vnd andere außlen⸗ 
digen / ſo hieher kommen ſind / vnnd 
noch taͤglich in diß vnſer Reich En⸗ 
geland kommen / auß Teudſchland 
vñ andern frembden lendern / in wel⸗ 
chen die freiheit des Euangeliums / 
durch den gewalt des Papſtumbs ge⸗ 
ſchwechet vnd vnterdrucket iſt / keine 
gewiſſe wonung vnd ſtatt in vnſerm 
Reich hatten / in welcher ſie jhre vers 
ſamlungen halten / vnd vnter jhrem 
eigenen volck vnd ſyrache /den han⸗ 

a iij del / 


del der Religion / vnd kirchen vbun⸗ 
gen / jrem bꝛauch nach / verſtendlich 
thun vnd gebꝛauchen koͤnten: Da⸗ 
rumb auß vnſeren beſondern gnadẽ / 
vnnd auß vnferem guten voꝛwiſſen / 
vnnd freiwilliger bewilligung: auch 
mit vꝛtheil vnd bewilligung vnſers 
Raths / wollen wir zu laſſen / vñ oꝛd⸗ 
nen / daß nu hinfuro ein Kirch in vn⸗ 
ſer Statt Londen ſein ſoll / welche ge 
neſict ſol werden der Tempel Jeſa/in 
welchem die verſamlung der Teut⸗ 
ſchen / vnd anderer Außlen diſchen ge 
halten vnnd vnderhalten ſollen wer⸗ 
den / vnd daß in ſolcher meinung vnd 
mit ſolcher Condition / daß die reine 
vnuerſerete außlegung des heiligen 
Euangeliums vnnd die außtheilung 
der Sacramenten / nach dem woꝛt 
Gottes vnnd der Apoſtoliſchen oꝛd⸗ 
nung / võ den dienern der Teutſchen 
vnd anderer Außlendiſchen Gemei⸗ 
ne / verichtet werde. Vnd diſe Kirche 
richten wir auff / vnd oꝛdnen jetzo ge⸗ 

genwertig 


— — 


genwertig darzu einen Superinten⸗ 


denten vnnd vier Diener des woꝛts. 
Vnd derſelbelbige Superintendens 
vnnd Diener ſollen mit der that wie 
mit dem namen / ein einiger zuſamen 
gefuͤgter vnd Politiſcher leib ſein / in 
jnen ſelbs / durch den namẽ des Sus 
perintendentẽ vnd d. Diener der Teut 
ſchẽvnd andere außlendiſche gemeine 
auß der Fundation Edwards des v1, 
in der ſtatt Londẽ / vnd durch diſes ge 
gen wirtigs leibẽ wir ein / vnd richten 
auff einen eingeleibtẽ vnd Politiſchẽ 
leib / durch den ſelbigen namen / we⸗ 
ſentlich vnnd zu allen zeiten / oꝛdnen 
vnd ſetzen mit dieſem gegen wertigen 
ſchꝛeibẽ / vnd das (ſie) ſucceſſion oder 
nach folg vnd langwirigkeit habẽ ſol⸗ 
len. Vnd ferner / auß vnſeren beſon⸗ 
dern gnaden vnnd rechten wolbe⸗ 
dachten voꝛwiſſen vnd freier bewil⸗ 
ligung / auch mit bewilligung vnſers 
Raths / haben wir gegeben vnd zuge⸗ 
loſſen /vund durch diß gegewertigs 

a 1lij geben 


geben / vnd laſſen wir zu / dem obge⸗ 
melten Superintendenten vñ Die⸗ 
nern der Teutſchen vnnd den andern 
außlendiſchen Gemeinden in der ſtat 
Londen die gantze Kirch (ſo zu voꝛ der 
Auguſtiner Kirch genennet) inn vn⸗ 
ſer Statt Londen vnnd den gantzen 
grund vnd bodem / der gemelten Kir⸗ 
chen oder Tempels / außgenommen 
den gantzen Choꝛ deſſelbigẽ / erdreich 
vnd bodem deſſelbigen. Welche kirch 
ſampt allt das oben gemeldet iſt ( voz 
behalten allein was außgenomen iſt) 
ſollen die obgedachte Superinten⸗ 
dens vnd Diener / mit jren nachkom⸗ 
men haben vnnd geb:auchen : dieſel⸗ 
bige halten vnd gebꝛauchen von vns 
vnd vnſern erben / als ein freie vnd 
bloſe almuſen. Wir geben zu dem jn 
krafft obgedachter bewilligung / vnd 
vnſerm eigentlich em voꝛwiſſen / vnd 
freiwilligen bewegung / vnnd durch 
diß gegenwertigs laſſen wir zu dem 
gemelten Superintendent? / dienern 

vnd 


) vnd jren nachkommen / volkommene 
macht vnd gewalt zu mehꝛen vnd zu 
mindern / die zal der Diener / vnnd zů 
nemen vnnd veroꝛdnen ſolche Die⸗ 
| ner / die in der obgemelten Kirchen / 
wenn es gedachten Superintenden⸗ 
| ten vnd Dienern noͤtig dunckt / die⸗ 
nen ſollen. 
| Wir wollen auch daß Johannes 
von Laſco auß Polen / der vmb ſeiner 
| frombkeit / vnſchuldigen lebens vnd 
vortreffliche erfarenheit vii lere wil⸗ 
len ſehꝛ berüͤm̃t iſt / der erſte Superin 
tendens der bemelten KirchT ſein ſol. 
Vnd das Gualterus Delenus / Mar 
tinus Micronius / Franciſcus Riue⸗ 
| 
{ 


rius / vnd Richardus Vauuilius die 
|] erſte Diener des Woꝛts ſein ſollen. 
Wir geben auch weiter dem ernenten 
[Superintendenten vnnd Dienern 
fſampt jren nachkommen erlaubnuß / 
macht vnd authoꝛitet / nach abgang 
vnd verſterben eines dieſer gemelten 


diener / von zeiten zu zeiten / eine an⸗ 
a v dere 


dere geſchickte perſone zu erwehlen / 


ernennen vnd zuſtellen an jhre ſtatt: 


Doch alſo / das die gewehlte perſon / 


vns / vnſeren erben vnd nachkom̃en 


pꝛeſentiert vũ durch vns / vnſere erbẽ 
vii nachkomẽ in bemeltẽ dienſt beſte- 
tiget werd. Wir gebẽ auch vnd laſſen 
zu / dem vo2gemeltT Superintenden⸗ 
tt / dienern vñ jrẽ nachkomen vrlaub 
macht vñ authoꝛitet / nach tod vñ ab 
ſcheiden des Superintendenten / von 
zeitẽ zu zeiten / ein en andern voꝛtreffli 
chen vnd gelerten mañ an ſeine platz 
zu erwehlt / ernennẽ vi oꝛdnen / doch 
alſo dz die perſon alſo erneñet vnd er⸗ 
wehlet / gepꝛeſentiret werde voꝛ vns / 
vnſere erbẽ vnd nachkomen / vñ durch 
vns vnſere erben vnd nachkomen / in 
den obgemelten dienſt der Superintẽ 
dens eingeſetzt vnd beſtettiget werde. 
Wir gebieten vii befehlẽ ſtrenglich ſo 
wol dem Richter / ſchꝛeiber vnd Rath 
vnſer ſtatt Londen / als dem Biſchoff 
von Londen / vnd ſeiney ſuceeſſoꝛen / 


auch 

auch allk andern Ertzbiſchoffen / rich. 
tern / Amptleuten vii andern vnſern, 
dienern / wer vñ welche die auch ſein / 
daß ſie die gemeltè Superintendent 
vnd Diener / auch jre glieder / in diſer 
jrer freiheit vnbeſchweret bleiben laſs 
ſen / diſelbige frey vnd geruͤlich zu ge⸗ 
bꝛauchen / auch jre eigene Ceremoniẽ 
vnd beſondere Chriſtliche Bußzucht 
zu vben: vnangeſehen / daß dieſelbigẽ 
nit eben gleich ſindden Ceremonien / 
fo in vnſerm Reich gebraucht werdi: 
vñ daß on einige vnruh / widerwertig 
keit oder vngemach / ſo man denſelbi⸗ 
gen oder jemand von jhnen zufuͤgen 
moͤchte / auch vnangeſehen einige ſta 
tuten / act?/ proclamationen / befeh⸗ 
len / reſtricten oder breuche / in vori⸗ 
gen zeiten dauon gehalten / gemacht / 
oder darwider außgeruffen / vnd zum 
zeugnuß der warheit / haben wir die⸗ 
ſen offnẽ Priuilegiums Brieff hie vs 
auffrichtẽ laſſen / vñ durch vns ſelbs 
bezeuget. Zu Leighes den 24. Junij / 
im vierdten Ihar vnſers Reichs. 


des Yiids 


Martinus Micronius 
wuͤndſchet alle liebhabern der 
ewigen ſeligkeit vnd warheit / durch 


das tzantze Niderland / Fried / gnade vnnd 


barmhertzigkeit / von Gott dem Va⸗ 
ter / in ſeinem Son Jeſu 
Chriſto / Amen. 


Ner allen Landen 
vnnd voͤlckern / die zu 
vnſern zeitẽ vnter dem 
gewalt des Roͤmiſchen 
Pharaons vnnd Egy⸗ 
tiſchen finſternuß der 
goͤtterey ſitzen: Iſt 
auch liebe vnd werde bruder / vnſer Vater⸗ 
land gantz Niderland / welches die Meß⸗ 
pfaffen ſehr ſtarck mit aller liſtigfeit vnnd 


1 


Tyrariney in der Roͤmiſchen Abgotterey / 
wider Chriſtum vnd ſeine ewige warheit 
einhalten: vnnd das zu einer grewlichen 
Gottesleſterung / vñ der ſeelen des volcks 

gewiſſen verderbung. | 
Vnd diß (ach leider) iſt dem Teuffel nit 
gnug / daß er vnſer liebes Vaterland / mit 
dieſer Roͤmiſchen Abg6tterey verſtricket / 
ſonder dieweil er mercker / daß etliche die 
Roͤmiſche abgoͤtterey verlaſſen / * 
0 Jes 

Vorꝛede. 


ſto Jeſt jrem ſeligmacher / mit einem eins 
bruͤnſtigen hertzen gern wolten zufallen / 
a da laufft er vmb dieſelbigen als ein bruͤl⸗ 
lender Loͤw / mit falſcher Lehr ſie zu ver⸗ 4 u pet. 
ſchlingen: vnd verſchlinget jr auch viel / ß: 
das darumb / daſs ſte keine rechtſchaffene V8. 
Lehrer haben / ſo jnẽ durch die gaben Got⸗ 

tes / mit der lehre offentlich moͤchten vor⸗ 

ſtehn. b Deñ wo die Prophecey oder Goͤtt⸗ b pro. 29. 
liche lehre auff hoͤret / da wird das volckzer⸗ y jg, 
ſtrewet. Welches auch Gott durch den Pro 

pheten Ezechiel bezeuget mit dieſen wor⸗ ; 
ten: c Meine ſchaͤflein (ſpricht er) ſind alle CEXE 24. 
zerſtrewet / als die keinen Hirten haben / \ 


vnnd ſie ſind alle den wilden Thieren zur 


ſpeiſe worden / vnd gantz zerſtrewet. Dar⸗ © 
umb hat auch Chriſtus das volck / ſo keine Matt.). 
rechte Lehrer hat / d einer herde Schafe / 

welche feinen Hirten hat / verglichen. Deñ 

gleich wie die jrꝛenden Schaf in der Woͤlff 

zeen gerathen: alſo auch die Menſchen ſo 

keine rechtſchaffene Lerer haben / werden 

von dem Teuffel auff mancherley weiß / in 
ſonderheit aber / durch falſche Lehre ver⸗ 
ſchlungen / die weil ſth ſonſt der teuffel mit | 
ſeinen dienern in einen e Engel des liechts e 2, Core ſt 
verendern kan. Wo wir diß ernſtlich be⸗ 


dencken werden / werden wir warlich be⸗ 


finden 


Vortede, 


finden / daß Gott ſeinem volck feine groͤſſe 

re wolthat beweiſen kan / denn ſo er daſſel⸗ 

bige mit rechten treuwẽ Dinern des woꝛts 

da ſeine ſtim offentlich in der gemeine ſchal 

let / begabet. Vnd wiewol wir dieſe gnade 

Gottes / vmb vnſer vndanckbarkeit willen 

in vnſern eignen vaterland noch nicht ha⸗ 

Die gna⸗ ben offentlich Funen bekomen / ſo hat doch 
de Got⸗ Gott vnſer nicht gentzlich vergeſſen: ſon⸗ 
tes dem der hat vns in einem frembdẽ lande ( nem⸗ 
Nidland: lich in Engelland) ein offentliche / freie vnd 
in einem Chriſtliche gemeine gegunet/ auff daß wir 
ſtembdẽ durch dieſſelbige / nit allein von aller Roͤ⸗ 
lande be- miſchen Abgoͤtterey / ſonder auch von allen 
wieſen. andern jrthum̃en vnd falſchen leren / möch 
ten gefreiet werden. Denn nach dem der 

Gottes fuͤrchtige vnnd vnſchuldige junge 

Konig Edward / ein getreuwer vorſteher 

der Gemeine Chriſti / ſein Reich mit allem 

ernſt von aller Abgoͤtterey geſaubert / vnd 
daſſelbige mit der reinen Apoſtoliſchen le⸗ 

re pets oped ʒu zieren: hat er auch ʒu ver 

mehrung des Reichs Chriſti den Außlen⸗ 

Das Pri diſchen in jrer eignen ſpraach nemlich den 
fe gium Niderlendern vii Frantzoſen / in ſeiner Koͤ⸗ 
V N. n niglichen Statt Londen / die freiheit der 
rechten Religion zugelaſſen. Vnd daſſel⸗ 
bige auff das anſuchen vnnd begeren vn⸗ 
ſers 


Vorꝛede. 


ſers ernſthafftigen vnd getreuwen Super 


intendenten Johannis von Laſco. Dieſe 
feine groſſe wolthat hat Kö. Ma. mit ei⸗ 
nem offenlichen Priuilegio / welches zum 
ewigen gedechtnuß hieran gedruckt iſt / be 
ſtettiget. Er hat auch obgemelten Super⸗ 
intendenten ſampt ſeinen mitarbeitern / 
volle macht gegeben / eine gemeine / nach 
dem wort Gottes / vnd der Apoſtoliſchen 
ordnung / one jemands einreden / auff zu⸗ 
richten: ſo fern ſie jhre lehre vnd Kirchen 
vbung mit Gottes wort beweren fuͤnten. 


Zu ſolchem dienſt hat Koͤnigliche Ma⸗ 
ieſtat auff jren koſten einen Tempel laſſen 


zu richten: vnd den von aller Abgoͤtterey 
vnnd Superſtition laſſen ſaubern / den er 
Jeſus Tempel hieß. Auff daß wir Jeſu da 
rin ein Gemeine ſamlen / vnd den neuwen 


wein des Goͤttlichen worts / darin als in 
ein new rein faß gieſſen ſolltẽ. Welchs war 
lich ein groſſe vñ vnaußſprechliche wolthat 
Gottes geweſen iſt / vnd ein rechtſchaffen 


Oer Tem 
el d auß 
endiſchẽ. 


mittel ſo wol die zerſtrewete einfeltige ſchaͤf 
lein zuuerſamlẽ / vñ mit I weide des Goͤttli 


chẽ worts zu ſpeiſen / als dz liecht des Enan 


geliũs durch das gantze Niderland durch 
ſchreibẽ vñ andere mitel mit der zeit auß zu 
breiten. Derhalben wir als diner d gemeltẽ 


Nider⸗ 


Vorꝛede. 
Niderlendiſchen gemeine / dieweil diß an⸗ 
geregt Priuilegium erlangt (des wit fleiſ⸗ 
fig wollen acht haben) vii vns boͤwuſt / wie 

Einſezũ gſchwer es ſey CHriſto ein Gemeine nach 

der Elte⸗ ſeinem wort zu ſamlen vnd auff zubawen: 

ſten. habẽ erſtlich nach Gottes wort / vier Mit⸗ 
regierer / welche in der Schrifft a Elteſten 
genennet werden / mit bewilligung der 

Gemeine / erwehlet. Vnter welchen gewe⸗ 

ſen iſt Johannes Vtenhouius: der dieſe 

vnſere gegenwertige Ordnung auß dem 

Einſetzũg Latein in vnſere Niderlendiſche Sprach / 

der Dia⸗ transferiert hat. Bald darnach / haben wir 

ken. auch vier Diaken oder Diener der armen / 

b Ad. 6. nach der b Apoſtoliſchen ordnung / mit be⸗ 
willigung der Gemeine / angenommen. 
vnd wiewol der Teuffel vns dieſen reinen 
fortgang mit groſſem neid mißgoͤnnet / 
vns dieſe rechte Reformation durch aller⸗ 
ley liſt vnnd mittel zu verhindern ſich be⸗ 
befliſſen / ſo hat doch mitlerroeil vnſere ge⸗ 
meine taͤglich zugenommen / alſo / daß wir 
auch gezwungen worden / die zal der El⸗ 
teſten vnd Diaken zu mehren. Vnd haben 

| in vnſerer Gemeine zehen Elteſten / vnnd 

Einſegũg zehen Diaken oder Allmoſenpflaͤger ver⸗ 

der Pro⸗ ordnet. Vnd auff daß niemand zweif⸗ 

phccey, feln moͤcht / von der Lehre ſo taͤglich a 

Ward: 


41, Tim. y. 


wort Gottes gemeß war / haben wir keine 


Vorꝛede. 


ward: auch daß allen widerſprechern das 


maul geſtopffet wurde / haben wir ein of⸗ 
fentliche pꝛobe der lere / durch die wochen a 
rophecey eingefuͤret / vnnd ſehr ernſtlich 
8 zu weitern Reformatiõ vn 
ſer gemeine / habẽ wir ein kind ſchule vñ kin 
d lere / zur vbung der jugẽt angericht. End Die Bin⸗ 
lich haben wir durch GOttes gnade / den der lere. 
reinen gebrauch des Tauffs vnnd Nacht⸗ 
mals vberkommen: wiewol wir deſſelbi⸗ Der ge⸗ 


4l. Cor. 4 


gen / vmb des groſſen widerſtands willen brauch ð 


ſo vns der Sathan thet / ein groſſe weil ha⸗ Sacramẽ 
ben manglen müſſen. Durch welchen ge⸗ ten. 
bꝛauch / vñ rechte vbung ð Chriſtlichẽ ſtraf Die Cheiſt 
fe / alle Gottſeligfeit vii erkaͤntnuß der war liche ſtraf 
heit in d gemeine herlich zugenom̃en hat. fe od buß 
Wir haben auch in vnſer Gemeine nit zucht. 


vil eufferlicher Ceremonien gehabt / vnd Harten 


folgende vnſerm Priuilegio / welches dem dir nit vil 


Aberglaͤubiſchen Ceremonien wollen an⸗ euſerli- 


7 
neinen / ja feine dann die / ſo mit Gottes Ding 
wort iſich reimen. Deñ das Geiſtliche reich in der ge⸗ 
Chriſti wil mit feinen Menſchlichen trau meine ge 
men geſchmuͤckt oder erklaͤret ſein / ſonder bꝛau * 
wird vil mehr dadurch verfinſtert / ja es haben 
wird der Geiſtlichen ding durch die euſſer g 
lichen vergeſſen. Wir haben ein gebot in ð 
ſchꝛifft / b daß man alle _y ordentlich vñ bl. Cor. 14 


Jar 


11. cor. * 


Votꝛede. 


zur aufferbawũg / das iſt zur befuͤrderung 
des glaubens vnd der liebe / in der Gemet 
ne ſoll außrichten. Vnd Paulus vermanet 
vns / daß ein jeder zuſehe / was er auff das 
a fundament der Gemeine / Chriſtum Je⸗ 
ſum bauwe: durch welches wir ſind verur 
ſacht wordẽ / vns mit feinerley aberglaubẽ 
zu beſudelen / auff daß wir vnſeren lohn vñ 
werck nit verlieren: ſonder haben nach al⸗ 
lem vnſerm vermoͤgen / die lautere reinig⸗ 
Feit in allen vbungen vnſerer Gemeine ge 
ſucht. Es ſind deren wol etliche geweſt / ſo 
vns gerahten habẽ / daß wir vmb friedens 
willen / vñ vnſere gemeine zu behalten: et⸗ 
liche Papiſtiſche Ceremonien ein zeit lang 
añemen ſollẽ:welchen rath wir feins wegs 
haben kunnen añemen / wol wiſſende / das 
boſe gewõheiten vñaberglaͤubiſchen Ceres 
monien einmal angenom̃en / hernach ſehr 


— 
og 


iſchwerlich abgelegt werdẽ: ja ſie jhe zu den 


* 


abnemẽ in den Oertzẽ / wie man dz merckẽ 
mag / nit allein in der Judiſchen vnd Pa⸗ 
piſtiſchen kirchẽ / ſonder auch vnder denen / 
die fuͤr die beſte Euan geliſchen wollen ge⸗ 
halten werden. Deñ die Papiſtiſche aber⸗ 


glaubiſche ding / ſo ihm anfang der Re⸗ 


formation bey jnen / vmb der ſchwachheit 


willen des volcks / blieben find / haben nu 
mit der zeit / vnder dem titel der Indiffc- 


renten 


Vorꝛede. 


renten oder mittel dingen / vnd durch das 
anſehen der vorigen Diener / die ſie geſtat⸗ 
tet haben / ſo groſſe krafft bekommen / daß 
man ſchier ein Papiſtiſcheſ Kirche / da das 
Euangelium Chriſti niemals geprediger 
iſt / von allen eitelen vnd aberglaubiſchen 
dingen / leichter ſolte Reformiren vñ ſau⸗ 
bern / dañ dieſelbe. Denn es ſtreittẽ etliche 
Euãgeliſche pꝛedicant ẽ ſchier hefftiger vin 
jre Meßkleider / Altaren / Liechter / bilder / 
des Teuffels Sacraments heußlein / flin- 
gẽ / beichtẽ orglẽ / knyẽ / beſchwerẽ der Teuf 
fel / Catieniſch geſeng / vñ andere vberblic⸗ 
bene Aberglaͤubiſche ding / dan die Meß⸗ 
pfaffẽ vor dz jre. Ja etliche duncket mich) 
ſind alſo verblendet / daß ſie von wegen dz 
man diſe abgoͤttiſche ding verlaſt / ſich nit 
ſchemẽ die rechte diener zu verfolgẽ / vñ die 
Gberkeit wider ſie zu erwecken. Nach dem 
wir diſe vii dergleichẽ ſtücken wol erwogẽ / 
haben wir in vnſer gemeine nichts wollen 
einfůͤren / dañ was da nach dem woꝛt Got 


tes / zu Chꝛiſtlicher aufferbawungdienet. verg el⸗ 
Nach dem wir aber vnſere Außlendi⸗ tung der 
ſche Gemeine mit groſſer ſorge arbeit / vnd welt fur 
ſchmertzen durch Gottes gnade / Chriſto vnſere 
dem Herꝛen geboren / genehret / vnd auff arbeit. 


gebracht haben: ſo iſt vns darfuͤr von der 
vndanckbaren welt nichts anders zu lohn 
ij worden 


- 
= "7, = 


_— — 
, 


4 Act, 9. 


Vorꝛede. 


worden / dann vndanck vnd hinderꝛeden. 
Dann wir von derſelbigen / wiewol zu vn 
recht (da fuͤr wir dem Herꝛen dancken) in 
vilen ſchweren ſtuͤcken beſchůͤldiget wer⸗ 
den. Die einen ſchreien / wir verdam̃en al⸗ 
le andere Kirchen / ſo mit vns in den Kir⸗ 
chen Ceremonien nicht vbereinkom̃en: die 
andern legen vns auff / daß wir noch zu 
fleiſchlich ſind in vnſer ordnung / vnd die 
ſündẽ nit gnugſam ſtraffen. Vil ſchreiẽ her 
gegen / wir ſind zuſtreng die ſünden zu 
ſtraffen / vnd ſagen es gebür vns nicht je⸗ 
mand dem Teuffel zu vbergeben / vnnd 
was dergleichen mehr iſt. Etliche ruffen / 
wir ſchenden vnnd verachten die Sacra⸗ 
ment. Ja es ſind jren auch / die vnſere lere 
allein vmb des friedens willen ſo vns der 
Her: ein zeit lang gegiinnet / verdam̃en / 
gleich a ob Chriſtus nicht auch der Apoſto⸗ 
liſchen Gemeine etrba ein weil frieden ge⸗ 
geben hette. Zu letzt / die Meßpfaffen vmb 
diſer vnd anderer vrſachen willen dichten 
vil böͤſes auff vns / reden vnd predigen wi 
der vns / beliegen vnnd beſchuldigen vns 
mit vnrecht. Als aber wir Diener der Ge⸗ 
meine diſe vnd dergleichen laͤſterung teg⸗ 
lich gehoͤrt / ſind wir als wir zu Londen 
waren / gezwungen worden die ordnung 
vnſer Gemeine ordentlich vnd trewlich zu 
beſchrei⸗ 


Vorꝛede. 


. vo 


deſchreiben. Welche wir nun in vnſer zer⸗ Warum 


ſtreuwung / zu vnſer vnſchuld / vnnd viler 
menſchen beſſerung vnd troſt ans liecht ge 
geben haben. Bittende euwer lieb / jr wol⸗ 


oꝛ dnung 


lend diſe vnſere arbeit danckbarlich auffne ſe n aub⸗ 
men: in welchem ich faſt groſſen behilff ge Lehen. 


pat hab / auß dem buch welches der obge⸗ 

melt Ber: Johanes von Laſco / vnſer Su 

perintendent / von der ordnung vnſer Ge 

meine in Latein auffs lengſt geſchrieben 

hat / vnnd wollet doch diß leſen / ſonder ei⸗ 
nigs vor vrtheil / ſo werdet jhr on zweiffel 
befinden / daß wir feine Sacraments ſchẽ⸗ 
der ſind / auch nicht zu laß gegen die ſün⸗ 
den geweſen. Noch daß wir einige hers 
ſchafft oder Tyraney in dem ſtraffen der 
ſünden gegen jemand gebraucht haben. 
So verdammen wir auch andere gerefoꝛ⸗ 
mierte Kirchen nicht / ob wir ſunſt inn den 
Kirchen Ceremonien oder ordnung mit 


= 


inen nit vberein fom̃en / ſo fern als e das Eie fur⸗ 


fundament Jeſum Chriſtum (wie er vns her vn⸗ 
inn der ſchrifft geoffenbaret iſt / nemlich / ſchul 
warer Gott vnd warer menſch / vñ ein eini gung vn 
ger ſeligmacher der welt) recht halten: vnd ſer gemc! 
egeren a goldt / ſilber vnd edel geſtein dar ne. 


ande — 3 der ſtupfeln 
vnd dergleichẽ dingen. Es iſt nit moglich 
daß aller Gemeine einerley geſtalt ſey: die 


iij gaben 


Vorꝛede. 


7 nſindmancherley/ die gelegenheiten 
manichfeltig / ma —— ſind 
auch a e indi groſſẽ ſchwach 


beit vnnd franekheit der verderbten na⸗ 
tur:da von ein jeder ſich gern von einem an 
dern ſoll vermanen vñ ſtraffen laſſen / auff 
dz wir Chriſto dem Berꝛẽ aller Herꝛẽ / vii 
nit den Fürſten der welt / ein gemeint ver⸗ 
ſamlen. Wir koͤnnen das freilich vor Gott / 
der ein erkuͤndiger aller hertzen iſt / bezeugẽ 
daß wir in diſer ordnung vnſerer gemeine 
nit mit fleiſch vñ blut rath geſchlagẽ habẽ / 
noch vnſere ehre geſucht / ſonder allein die 
ehre Jeſt Chriſti / vnd die ſeligkeit © gemei 
ne. Diſe zeugnuß vnſers gewiſſẽs / iſt vns 
gnugſã wid alle leſterer / wz ſte auch gleich 
wid vns außſpeiẽ. Chriſtus vnſer haupt iſt 
zu vorn zu einẽ zeichen geſetzt / dem ma wi 
derſprechen ſoll: darumb ſol es vns auch 
nit ſchwer noch new ſein / daß man vns teg 
lich widſpricht. Hiemit wollẽ wir euch ge⸗ 
liebte brůd dem Gerꝛẽ befehlen / jn bittẽde 
dz er e. l. vnd dem Antech:iſtẽ bewarẽ wolle 
voꝛ aller falſchẽ lere vñ vnreinigfeit der ab 
götterey / vñ entlich ſeine augen der barm⸗ 
hertzigkeit vber vnſer vaterland erhebẽ / dz 
jr võ dem Rom. Pharaone vnd von ð hãd 
euwer feindẽ erloͤſt / jme daſelbſt dienẽ mö⸗ 
get in aller heiligkeit vñ gtrechtigfeit / alle 
tage cuwers lebens / Amen. anno 15 5 4+ 


aupt ſtück ſo in diſem buch oꝛdent⸗ 
9 5 15 Row no of | 


8 Dienern der Gemeine. cap. 1. 
fol. 1, 1 | 
Yon der erwehlung d Diener. cap. 2. f. 2. 
von der Foꝛm vñ weiſe Diener zu erweh⸗ 
len. cap. 3. fol. 10. "Fi 
Von der beſtetigung der Diener. c. 4. f. u. 
Die Form zu beſtetigen die Diener des 
worts. cap. 3. fol. u. 
Die Form zu beſtetigen die Elteſten. cap. 
6. fol. i828. 3 
Die Form zu beſtetigẽ die Diaken. cap. 7. 
fol. 20. „ 
von dem dienſt des worts. rap. 8. fol. 24. 
von der ordnung vnnd weiße der predig 
vnd gemeinen gebeten. cap. o. f. 2s. 
Von der finder lere. Cap. 10. f. 35. 
Wie die finder zũ Nachtmal gelaſſen woer⸗ 
den. c. 11. f. 38. 5 
võ der pꝛophecey od pꝛob der lere c. u. f. 41. 
Von dem Cauff. c. 13. f. 43. 
von der Form des Nachtmals. c. 4. f. si. 
Von der bereitung zũ Nachtmal. c. 15. f. 53+ 
Von der prob vñ vnderſuchung des glau⸗ 
bens / deren ſd ſich zum Nachtmal berei 
ten wollen. c. 16. f. 54. 
Was am tag vor dem Nachtmal geſchicht. 
C. 17. f. 67. | 29 
Was 


4 _ —_— . Bos RD 2 > Pe + <n__ 

Was am tag des Nachtmals gehandelt 


wird. cap, 18, fol. 57, 
Von der Chriſtlichen ſtraffe/ vnd jrem ge⸗ 
brauch in der Gemeine. c. 19, f. 80. 
Warin der gebꝛauch der Chriſtlichen ſtraf⸗ 
fe gelegen ſey. cap. 20, fol. 81, 
Von dem heimlichen gebrauch der Chriſt- 
lichen ſtraffe vnder dem volck. c. 21. f. 82, 
Von dem offentlichen gebrauch ð Chriſtli⸗ 
cher ſtraffe in der Gemeine. c. 22. f. 85, 
Von der vermanung vñ ſtraffe des gefal⸗ 
lenen bruders / ſo durch die Diener vñ 
Elteſten in jrer verſamlung geſchicht. 
càp. 23. fol. 86. 
Die Tom der offentlichen buß vor der ex⸗ 
comunication. ca. 24. fol. 88. 
Form der excom̃unication oder des bans / 
auß der Gemeine. C. 25. f. 97. 
Form wie man den abgeſchnitten nach der 
beterung wider in die gemeine auffne⸗ 
men ſolle. cd. 26. fol. 197 
Von der eigentlichen ſtraffe der Diener ð 
Gemeine. Cap. 27. fo. ii. 
Ein anhang von denen / ſo nit in der Ge⸗ 
meine ſeind. K. 18, f. til, 
Von dem gemeinem gebett vnd faſttagen. 
c. 29. E, 119, 
Ordnung der Ehe einleitung. c. zo. f. ini. 
Von beſuchung der krancken. c. zi. f. 129. 
Von der begrebnuß der todten. c. 32. f. 132. 


Cap, 


J 


CAP. I. : 


Von den Dienern der 


Chuſtlichen Kir⸗ 
chen. 


Eich wie ein 
Hauß one hauß⸗ 


| vater / ein Schiff one 
870 Stewꝛman / vnd ein 

— bheer one Haupiman / 
in gewiſſe gefahr kommen: alſo auch 
die Gemeine Chꝛiſti / welche in dieſer 
Welt ſtreitet / wird entheiliget / zerꝛiſ⸗ 
ſen vnd vergehet endlich gar / wo ſie 
jre gebürliche Regierer vnd Diener 


nit hat e / durch welcher ernſt / Gottes Ephe. . 
furcht vnd lehꝛe ſie billich ſol regieret Ad. 20. 


werden. Es iſt auch hie nicht erlaubet 
allerley oꝛden vnd geſchlechte der die⸗ 
ner der Gemeine nach menſchlichem 
gutduͤncken einzufuͤren: gleich wie es 
auch nicht erlaubet iſt die notwendi⸗ 
gen / 


Von den Dienern 


gen außzulaſſen:ſonder in diſem muß 
man folgen der oꝛdnung GOTtes 
nach ſeinem heiligen woꝛt. Denn es 
ſe jm am aller beſten bekant iſt / durch 
waſſerley Diener ſein hauß / die Ge⸗ 
meine ſoll regieret werden. 
Derwegen wir nachfolgende der 
vnwanckelbare autoꝛitet der ſchꝛifft / 
haben in vnſer Gemein allein zwei⸗ 
erley diener:die Elteſten / vnd die Di⸗ 
aken / ohne welche die Gemeine nicht 
fuͤglich kan erhalten werden. | 
Vnter den erſten dienern / nemlich 


41. Tim. 5. dẽ Elteſten / ſind etliche die in de a woꝛt 
b act ꝛ0, vnd Lehꝛe arbeiten: vnd dieſe werden 

Phil. i. in der Schꝛifft genennetb Biſchoff / 
Ephe· J. . Hirten / vnd Lehrer / vnd die andere 


Elteſten / wiewol ſie den offentlichen 
dienſt des woꝛts vñ der Sacramen⸗ 
ten nit bedienen / dennoch ſind ſie ge⸗ 
huͤlffen der ander diener / vnd ſtehen 
jnen bey mit allem ernſt / mit rath vi 
hülff / auff daß die Gemeine 2 

| m al⸗ 


der Gemeine. 2 
in aller Gottſeligkeit / heiligkeit / frie⸗ 


de / oꝛdnung vnd erbarkeit / nach dem 


woꝛt Gottes regieret vnnd erhalten 
werde / darumb werden ſie auch von 


Paulo Regenten genennet. Vnter⸗ l. cor. ia. 


diſen zweit geſchlechten der Eltiſten / 
iſt einer auß jrer zale / der voꝛnemeſt / 
darzu oꝛdentlich erwehlet / auff daß 
durch ſeine authoꝛitet / ein eintrechti⸗ 
ge vergleichung vnter allen / in allen 
ding? nach dem woꝛt Gottes gehal⸗ 
ten werde. Vnd dieſer iſt von K. M. 
in ſrem Pꝛiuilegio genennet / Super⸗ 
intẽdens / das iſt / auffſeher. Die Dis 
aken aber tragen ſoꝛge fuͤr die armen 
der gemein. Wie aber obgemelte die⸗ 
ner der kirchẽ / Superintendens / El⸗ 
tiſten vñ Diaken oder allmoſenpfle⸗ 
ger in vnſer Chꝛiſtlichen gemeine er⸗ 
wehlet / vnnd in jrem dienſt beſtetiget 
werden / wollen wir zum anfang 
oꝛdentlich erkle⸗ 
ren. 


Cap. 


Von den Dienern 
CAP, Ih 


Von der wahl der 
Diener. 


Was vor der erwehlung der Die⸗ 
ner geſchehen ſoll. 
Enn die Gemeine eines Die⸗ 
Wie oder mehꝛ notduͤrfftig iſt / 
ſo wird als denn nach der oꝛd⸗ 
444. 3. nung Gottes / ein gemeiner gewiſſer 
Faſttag durch die Eltiſtẽ angeſtellet / 
welcher tag / darnach von der Can⸗ 
tzel / der gantzen Gemeine verkuͤndi⸗ „ 
get wird / auff daß ſie ſamptlich ( ſo | 
fern es muͤglich iſt) auff den beſtimp⸗ 
ten tag zuſammen kommen / vnd den 
Herꝛen mit ernſt vnd fleiß bitten / ge⸗ 
trewe Diener der gemeine von jm zu 
erlangen. ö 
Was an dem Faſttag ge⸗ 
ſchicht. 
Als nun die gemeine für neun vh⸗ 
ren zuſammen kommen iſt / vnd einen 


Pſalm 


der Gemeine. 3 
Pſalm zu der ſach dienend geſungen 

hat: ſo thut der Diener eine Pꝛedigt / 

in welcher diſe Haupiſtuͤck inſonder⸗ 

heit tractiert werden. 

Erſtlich wird bewieſen / warumb 1 

es notwendig ſey / in der wahl der die⸗ 

ner / einen a gemeinen faſt vnd bettag A4 13. 
zu halten: nemlich darumb / daß ge⸗ 14. 
trewe Diener der Gemeine nicht ge⸗ 

geben werden / durch einige menſch⸗ 

liche weißheit oder klugheit / ſonder 

allein durch eine bſonderliche wolthat bxphe, 4. 
Gottes e. So vermanet den der die⸗ e Matth. y. 
ner die gemeine daß ein ſeder nicht al⸗ 

lein in der gemeint verſamlung / ſon⸗ 

der auch daheim in ſeinem hauß ernſt 

lich bitten ſoll / in einem warhafftigen 

faſten vii nüchtern gemuͤt / daß Gott 

der HERR ſeiner Gemeine in dieſer 

wahl der Diener durch ſeinen Geiſt 
beyſtehn / vnnd die wahl mit ſeinem 
Goͤttlichen einſpꝛechen zu der ehꝛen 

ſeines eingeboꝛmen Sohns / vnnd zu 
A if einer 


Von den Dienern 


einer Gottſeligen erbawung ſeines 
Reichs in vnſerer Gemeine regieren 
11. wolle: Darnach wird das ampt der 
Diener / ſo man erwehlen ſoll / durch 
den Diener des woꝛts / auff folgende 

weiß erkleret. 
So ein Diener des woꝛts oder mehꝛ 
erwehlet werdẽ / ſo wird diſes von 
jrem dienſt angezeigt. 
I. Zũ erſten / daß der dienſt des woꝛts 
Matt. 25 ein oꝛdnung Gottes ſey / in ſeiner ge⸗ 
f. Cor. Ia. meine / zu jrer erbawung e / von Gott 

Ephe. . eingeſetzt. 

Ai. Weiter was das ampt der Diener 
120. des Wousſey / erſtlich daß ſiebleren 
1. bollen die reine Lehre des Goͤttlichen 
b Matt. Woꝛts: Zum andern / daß ſie die 
Ephe. 4, Sacramenten trewlich vnd ernſtlich 
auß ſpenden / allezeit die rechte krafft 
vñ nutz derſelbigen der gemeine voꝛ⸗ 
111. haltẽ: Zum dꝛitten / daß ſie mit den an 
b Add. 2 o, dern Elteſten c ſoꝛge tragẽ voꝛ die ge⸗ 
meine / die jhnen befohlen iſt / wie 
, em 


der Gemeine. 4 


waſſerley maͤnner zu ſolchem groſſen 


dienſt zu ſuchen vnd zu erwehlen ſich 
gebuͤret / nemlich ſolche / die in der hei⸗ 
ligen Schꝛifft fleiſſtg gelibet ſind / die 
durch gewiſſe zeichen der Gottſelig⸗ 
keit bewieſen haben / daß ſie gern vnd 
ernſtlich folgen wollen / allem dem 
daß der H. Apoſtel Paulus von den 
dienern des woꝛts in ſonderheit foꝛ⸗ 
dert. Man muß auch hie zuſchen / 
daß keine anewling zu diſem dienſt an 41. Tim z. 
genommen werden / oder welche der Pet. . 


A ii ſchkendliche 


C L - Tim. 3. 
Tit. i. 


li 
| 
1 


b. cordo 


| cnatta0 auch erflerex / daß der Gemeine zu⸗ 


Von den Dienern 


ſchendliche gewin / oder eitele ehꝛe zu 


dieſem dienſt getrieben hab. 

111 Zum letztẽ wird angezeigt / welches 
das rechte ampt / der gantz Gemeine 

gegẽ den dienern des woꝛts ſeie / nem⸗ 

4 Matt. 10. lich « daß ſie denſelbigen in jrem auff⸗ 
Luc. 10. richtigẽ dienſt / als geſantẽ Chꝛiſti des 
1. The. 5. Herꝛen / Ja als Chꝛiſto dem Herꝛen 
cor. ſelbs / welcher durch ſie redet vnd res 
= gieret / gehoꝛſamen ſollen : daß ſie jre 
iner. 10. offentliche vñ heimliche vermanun⸗ 
gen gern vnnd lieblich hoͤren / daß ſie 
die gemeine perſamlungen der Ges 
meine mit ehꝛerbietung vnd groſſem 
ernſt vo; augen haben / vnnd daß ſie 
ſich von allem b murꝛẽ wider die die⸗ 
ner vñ jren auffrichtigen dienſt / gent 
lich enthalten ſollen. Endlich wird 


tie b. bz. 


f. cor. 9. ſtche die Diener des woꝛts c nach ib⸗ 
2. cori rem vermogen zu verſoꝛgen / daß ſie 
Gal, 5, gute mittel hben / Chic vnd ehꝛ 
1. Tim. y lich zu leben. 1 AS 

2. So 


der Gemeine. F 
So aber einer oder mehꝛ von 


den andern Eltiſten / welche mitre⸗ 
gierer ſind / erwehlet weꝛden / ſo 
wird jr dienſt in der pꝛedig 
auff folgende weiß 
erkleret. 


0 Zum erſten / daß der dienſt ſolcher 1. 
| Elteſtẽ ein Apoſtoliſche oꝛdnung ſey / 
vnnd daß auß der Lehꝛe des Apoſtels 
l Pauli / welcher ein vnterſcheid ſtellet (1. Tia. 5, 
| zwiſchen den Eltiſten / da er leretdaſ 

] 


ſie zweifacher ehꝛen werth ſind / ſon⸗ 
derlich die da arbenten im wore. | 
[Darnach wird erkleret / das ampt 11. 
vnd wirdigkeit ſolcher Eltiſten in der 
gemeine Chuſti: nemlich daß jre vers 
ſamlung ſey / als ein rath der gantzen 
gemeine / zu erhaltung der reinen lehꝛ 
des Euangelij vii Chiiſilichen ſtraff 
oder 4 1 der * Das 
ampt diſer Eltiſten vñ der diener des 
woꝛts iſt gẽtzlich A ar 
v men 


III. 


; 111. 


Von den Dienern 
men daß ſie den dien ſt des woꝛts vnd 
der Sacramenten nicht verſehen vñ 
ſind mit den Dienern des woꝛts als 
huͤter vii bewarer der gantzẽ gemeine. 

Zum dꝛitten wird angezeigt / was 


Menner man zu dieſem dienſt ſuchen 


vnd erwehlen ſoll: Nemlich ſolche / 
die mit jren gaben ſo ſie von GOte 


entpfangen den dienern des woꝛts al⸗ 


ler he's gleichen / ſo fern es jmmer 
muͤglich iſt. 

Zum letſten wird erklaͤret / was das 
ampt des gantzen volcks in der gemei 
ne ſey / gegen ſolchen Elteſten: Nem⸗ 
lich / daß ſie dieſelbigẽ in ſolcher ehꝛen 
vnd würde haben ſollen / wie ſie die 
Diener des woꝛts haben. 


Wo aber ein Sup erintendent 


ſo lerwelet ee wird diſes 
von ſeinem dienſt in der 
piedig voꝛgehalten. 


uperintendenten oder auff ſe⸗ 


88 — Lesch daß der dienſt eines 
hers. 


ds TC” —— 


YE Zo. arms — ated. 3 Ghe 

hers ein Gottliche oꝛdnung ſey / in 
| der Gemeine Chꝛiſti / von CHꝛiſto 
ſelbs / ada er Petro eigentlich die ſor⸗ 

ge / die andere Bruͤder im glauben zu 

ſtercken befahl / eingeſetzt / b nit daß er 
Petro einigẽ gewalt oder macht vbex 

die andern gegeben hab: ſondern al⸗ 
lein vm̃ des willen / daß es noͤtig war / 
die gleiche macht aller andern Apo⸗ 
ſtelẽ mit Petro / durch ein gewiſſe oꝛd⸗ 
nung der ſorge des einẽ fiir den andn / 
in der Gemeine zu erhalten wie daß 
auch der heilige Mertler Gottes Cy⸗ 
pꝛianus leret. Derhalben iſt ein Su⸗ 
perintendens der Gemeine allein vm̃ 
diſer vꝛſachen willen vber die andere 
diener / daß er vmb ſeiner gaben will / 
mehꝛ arbeit vnd ſoꝛgen tragen muß / 
denn die andern. Aber in dem dienſt 
des woꝛts vnnd der Sacramenten / 
vnnd im gebꝛauch der Chꝛiſtlichen 
ſtraffen / hat er gleichen gewalt mit 
den andern. 1 Ge 
Tins Weiler 


4 Luc, 22. 


bi, Pet. 5. 
lohd, log 
Mate 2 Js 


Is 


lf. 


Gif, 


Von den Dienern 


Weiter wird angezeigt / daß der 
dienſt des Superintendenten nit in 
Kirchweihen / Kelchwethen oder der⸗ 
gleichen abgoͤttiſchẽ aberglaubiſchen 
dingen / ſonder in dieſen nachfolgen⸗ 
den ſiicken fuͤrnemlich gelegen ſey. 
Erſtlich daß er auff alle andere diener 
der Gemeine / in rem ampt gute acht 
habe: Zum andern / daß er alle diener 
(ſo offt daſſelbige notwendig) vers 
ſamle / vnd ein oꝛdnung vñ eintrech⸗ 
tige vergleichung vnter ſhnen / nach 
Gottes Wort trewlich erhalte: vnnd 
daß er durch ſeine vñ der gantzen ge⸗ 
meine authoꝛitet / folche Mitdiener / 
die auß dem rechten weg jres beruffs 
tretten wollen / auß dem woꝛt Gottes 


ſtraffen vnd ſtillen ſoll. Zum dritten / 
daß er ſeinen dienſt vnd arbeit voꝛ al⸗ 
len andern dienern / der Gemeine ſoll 
zu nutz kommen laſſen. Zum vierten 
gleich wie er der oͤberſt Bewarer der 
Chꝛiſtlichen ſtraffe iſt / vber alle — 
” ere 

dere Diener vnd vber die gantze Ge⸗ 
meine zu wachen / alſo ſol auch er ſich 

| ſelbs für allen andern / der Chaiſilich- 

en ſtraffe vnterwerffen / vñ ſich ſelbſt 

(ſo cx ſündiget) nach dem woꝛt Got⸗ 

tes / ſtraffen laſſen / a gleich wie der As (Gala. 2. 
poſtel Petrus / die offentliche verma⸗ 

nung Pauli angenommen hat. 

g Zum dꝛitten wird erkleret / was für 111. 

tin mann zu ſolchem groſſen laſt / ſol 
geſucht vnd erwehlet werden. 

a Zum letzten wird auch gemeldet / 1111. 
| von dem ampt aller anderer Dien er 
der gemeine / gegen dieſen Superin⸗ 

| tendenten. 


So man einen zum Diaken 
oder Allmoſenpflaͤger wil erwehlen / 
ſo werden folgende ſtück / von 
ſeinem dienſt in der Pre⸗ 
dig gemeldet. 

Zum Erſten / wird bewieſen / daß Kg 
der dienſt der Diaken oder Almoſen⸗ 
pflaͤger 


Von den Dienern 

4A. 6. pflaͤger a ein Apoſtoliſche / vnnd zu⸗ 
gleich ein Goͤttliche oꝛdnung ſey: one 

welche / die notwendige ſoꝛge der ar⸗ 

men / in der gemeine nicht wol kan er⸗ 

halten werden. 

1. Darnach wird erklert / dz der dienſt 
Der Dia⸗ der Diaken nicht in dem ſingen des 


fen dienſt Euangeliums in der Kirchen / ſonder 


in zwei 5 1 
ſticks ge⸗ viel mehr in dieſen zweien ſtücken ge⸗ 


iegen. legen ſey: nemlich / in dem ernſtlichen 
verſamlen der Allmoſen / vnd in dem 
getrewen vnd fuͤrſichtigem außthei⸗ 
len derſelben. 5 
III. Zum dꝛitten / wird gemeldet / was 
maͤnner man zu Diaken wehlen ſoll: 
nemlich ſolche / in welchen man die 
b Ad.. ding / ſo die b Apoſtelen in der wahl 
der Diaken angemerckt habẽ / befind / 

el. Tim. 3. e vnd wie Paulus von jnen leret. 
111. Zum vierdten / wird erkleret / das 
ampt / ſo wol der reichen als der ar⸗ 
men / in der gemeine / gegen den Dia⸗ 
ken:nemlich daß es den reichẽ ampts⸗ 
6 halben 


rr ie. SE... er 

halben zuſtehe / «daſ ſie gen vn wil av rin s. 


liglich auch reichlich die allmoſen ge⸗ LC. 2. 
ben / zu hülff vnnd vnterhaltung der K. 78. 
armen. Von dem ampt der armen 
gegen den Diaken wird geleret: Zum . 
erſten / daß ſie alſo ſollen geſiñet ſein P/ 

daß ſie andern mehꝛ begerten hülffich 

(ſoes in jrem vermoͤgen were) dann 
beſchwerlich zu ſein. Zůũ andern / daß 1 

die armen ſich nicht ſchemen ſolln 
ſhres armuts / b welches von GOtt, 
kompt / gleich wie reichthumb / vnnd 
daß ſie darumb die allmoſen / mit gu⸗ 
tem gewiſſen von den Diaken ent⸗ 
pfangen moͤgen. Zum ditten / daß die 
armen in der empfahung der allmo⸗ 
ſen bedencken ſollen / daß ſie die allmo 
ſen zu jhrer vnterhaltung empfan⸗ 


Sam, 2. 


111. 


gen / nit als auß den henden der men⸗ 


ſchen / ſonder auß den henden Got⸗ 
tes: vnd derhalben ſchuldig ſind / die⸗ 


ſelbige erbarlich vnd mit aller danck⸗ 


barkeit / ohne einige bitterkeit vnnd 
wider⸗ 


Von den Dienern 


widerbellen zu empfangen: vnd daß 
ſie dieſelbigen als gaben Gottes meſ⸗ 
ſiglich zur notdurfft gebꝛauchen / vnd 
nicht zum vberfluß oder wolluſt miß⸗ 
bꝛauchen ſollen. 


Nach dem ſolche Predigt vol- 


endet iſt / ermanet der Diener die ge⸗ 


meine fleiſſig zum gebet / vmb einen 
gluͤckſeligen foꝛtgang der wahle aller 
diener ( welche auch da voꝛhan⸗ 
den ſeind ) vnd mit heller 
ſtimme bettet er 
alſo: 


HeErꝛ Gott Himliſcher Va⸗ 
O ter / durch welches wolthat es 

allein geſchicht / daß wir gute 
vnd getrewe Diener in deiner gemei⸗ 
ne haben / vnnd ohne welches hülff 
Menſchliche arbeit gentzlich nichts 
vermag: Wir bitten dich o aller hei⸗ 
lich ſter Vater / daß du diſe vnſere ge⸗ 
meine (fur welche dein lleber Sohn 
5 


E N 6 * 2 * FEED 

ſers HErꝛn Jeſu ow / Amen. 

Jeſus Chꝛiſtus ſein vnſchuldigs blut 
vergoſſen hat) für allen falſchen die⸗ 
nern / die du in deinem zoꝛn zur ſtraffe 
der vndanckbarkeit der menſchẽ ſen⸗ 
deſt / bewaren wolleſt: vñ geben gott⸗ 
ſelige getrewe vnd ernſthafftige die⸗ 
ner N. N. (hie ſoll man entweder die 
ꝛedicanten oder Eltiſten oder Dia⸗ 
en nenen) daß ſie jren dienſt / folgen⸗ 
de deinem Goͤttlichen willen / zur eh⸗ 
ren deines Namens / vnd zu erbaw⸗ 
ung vnſer Gemeine außrichten moͤ⸗ 
ge. Regier vnſer aller hertzẽ / rath vnd 
ſtimmẽ in dieſer erwehlung der Die⸗ 
ner / daß wir deine ehꝛe allein fuͤr au⸗ 
gen haben / auch die allein in deiner 
Gemeine erwehlen / die deine ehre für 
augen haben / jhren dienſt auffrichtig 
vnd trewlich bedienen moͤgen. Erhoͤꝛ 
vns aller gnedigſter Vater / die wir 
deine hülff demuͤtiglich begerd / durch 
den namen deines lieben Sohns vn⸗ 


Vnd 


Von den Dienern 
Vnd auff daß das Gebet der gantzen 
Gemeine deſto feuriger ſey / ſo wird 
hernach das Nachtmal vnſers Her⸗ 
ren Jeſu Chuiſti mit aller andacht ge 
bꝛauchet / nach der foꝛm wie darnach 
beſchꝛieben wird. 

Zu zweien vhꝛẽ nach mittag / wird 
widerumb ein pꝛedig gethan / in wel⸗ 
cher weitleuffiger erklaͤret wird / das 
ampt der diener / welches in der moꝛ⸗ 
ge pꝛedig nit kuͤndt gnugſam erklaͤret 
werden: Vnd die gemeine wird aber⸗ 
mals zum Gebett ermanet. Vnnd 
alſo wird der gantze tag mit pꝛedigen 
vnd allerley Goͤttlichẽ vbungen zu⸗ 
bꝛacht / mit Faſten vnd Betten / daß 
Gott die kuͤnfftige wahle der diener / 

durch ſeinen heiligen Geiſt 
vmb Chꝛiſtus willen ſes 
liglich Regieren 
woͤlle. 


| Joon 

CAP, III. 


Foꝛm vnnd weiſe der er⸗ 
wehlung der Diener. 


Jewol wir allen anderẽ Chꝛiſt 
Mocha Gemeinen jrer freiheit 

laſſen / ſo halten wir doch in 
der wahl vnſer Diener diſe nachfol⸗ 
gende weiſe / als die dienlichſte zur 
erbawung vnſer Gemeine: Am tag 
des gemeinen Faſtens vnd Bettens / 
wird die Gemeine durch den Predi- 
cant vermanet daß ein jeder (anruf⸗ 
fende den namen Gottes) ernſtlich 
bey jm ſelber vberlege / welchen er zu 
diſem dienſt aller meiſt nutz vnnd ge⸗ 
ſchickt ohne einige Fleiſchliche oder 
menſchliche affectẽ vermeinet zu ſein: 
Vnd daß er deren namẽ / den dienern 
vii Elteſten der Gemeine / die gantze 
nachfolgende wochelang ſch:ifftlich 
vbergebe. Die nachfolgende woche 
komẽ die diener Elteſten vñ Diacken 
B ij zuſam⸗ 


Von den Dienern 


zuſammen / vnd beſehen vnter jhnen 
die verſamlete ſtimmen der gantzen 
Gemeine. Vnd als ſie nun erwogen 
haben / welche durch den mehꝛen theil 
der ſtimmen beruffen werden / ſo gibt 
ein jeder diener / nach ernſtlicher an⸗ 
ruffung des Goͤttlichen Namens / ei⸗ 
ner nach dem andern / ſeine ſtimme / 
vnd bereden ſich von der wahl ernſt⸗ 
lich vnd weißlich vntereinander / biß 
daß ſie endlich derſelbigen verglichen 
ſind. Vñ im falle daß niemand vnter 
jnen iſt / der etwas heit daß die voꝛge⸗ 
nom̃ene erwehlung verhindern oder 
in zweiffel bꝛingen moͤchte / vñ wenn 
diſe wahl alſo (ſag ich) vnter den die⸗ 
nern eintrechtig geſchehen iſt / ſo wer⸗ 
den die jenigen / ſo erwehlet ſind / zu 
der verſamlung der Eltiſten vñ Di⸗ 
aken beruffen: vnd wird jnen der gan⸗ 
tze ſtand des dienſts voꝛgehalten / zu 
welchem ſie beruffen ſind: da werden 
jre hertzen ernſtlich vnterſucht / wie ſie 
darzu geneigt ſind. Wo 


er eee eee 2 

Wo ſie dann keine beſtendige ent⸗ 
ſchuldigung fuͤrbꝛingen / dardurch ſie 
den fuͤrgeſtelten Dienſt abſchlagen 
koͤũen / ſonder jre beruffung viel meh: 
bewilligen: ſo werden den nechſten 
Sontag zu end der moꝛgen Predigt 
jre namen offentlich durch den Die⸗ 
ner von der Cantzel / fuͤr der gantzen 
gemeine verkündet: vnnd ſie werden 
geſtellet an ſolches oꝛt / da ſie leicht⸗ 
lich von der gantzen gemeine koͤnnen 
geſehen werden. Vnd denn erklaͤret 
der diener / võ der Cantzel dem volck / 
daß dieſe Maͤnner / nach ernſtlicher 
vberlegung vnnd pꝛobieren der ſtim⸗ 
men von der gemeine / zu diſem dienſt 
mit zeitigem vnnd ernſtlichem rath⸗ 
ſchlag aller Dienern / beruffen ſind : 
vnd daß ohne einige eigene affecten / 
ſonder allein zu befuͤrderung der eh⸗ 
ren Gottes in ſeiner gemeine: vñ daß 
es die diener auff diß mal beduncket / 
daß dieſe die geſchickſten ſind / ſolchen 

| | Bij dienf 


Von den Dienern 


dienſt der Gemeine zu bediend. Vnd 
ferner auff daß niemand auß der Ge⸗ 
meine / diſer wahle ſich billich zu be⸗ 
klagen hab / ſo wird abermals der Ge 
meine zugelaſſen / die gantze nachfol⸗ 
gende woche ſich zu beratſchlagen / 
auff daß ein jeder bey im ſelber vber⸗ 
lege / ob er in den beruffnen etwas be⸗ 
finde darumb ſie entweder inn lehꝛe 
oder leben von dem dienſt darzu ſie be 
ruffen ſind / mit recht moͤchtẽ abgehal 
ten werden. Vnd wo jemand auß der 
Gemeine etwaß wurde habẽ / ſo wird 
er vermanet / daß er daſſelbige in der 
wochen / fiir dem folgenden Donerß 
tag den Dienern oder Eltiſten eigent 
lich in der furcht des Herꝛen voꝛbꝛin⸗ 
ge / auff daß in der nechſten verſam⸗ 
lung der Eltiſtẽ / ein ernſtlige vnd zei⸗ 
tige vnderſuchung der beſchnldigung 
gt halten werde. 

So deft in der obgemelten wochen 
elwas wider dit erwelten fuͤrgebꝛacht 
wird / 

wird / dardurch ſr beruff mit recht in 
zweiffel geſtellet wird / ſo werden die⸗ 
ſelbigen ( nach dem die ſach durch die 
Elteſten vñ diener ernſtlich erfoꝛſchet 
iſt) ſo alſo beſchuͤldigt ſind zu dẽ dienſt 
nit zugelaſſen: ſonder es werden mit⸗ 
lerweil durch die diener / an jre ſtat ge⸗ 
ſtelt die jenigen / die ſie am geſchickſtẽ 
darzu erkenen / biß daß entlich der ge⸗ 
meine in allem gnug geſchehẽ iſt. Wo 
aber die gantze woch voꝛ dem folgen⸗ 
dẽ Sontag / wider die erweltẽ nicht 
fuͤrbꝛacht / das einiges anſehens ſey: 
ſo ſchꝛeiten die Diener des woꝛts vnd 
die Elteſten foꝛt zur beſtetigung der 
erwelten diener / vnd das voꝛ der gan 
gen Gemeine / auff folgende weiſe. 
| CAP. 1111: 


Von der offentlichen an 
nemung vnd beſtetigung 
der Diener voꝛ der gan 


ii Zu 


Von den Dienern 


{ N der Moꝛgen oder nachmittag 
Frag des Sontags ( wie es 

der Gemeine am beſten gelegen) 
nach dem das gemeine Gebet der kir⸗ 
chen geſchehen / ehe man den Pſal- 
men ſinge / heiſt der diener Goͤttlichs 
woꝛts mit namen die erwelten herfuͤr 
tretten / ins geſicht der gantzen Ge⸗ 
meine / alſo daß ſie ſtehn in die mitte 
der ander Diener vnd Eltiſten / dar⸗ 
nach handelt der Diener des Woꝛts 
von der Catzel / von dem dienſt darzu 
ſie beruffen werden. 


CAP. v. 


Foꝛm der beſtetigung vñ 
annemung der Diener des 
Worts / vnd der Super⸗ 
intendenten. 


Ach dem dieſe erwehlte Diener 
Nat o ins geſicht der Gemein ge⸗ 
ſtelt ſind / ſo erzelet der Diener 

von 

von der Cantzel auffs kuͤrtzeſt / jre vn⸗ 
uerhinderliche erwehlung / vnd zeigt 
an daß hinfoꝛt nichts mehꝛ in dieſer 
ſachzuthun notwendig ſey / denn daß 
ſie in der offentlichen verſamlung der 
Gemeine beſtetiget werden. Darum 
wendet der Diener ſeine rede zu den 
erwehleten Dienern / vnnd ſpꝛicht zu 
jnen auff folgende weiß. 

Angeſehen daß jr lieben brüder / zu 
dem dienſt des woꝛts / in der Gemei⸗ 
ne Chꝛiſti / mit der gemeinen bewilli⸗ 
gung / erwehlet ond beruffen ſeit / vnd 
daß nichts mehꝛ notwendig iſt / denn 
daß jr nun offentlich fiir der gantzen 
Gemein / durch die aufflegung der 
hende / nach dem Woꝛt Gottes wer⸗ 
det beſtetiget / ſo muß ich zuuoꝛ etliche 
ding von euch im namen der gantzen 
gemeine fragen / auff daß jr ſelbſt die⸗ 
ſen ewern dienſt / mit ewerem eignen 
munde / fir der gantzen gemeine / be⸗ 
zeuget vnd bewilligee. 

| B Die 


Von den Dienern 
Die Fragſtück ſo den erwehlten dic- 
nern des woꝛts / oder Superinten 
denten offentlich voꝛgehalten 
vñ in jrer beſtetigung ge⸗ 
fragt werden. 
Emyfindet jr das zeugnuß des hri⸗ 
| ligen Geiſtes in euwern hertzen / der 
tuch erwecket vnnd beweget / in dieſer 
Gemeine anzunemmen den dienſt ſo 
euch voꝛgehalten iſt / daß ſr darin nit 
ſuchet euwern eignen nutz vnd ehꝛe: 
ſonder allein die ehꝛe G Ottes / vnd 
vermehꝛung des reichs Chꝛiſti in ſei⸗ 
ner Gemeine / durch die Pꝛedig vnd 
verkuͤndigung ſeines heiligen Euan⸗ 
gcliums* 
Sie antwoꝛten: Ja / wirent⸗ 


pfinden es. 


Glaubetjhr daß die Pꝛophetiſche 
vnd Apoſtoliſche lere des alten vnd 
new? Teſtaments / in der Bibliſchen 
ſchꝛifft verfaſſet / ſey der einige / war⸗ 

Efbe. 2. N vnnd gnugſame grund der 
y gantzen 

gantzen Kirchen Gottes in Chiiſto: © Tim. 
alſo daß in dem grund der ſchꝛifft als, 
le ding begriffen ſind: b welcher ſelig⸗ **:4+ 
keit grund / mittel vnnd haupt / allein 5 
Jeſus Cheiſtus i} / c ein menſch 2 2 
dem menſchen (nach dem fleiſch ) ab n 
auch warhafftiger vnd ewiger Gott 
vber alles / a gebenedeiet in einigkeit Matt. 
der Goͤttlichen dꝛeifaltigkeit? 23. 
Sie antworten: Ja wir glaubens. . 16, 5, 
Wollet jr auch in diſem grund der 
gemeine Gottes (nach ewerm verms 
ge) in euwerm dieſt feſt bleibẽ / one ei⸗ 
nig neben außſchꝛeitẽ: vñ denſelbigen 
grund allein / mit ewer lere vnd leben 
fardern : e darauff durch die gnade e cer. 3 
Gottes bamwẽ / gold / ſilber oder edel ge 
ſtein: vii das hols / hew vñ ſtupffeln / 
ſo darauff gebawet wurd / nach der⸗ 
maſſen ewer gabẽ / von dem gold / ſil⸗ 
ber vñ edelgeſtein vnterſcheiden / vnd 
dieſelbige / ſo wol in andn mit dẽ woꝛt 
Gottes ſtraffen / als jrs in euch {ns 
(10 


| 
| 
j 


Von den Dienern 


(ſo deſſen etwas befundẽ wuͤrde) gern 
wollet ſtraffen laſſen ? 
Sie antworten: Ja wir. 

41 Tim. Bekeñet jr daß es ewer ampt ſey « / 
T. u daß ſr in ewerm dienſt vnſtrefflich le⸗ 
ben ſollet / niemand keine vꝛſach zur 
ergernuß geben / ſo wol in der lere als 
im leben? vnd wo ſr in einigem theil 
ewerm ampt hierin nit wuͤrden gnug 
b 1. Tim thun / dadurch einige ergernuß keme/b 
Gal. 2. wollent jr euch ſelber der bruͤderlichen 
vermanung auch dem brauch der 
Chuſtlichen ſtraffe / ſo wol als die an⸗ 
dern b2uder der gemeine gern vnter⸗ 
werffen? daß jr nach dem woꝛt vnnd 
regel Chꝛiſti(ſo fern es vonnoͤten we⸗ 
re) vermanet vnd geſtraffet / ja auch 
von ewerm dienſt geſetzet werdet: ſo 
fern jr das / nach dem vrtheil der geo 

meine verdienethetten £ 

Sie antwoꝛten: Ja / gern. 
Darnach wendet ſich der diener 

zu der gemeine vnd ſage; 

Ir habt gehoͤret / lieben Bruͤder / 
das zeugnuß / ſo dieſe erwehlete Bruͤ⸗ 
der von ſrem beruff gegeben haben / 
vnd wie ſie geſinnet ſind jhren dienſt 
zu verſehen. Dieweil aber alle dieſe 
ding vber vnſer vermoͤgen ſind / ſo 


laſſet vns dẽ anruffen / a welcher vers « Matt. 28 
heiſſen hat bey vns zu ſein / biß ans ] 
ende der welt / vnd bettet mit mir alſo: 
Ein Gebet vber die erwehlete 
Diener des woꝛts / bey jrer be⸗ 
ſtetigung. 
Erꝛe Gott du Son des lebendi⸗ 

Hon Gottes Jeſu Chꝛiſte / der du 

verheiſſen haſt b bey deiner ge? b Matt. 23 
meine zu ſein / biß ans ende der welt / c c Epheſ. 4. 
vnd in derſelbigen allezeit haſt wollen Cor. 12. 
Lehꝛer haben zu erbawung deines 
leibs: Wir bitten dich demütiglich / du 
wolleſt dieſe Maͤnner / in deinem hei⸗ 
ligen Namen erwehlet / mit deinem 
heiligen Geiſt erfuͤllen: auff daß . 
dienſt 


Von den Dienern 


dienſt deines Goͤttlichen worts / vn⸗ 
ter vns erhalten werde. Gib ſhnen 


62. Tim. X weißheit / a dein wort rechtſchaffen zu 


5. Lu. 22. 
Tit. J. 


ſchneiden vnd zutheilen / gib jnen daß 
ſie die liſte vnd Tyranney des Teuf⸗ 
fels vnd des Antichꝛiſten / von dieſer 
vnſer Gemeine trewlich vnd fleiſſig 
wehren / b Gib jnen ſolchen mund vñ 
weiß heit / daß ſie den mund aller fein⸗ 
dT / durch die authoꝛitet deines woꝛts 
ſtopffen / vnnd die Woͤlff von deiner 
herde vertreibẽ moͤgen: auff daß dein 
volck alſo in deiner warhafftigen er⸗ 
ketnuß / durch jrẽ dienſt / gelehꝛet / dich 
pꝛeiſe / dir dancke / vnd in dem heili⸗ 
gen gehoꝛſam deines willens / inn al⸗ 
ler Gottſeligkeit / teglich mehꝛ vnnd 
mehꝛ zunemme / zu vermehꝛung dei⸗ 
nes Reichs / vnnd ehꝛen deines heili⸗ 


gen Vaters / welchen wir durch dei⸗ 


Hatt. C. nen Namen c (wie wir von dir geleh⸗ 
Luc. 11. 


ret ſind) demuͤtiglich anruffen / ſpꝛe⸗ 
chende / ; 
Vnſer 

Vnſer Vater der du biſt inn den 


Himlen / ꝛc. 


Hie tritt der diener des Worts 


von der Cantzel / zu dẽ andern die⸗ 


nern / vñ werden die hende der die⸗ 

ner (a nach Apoſtoliſchem bꝛauch) 
auff die haͤupter der erwehlten ge⸗ 
legt: vñ denn ſpꝛicht der diener des 
woꝛts mit heller ſtimme alſo / 


4 Ott vnſer Himliſcher Vater / 
(Hee euch zu dem dienſt ſcines 
woꝛts in diſe ſeine gemeine be⸗ 
ruffen hatt / erleuchte euch mit ſeinem 
heiligen Geiſt / ſterck euch durch ſeine 
mechtige hand / vnd regiere euch alſo 
in ewerm dienſt / daß jr darin getrew⸗ 
lich vnd fruchtbarlich wandlen moͤ⸗ 
get / zur vermehꝛung des reichs ſeines 
lieben ſohns / in ſeiner gemeine / durch 
die verkuͤndigung ſeines Euangeli⸗ 
um / durch denſelbigen feinen einge⸗ 
boꝛen Son Jeſum Chꝛiſtum / vnſern 
Herꝛen vnd Seligmacher / Amen. 


4 


Nach 


act. i3. 
1. Tim. . 


r 1 — 8 


. AAS <4, Att” eros et — na; 
- 


Von den Dienern 
Nach dem diſe hendaufflegung 
geſchehen iſt / ſo keret der Diener 
_ 6- ſeine rede widerumb zu der gan⸗ 
A” | Hen Gemeine / vnd vermanet ſie / 
W ſie ſich gegen dem Diener des 
woꝛts zu halten ſchuldig ſey / vnnd 
daß ſie fleiſſig fuͤr dieſelbigen bit⸗ 

ten ſoll. 


Darnach ſpꝛicht er zu den angenom⸗ 
menen dienern / auff dieſe weiß: 

Leben brüder / ſehet fleiſſig für euch 

ſelbs / daß jhr wirdiglich in dieſem 

ewerm beruff wandlet / wie es ſich ge⸗ 

trewen dienern Chꝛiſti gebiiret / wei⸗ 

4 10h. 20. det a die Herde G Ottes / welche euch 
Ad. 20. vertrawet iſt. Traget ſoꝛge für ſieb / 
bi, Pet. F. nicht gezwungen / ſonder frey willig / 
nicht vmb ſchendliches gewins wil⸗ 

len / ſonder auß willigen hertzen / nit 

ctoh.1z.a5 als die vber die Gemeine herꝛſchen / 
Mat. o. ſonder werdet fürbilde der Herde c: 
2. Tim. i. 2 werdet nit matt durch einige wider⸗ 
& 4, wertigkeit / welche man allezeit in 1 
em 

ſem beruff erwarten muß / ſonder ver 

achtet die verſchmehůg vñ ſchẽtliche 

wort der welt / vnd traget ſie mit aller 

weiß heit vnd gedult : / ja erfreuwet 

euch vmb derſelbigen willen. Seit 4. . 

getrewe vnd fleiſſige mitarbeiter mit „, cor. 3. 

Chꝛiſto dem Herꝛen / vnnd dem hei⸗ 

ligen Geiſt / c kraffend die welt von c 10h. 16. 

wegen der ſünden / von der gerechtig⸗ 

keit vnd dem gerichte / ſeit nicht auff⸗ 

geblaſen / wenn euwer ſachen etwas 

nach euwerm willen foꝛt geh?/ ſuchet 

vnd begeret auch kein reichtumb noch 

ehꝛe diſer welt / auff daß ſx nicht dar⸗ 

durch bezaubert ſchlefferich werdet / J q Mt. 13. 

vnd der feind des menſchen darzwi⸗ 

ſchen komme / wen ſhr ſchlaffet / vnnd 

ſehe vnkraut in den acker des Herꝛen. 

kuͤrtzlich e ſeit ingedenck der pfund / ſo e Mat. 17. 

euch in dieſem dienſt vertrawet ſind / 

daß jhꝛ dieſelbigen zum wucher auß⸗ 

ſetzet / vnd begrabet dieſelbigen nicht 

in ein ſchweißtuch * die er⸗ 
de. 


4 Matt. 5. 
Luc. 6.4. 


Von den Dienern 
de. Arbeitet darnach / daß jr durch eu⸗ 
wern fleiß noch andere pfund vnſerm 
gemeint Herin / durch ſeine gnade ge 
wiñen moͤget. So wird es endlich ge⸗ 

1, Pet. 7. ſchehen nach aller euwer arbeit a / weñ 

erſcheinen wird der Ertzhirte) daß jhr 
die vnuerwelckliche Krone der ehꝛen 
empfangen werdet: vnnd hoͤren die 

b Matt. 2g. liebliche ſtimmeb / Ey du from̃er vnd 

Lac. 19. getrewer knecht / gehe ein zu der freu⸗ 
de deines HErꝛen. Gott vnd vnſer 
Himliſcher Vater / gebe durch ſeine 
groſſe Barmhertzigkeit / daß wir alle 

zuſammen dieſe liebliche ſtimme her⸗ 
nachmals hoͤren moͤgen / vmb ſeines 
geliebten Sons vnſers HErꝛn Jeſu 
Chꝛiſti willen / Amen. 

Darnach ſingt die gemeine / Se⸗ 
lig iſt er / der zu dem rathe der boͤſen 
menſchen nit gehet: oder einen ans 
dern Pſalm / zu dieſem handel die⸗ 
nende / vnnd darnach leſt man die 


Clhꝛiſtliche gemeind gehen. 


Cap 


— 


| 

CAP, VI 


Foꝛm / wi man die Elti⸗ 


ſten / ſo in dem woꝛt nit ar⸗ 
beiten / in der gemeind be⸗ 
ſtetiget. 

Ach dem dieſe Elteſten nach der 
Nhroge ins geſicht der Gemeine 
geſtellet ſind / erzelet der Diener 
des Woꝛts kuͤrtzlich von der Cantzel 
von jrer erwelung / wie daß in derſel⸗ 
bigen nach dem vꝛtheil der diener kei⸗ 
ne verhinderung ſey / vnd daß allein 
vonnoͤten ſey / daß ſie zu demſelbigen 
dienſt offentlich angenom̃en werden. 


Dannach ſpꝛicht er die erweleten an 


mit dieſen worten. 

Nach dem jr zu dem dienſt der El⸗ 
teſten in vnſer gemeind erwelet / vnd 
durch die gemeine bewilligung der⸗ 
ſelbigen beruffen ſeit / vnnd weiters 
nichts vonnoͤten iſt / dann das ſr of⸗ 


fendlich in dex * beſtetiger 


C ij werdet: 


>< pſal. 19. 
2. Tim. 2. 
Luc. 


Von den Dienern 


werdet: ſo begere ich voꝛnemlich von 
euch / daß jr von den nach folgenden 
ſtücken warhafftig vnd one gleiſne⸗ 
rey / als voꝛ dem angeſicht Gottes 


bekennen wollet. 


Zum erſten / ob jr diß zeugnuß des 
heiligen Geiſtes in eweren hertzẽ em⸗ 
pfindet daß jr dieſen dienſt annemen 
wollet / nicht vmb ewer eigenen ehꝛen 
oder nutzes willen / ſonder allein zur 


befuͤrderung der ehꝛen Gottes: 


Hie Antwoꝛten ſie / Ja / wir ems 


ndens. 


Glaubet jr daß die Prophetiſche 
vnd Apoſtoliſche lehꝛe des alten vnd 


newen Teſtaments / in den Bibliſchẽ 
buͤchern begriffen / ain ſich begreifft 
16. alles was notwendig iſt zur ſeligkeit. 

Sie antworten / Ja / wir glaubens. 


Wollet jr nicht den Dienern mit 
rath vñ that / vnd allẽ eweren vermo 
gen beiſtehen vnnd ſie in dem laſt jres 
dienſtes erleichtern / vnnd die gantze 


Gemei⸗ 

Gemeine / mit euwerm Gottſeligen 
wandel beſſern? vnd ſo jr ewas thun 
wuͤrdet / daß diſem euwrem beruff vn 
wirdig were / wollet jr folgende dem 
gebꝛauch der Chꝛiſtlichen ſtraffe / euch 
mit dem woꝛt Gottes vermanẽ ſtraf⸗ 
fen / vnd beſſern laſſens 

Sie antwoꝛten / Ja wir / durch 

Gottes gnade. 

Wañ diſe vnderfragung vnd ant 
woꝛt geſchehẽ iſt / ſo vermanet der 
Diener / die Gemeine zu Betten / 
vnnd bettet er offentlich auff dieſe 


weiſe: 
Gebett. 
ERr-Jeſu Chriſte «du Sohn u. 16. 
H des lebendigen Got tes / b der du b Ephe. 4, 
deine Gemeinc hie auff Erden / 
durch den dienſt der men ſchen / darzu 
oꝛdenlich beruffen / biß ans ende der 
welt regieren wilſt: Wir bitten dich 
demuͤtiglich / du wolleſt diſe menner / 


vnſere bꝛuͤder (welche zu dem dienſt 
C ij des 


Von den Dienern 


des regiments dieſer deiner Gemeine 
erwehlet ſind) mit den gaben deines 
heiligen Geiſtes / dermaſſen erleuch⸗ 
ten / daß ſie inn jhrem beruff trewlich 
wandlen / vnnd denſelbigen biß zum 
ende ſhres lebens auffrichtig treiben 
moͤgen 11 deiner vnd deines Him⸗ 
liſchen Vaters ehꝛe / welche wir durch 
deinen namen demuͤtiglich anruffen: 
wie wir von dir gelehret ſind / ſpꝛe⸗ 
chende: 


Vnſer Vater der du biſt inn den 
Himlen / ꝛc. 


Darnach werden jnen die hend auffge⸗ 
legt / von den andern Dienern / vnd vom 
Diener des Woꝛts / welcher ſpꝛicht mit hel⸗ 
ler ſtimm alſo: 


Gott vnd vnſer Himliſcher Va⸗ 
ter / der euch mit vns zu dem Regi⸗ 
ment dieſer ſeiner Gemeine (nach der 
Lehꝛe ſeines Woꝛts) beruffen vnnd 
außgeſondert hat: der erleuchte euch 
k | auch 

auch / durch feinen Heiligen Geiſt / 
vnd ſtercke euch mit der krafft ſeiner 
vnüberwindlichen hand / daß jr eu⸗ 
wern dienſt trewlich vnnd beſtendig 
vollfuͤren moͤget / zu ehren ſeines na⸗ 
mens / vñ erbawung ſeiner gemeind / 
Amen. 
Darnach vermanet der Diener 
die Gemeine jhres ampts gegen den 
Eltiſten / vnnd daß ſie ſchuldig ſind 
G Ott ohne vnterlaß fir ſie zu bits 
ten. 3 
Zum letzten wendet er ſeine rede zu 
den angenommenen Eltiſten / vnnd 
vermanet ſie / daß ſie keine acht haben 
ſollen auff die verachtung vñ haß der 
welt / keine Perſon anſehen / ſondern 
daß ſie einen jeden ohne anſehen der 
Perſon vermanen / beſſern vñ ſtraf⸗ 
fen / nach dem bꝛauch der Chꝛiſtlichen 
ſtraffe / daß ſie auch auff die Lere / ſit⸗ 
ten / ja auff das gantze leben aller die⸗ 
ner des woꝛts / ernſtlich acht habẽ / die 
C ii Wolff 


Von den Dienern 
Woͤlff von der Herde der Gemeind / 

«Luc-'9- mit den Dienern des woꝛts wehꝛen: 

a Tim. qynd daß ſie auch die pfund / die ſhnen 
vertrawet ſind / zum gewin anlegen / 
auff daß ſie endlich die krone der eh⸗ 
ren / in der erſcheinung Jeſu Chꝛiſti 
entpfangen / vnd zugleich die liebliche 

| ſtimme hoͤꝛen moͤgen: 

b Matt. 27 b Kommet her jr gebenedeiten mei⸗ 
nes Vaters / entpfanget das Reich / 
das euch von anfang der welt berei⸗ 
tet iſt / Amen. 

Endlich wird ein Pſalm geſun⸗ 
gen / vnd wenn er vollendet iſt / leſt 
man die Gemeind gehn. 


CAP. VII. 


Fonn der beſtetigung 
der Diaken oder All⸗ 
moſenpfleger. 


ACH dem dieſe ins geſicht der 
) (gantzen Gemeind geſtellet ſind / 
erkleret 

erkleret der diener auffs kuͤrtzeſt wie ſie 
rechtſchaffen vnd oꝛdentlich erweh⸗ 
let ſeien: darnach fraget er die erweh⸗ 
leten Diaken / auff dieſe weiſe / wie 
folgt: 

Lieben Buider / dieweil niemand 
auß der Gemeind etwas wider euch 
hat koͤnnen voꝛbꝛingen / dardurch eu⸗ 
were wahl einiges theils hett moͤgen 
in verdacht kommen: vnd der wegen 
kein zweiffel iſt / daß jhr mit gemeiner 
bewilligung der gantzen Gemeine / zu 
dieſem Diaken dienſt beruffen ſeit: ſo 
iſt nun ewer ampt / daß jhr / mit ewer 
eignen antwoꝛt / dieſen ewern beruff / 
offentlich bezeuget: 

Zum erſten empfindet jr nit in eu⸗ 
werm hertzen / diß innerliche zeugnuß 
des heiligen Geiſtes / daß jr zu die ſem 
dienſt alſo beruffen ſeit / daß ſr denſel⸗ 
ben nicht vmb ewer eigenen ehꝛe oder 
nutzes willen: ſonder allein zur befuͤr⸗ 
derung der ehꝛen Gottes / vnnd zum 

Cv bchuͤlff 


Von den Dienern 


behuͤlff der armen bruͤdern / bedienen 
wollet. 
Sie antwoꝛtẽ / Ja / wir empfindens. 


Glaubet jr nit auch / daß die Pꝛo⸗ 
phetiſche vnd Apoſtoliſche lere / in dẽ 
42. Tim. z. Bibliſchen buͤchern begriffen / war⸗ 
b 1. cor. 3. hafftig / Gottſelig vii« gnugſam ſey. 
c Rom. l. y · welcher b grund Chꝛiſtus iſtẽ / warer 
41. Tin. 2. Gott vnd warer menſch / d vnſer ein 
ger mitler: 

Sie antwoꝛten / Ja wir. 

Wollet jr nicht die almuſſen zum 
nutz der armẽ fleiſig ſamlen / vnd die 
verſamleten trewlich vnnd weißlich 

e Gala. 5. den armen außtheilen e / vnd inſonder 
heit den haußgenoſſen des glaubens / 
one einigs euſſerliches anſehen der 

f Adt. 2. perſon: ſon der allein F nach eines ſe- 

& 4, den noturfft vnd armut: 
Sie antwoꝛten / Ja wir / durch die 
| gnade Gottes. 

Wollent jr nit diſen euwern dienſt 

mit Erbarkeit vnnd heilig keit (nach 

3 „ =» 

euwerm vermoͤgen) zieren? vnd ſo ir 


etwas begehn wuͤrdet daß der verma 
nung vnnd ſtraff wirdig were / euch 
gern der Chꝛiſtlichẽ ſtraff vnderwerf 
fen / gleich wie andere bruͤder der ge⸗ 
mein thun: 


Sie antworten / Ja / wir wollens · 


Wann nu diſe fragen vnd ant 
Wort geendet ſind / ſo ermanet der 
Diener die gantze Gemeine zu beten. 
vnnd er betet ſelbs mit heller 
ſtimme auff dieſe 
weiß. 


Das Gebet. 


Hos ere armẽ in dir ſelbſt eigent⸗ 

lich befohlen haſtb daß man ein beſon 

dere ſoꝛge derſelbigen in deiner Ge⸗ 

meine tragẽ ſol / darzu Diaken durch 

deine Apoſteln geoꝛdnet ſind:wir _— 
: d 


ERr Jeſu Chꝛiſte der du vns Mat. 27% 
dich ſelbſt / in vns armen: vnnd! 


Mat. 26. 


act. 4. 


Von den Dienern 


dich demuͤtiglich / du wolleſt alle wur⸗ 
tzelen des geitzes / auß vnſern hertzen 
rotten: vnd dieſen Maͤnnern deinen 


1 44.6.5. Geiſt geben / wie du voꝛzeiten · Ste⸗ 


phano deinem erſten Mertler / ſo zu 
dieſem dienſt geoꝛdnet war / vberfluͤſ⸗ 
ſig mitgetheilet haſt / auff daß ſie dei⸗ 
nen armen vnter vns Gottſeliglich 
vnnd trewlich dienen / in warer liebe / 
one einiges anſehẽ der perſonen / oder 
bewegung jrer affecten:ſonder daß ſie 
allein acht haben / auff die heiligung 
deines heiligen namens / vnd des na⸗ 
mens deines Himliſchẽ Vaters / wel 
chen wir durch dich anruffen / wie wir 
von dir geleret ſind / ſpꝛechende / 
Vnſer Vater der du biſt / ꝛc: 


Wann das gebet volendet iſt / 
werden jnen die hende auffgelegt: 
vnd der diener ſpꝛicht mit 
heller ſtimme alſo: 

Git der HEn vnd vnſer Him⸗ 
liſcher 


der Gemeine. 23 


liſcher Vater / der euch zu dem dienſt 
der Diakeney beruffen hat / der regie⸗ 
re euch gnediglich mit ſeiner Goͤttli⸗ 
chen krafft / weißheit vnnd gütigkeit / 
daß jr in jm wirdiglich wandlen moͤ⸗ 
get / zu ſeiner ehꝛen vnd ſeiner gemei⸗ 
nen beſſerung / vmb ſeines eingeboꝛ⸗ 
nen Sons Jeſu Chꝛiſti vnſers Her⸗ 
ren willen / Amen. 

Nach der hendaufflegung verma⸗ 
net der diener die reichen der Gemei⸗ 


ne jres ampts /a zu reichlichem auß⸗ (U. Cor. is 
theilen der allmoſen: vnnd die gantze rag 
emeine wird vermanet zu meſſig⸗⸗ 57" 


keit vnd arbeit / auff daß ein ſeder ets 
was hab / den duͤrfftigen mit zuthei⸗ 


len b / wie Paulus leret. Darnach ver b kpbe. 4. 


manet er auch die armen jres ampts / 


daß ſie ernſtlich bettẽ fuͤr die reichen c / e cor. $+ 


daß der Her: jre miltigkeit reichlich 
vergelten wolle. Zu letſt vermanet en 
auch die andere diener vnd Eltiſten 
der Gemeine offentlich / daß ſie mit 
e ſonder⸗ 


Von den Dienern 
ſonderlichem fleiß auff wachen / daß 


dieſer ſchoͤner vñ notwendiger dienſt 


der diaken / durch jre ſchult vnd faul⸗ 
heit / in der gemeine Chꝛiſti nicht ver⸗ 
— noch in einen eitelen ſchein vñ 
loſen nam? der Diakency verwan⸗ 
delt werde / gleich wie im Bapſtumb 
geſchehen iſt / zu einem ſchendlichem 
raub der armen. 
Wa diſe vermanung geſchehe iſt / 
ſo vermanet der diener die beſtetigten 
Diaken / daß ſie jnẽ die Gottſeligkeit / 
beſtendigkeit vnd trewe Stephani in 
rem beruf voꝛſtellen vii derſelbẽ nach 
folgen / vnd daß ſie nicht ergern laſſen 
die ſchmehung / luͤgen vnd leſterung 
der menſchen / welche gemeinlich ge⸗ 
trewe diener in diſer welt leiden muͤſ⸗ 


ſen: Sonder daß ſie alle zeit anſehen 


den ſtiffter jres beruffs / von welchẽ 
fie ( in dem ſie getrewlich beharꝛen) 


at. 25. entlich hoͤꝛen ſollen/a Kompther jr ge 


ſegneten meines Vaters/ ererbet das 


reich 


der Gemeine. 24 
reich daß euch bereitet iſt von anfang 
der welt / Amen. 

Zu end wird geſungen / Sehet wie 
lieblich vnd gut Pſal. 133. oder ein an 
dern pſalm / vnd alſo laſt man die ge⸗ 
meine gehẽ im friede mit einer ernſtli⸗ 
chen vermanung daß ſie jhnen alſa⸗ 
men die armen laſſen befohlen ſein. 


CAP. VIII. 


Vom dienſt des 
Worts. 


| CS wird nimmer einige Kirchen 
E verſamlung bey vns gehalten / 

in welcher nicht etwas in der ge⸗ 
meine auß dem woꝛt Gottes gelehꝛet 


werde a / zur beſſerung / vermanung er. 14 


vnd troſt. 

Vnd vmb groſſen vnd wichtigen 
vꝛſachen willen / wird die ſchꝛifft nit 
ſtuͤckweiß in den pꝛedigtẽ wie in Bap 
ſthum gebꝛeuchlich erklaͤret / ſondern 
man 


vom Dienſt 


man nimpt ein Buch des alten oder 
newẽ Teſtaments auß der Bibel voꝛ / 
daſſelbige von anfang biß zum ende 
auß zu legen: Auß welchem in allen 
Pꝛedigten ſo viel o2dentlich voꝛge⸗ 
leſen wird / als man inn einer ſtund 
fuͤglich vnnd beſſerlich erklaͤren kan / 
vnnd außlegen. Es werden auch die 
Diener des Woꝛts (wenn es noth 
i) vermanet / daß ſie inn jhren Pꝛe⸗ 
digten nicht zu weit von jhrem Text 
ſchweiffen / ſonder daß ſte alle ire leh⸗ 
ren / vermanungen / erweckungen / 
ſtraff vnd troͤſtung / auß dem gegen⸗ 
wertigen Text (ſo fern es müglich it) 
nemmen ſollen. 


c AP. IX. 


Von der oꝛdnung der 


Predigt vnd gemei⸗ 
nen Gebett. 


Wenn 


des Worts, 25 
Enn nu die Gemeind auff ein 
Win e ſtund verſamlet iſt / ſo 
ſteigt der diener auff die Can⸗ 
tzel: Vnd vermanet die gemeine an⸗ 
fenglich zum Gebet / mit diſen oder 
dergleichen woꝛten: | 
Dieweil jr Chꝛiſtliche Bruͤder hie 
verſamlet ſeit / auß dem woꝛt Gottes 
euwer ſeelen ſeligkeit zu lernen:ſo laſ⸗ 
ſet vns voꝛ allem / den HErꝛen vmb 
ſeine Goͤtliche gnade (one welche wir 
gar nichts vermoͤgen )anruffen: auff 
daß ich nichts voꝛbꝛinge / denn nur 
die reine lehre des Goͤtlichen woꝛts: 
vnd daß jr auch daſſelbige hoͤꝛen moͤ⸗ 
get zur befuͤrderung euwer ſeligkeit. 


Das Gebett vo: der 
Predigt. 


O HErꝛ Gott Himliſcher Das 


ter / a welches Geſetz vollkom⸗ bal · i 
men iſt / vñ die Seelen bekeret / 

ein warhafftig zeugnuß / welches den 
vngelerten 


Von den gemeinen 


vngelerten weißheit gibt / vnd die au⸗ 


4 Matt. ls 


c Rom. 8. 


dLutl, as 


gen erleuchtet: wir bitten dich demuͤ⸗ 
tiglich / du wolleſt durch deine vnend⸗ 
liche guͤte / vnſeren blinden verſtand 
mit deinem heiligẽ Geiſt erleuchten / 
daß wir dein Geſetz auffrichtig ver⸗ 
ſtehen / bekennen vnnd darnach leben 
moͤgen. Vnd nach dem es dir O aller 
guͤtigſter Vater / gefallen hat / a die 
geheimnuß deines willens / allein den 
kleinen vii geringen zu offenbaren / b 
vnnd daß du allein acht haſt auff die 
ſenigen / ſo eines demuͤtigen vnd zer⸗ 
bꝛochnen Geiſtes ſind / vnd die foꝛcht 
deines Woꝛts haben: Gib vns einen 


demuͤtigen Geiſt / vñ treibe von vns 


alle fleiſchliche weiß heit / c welche ein 
feindſchafft wider dich iſt. Wolleſt 
auch zum rechten wege bꝛingen / die 
noch von der warheit jr:en / auff daß 
wir alle eintrechtig / d dir dienẽ in hei⸗ 
ligkeit vnd gerechtigkeit / alle die tage 
vnſers lebens. 

Diß 


J 
} 
! 
7 
[ 
| 


Gebetten. 26 


Diß bitten wir von dir O aller 
barmhertzigſter Vater / in dem Na⸗ 
men vnſers HErꝛen vnd Seligma⸗ 
chers Jeſu Chꝛiſti / wie er vns zu bei⸗ 
ten geleret hat. 

Vnſer Vater der du biſt inn den 
Himeln. 

Dein Name werde geheiliget. 

Dein Reich komme. 1 5 

Dein will geſchehe auff erden wie 
im Himmel. 

Vnſer taͤglich brot gib vns heute. 

Vnd vergib vns vnſer ſchuld / wie 
wir vnſern ſchuldigern vergeben. 

Vnd fire vns nit in verſuchung. 

Sonder erloͤſe vns von dem boͤ⸗ 
ſen. Dan dein iſt das Reich / vnd die 
krafft / vnd die herꝛligkeit in ewigkeit / 
Amen. 

Darnach wird ein Pſalm in gemei⸗ 
ner ſpꝛache võ der gantzẽ gemeine or⸗ 
dentlich vnd mit andacht geſungen / 
welcher ſo er geendet iſt / ſchꝛeitet der 

D ij Diener 


yy —— — — — — - 


Luc. 15. 


Von den gemeinen 
Diener in ſeinem Text foꝛt vgn dem 


oꝛt an / da er es in der vergangn? Pres 
digt gelaſſen hat. | 
Am ende der Pꝛedigt / ehe das 
gemeine Gebett gethan wird / ſo 
der Diener etwas hat / daß er der 
gemeind eigentlich muß anzeigen / 
oder dauon ſie ſol vermanet wer⸗ 
den / das erkleret er mit kurtzè woꝛ⸗ 
ten / vnnd darnach fehet er an das 
gemeine Gebett alſo. 


Das gemein Gebet nach 
der Predigt. 


Aer gnedigſter Vater / es hat 
vns dein lieber Sohn Jeſus 
Chuſtus geleret / a daß die ſes 
lig ſind / die dein woꝛt hoͤꝛen vnd das 
bewaren. Aber dieweil wir daſſelbige 

b ere, 24. nicht bewaren koͤñen / es ſey dañ b daß 
Matt. ;. du es mit deinem Geiſt / in vnſere 
hertzen ſchꝛeibeſt: So bitten wir dich 

von grund vnſers hertzen/ du wolleſt 

den 


* 

den Satan von vns ſchlagẽ a / daß er (Luc. 2. 


vns dein wort (das wir gehoͤret hab?) 

nit hinweg reiß / wolleſt auch das ſtei⸗ 
nere hertz auß vns hinweg nemẽ / auff 
daß die newe ſchoͤßlein deines woꝛts 
nit darin vertrocknt / dergleichd rotte 
auch auß vnſern hertz / die ſoꝛge diſer 
welt / die diſen ſamen / dein woꝛt nem⸗ 
lich / vnterdꝛucken / vnd mach vnſere 
hertzen zur guten erden / auff daß dein 
heiligs woꝛt / daß darin geſehet iſt / vil 
feltige frucht bringen moͤg / zur heili⸗ 
gung deines namens / durch denſelbi⸗ 
gen deinen Son vnſern HErꝛn Je⸗ 
ſum Chꝛiſtum / Amen. 

Was hinfoꝛter folgt / wird allein 
des Sontags voꝛ mittag gebꝛaucht / 
außgenoſ̃en dz groſſe gebet / voꝛ die 
gemeine notdurfft / welchs nach allen 
Predigten geſpꝛochen wird. 

Die zehen Gebot des Herꝛen auß 
dem 20. cap. Exod. welche fleiſſig an⸗ 
zuhoͤꝛen / die gemeine ernſtlich ver⸗ 
D iij manet 


Von den gemeinen 
manet wird / mit dieſen woꝛten. 


oͤret die Zehen Gebot des 
Ba 


Gott redet alle dieſe 


woꝛt. 
Das erſte Gebot. 


Ich bin der HErꝛ dein Gott / der 
ich dich auß Egyptenland / auß dem 
Dienſthaus gefuͤhꝛet habe. 

Du ſolt kein ander Gotter für mir 


haben. 
Das ander Gebot. 

Du ſolt dir keine bildnuß noch ſꝛ⸗ 
gend ein gleichnuß machen / weder 
des / das oben im Himmel / noch des / 
das vnden auff Erden / oder des / das 
im Waſſer vnter der Erden iſt / Du 
ſolt ſie nicht anbeten / noch jnen die⸗ 
nen / denn ich der HErꝛ dein G Oit / 
bin ein ſtarcker eiueriger G Ott / der 
die miſſethat der Vaͤter heim ſucht an 
den Kindern / biß ins dꝛitt vnd — 55 

| ted 


— — — 


5 

Glied / deren die mich haſſen / vnnd 
thue barmhertzigkeit an viel tauſen⸗ 
den die mich lieben / vnnd meine Ge⸗ 
bot halten. 

Das deitte Gebot. 

Du ſolt den Namen des HErꝛen 
deines G Ottes nicht mißbꝛauchen / 
denn der HERR wird den nicht vn⸗ 
geſtraffet laſſen / der ſeinen Namen 
mißbraucht. | 

Das vierde Gebot. 

Gedenck des Sabbath tags / daß 
du jn heiligſt: Sechs tag ſolt du ar⸗ 
beiten / vnnd alle deine Werk thun / 
aber am ſiebenden tage iſt der Sab⸗ 
bath des HErten deines Gottes / da 
ſolt du keine arbeit thun / noch dein 
Son / noch deine Tochter / noch dein 
Knecht / noch deine Magd / noch dein 
Vieh / noch der frem̃dling der in dei⸗ 
nen CThoꝛen iſt / Denn in ſechs tagen 
hat der HErꝛ Himmel vnd Erden 
gemacht / vnd das Meer / vnnd alles 
| © ij was 


Von den gemeinen 


was dꝛinnen iſt / vñ ruhete am ſiben⸗ 

den tage / darum ſegnete der Herr den 

Sabbath tag / vnd heiligtejn, 

Das fuͤnffte Gebot. 

Du ſolt deinen Vater vnnd deine 

Mutter ehꝛen / auff daß du lang lebeſt 

ee dir der HErꝛ dein Gott 
k. 

4 Das ſechſte Gebot. 


Du ſolt nicht toͤdten. 
Das ſibende Gebot. 


Du ſobn ez, Ehebrechen. 


te Gebot. 


Du ſolt nicht ſtelen. 5 
Das neunde Gebot. 


Du ſolt kein falſch zeugnuß reden 


wider deinen nech en. 
Das zehende Gebot. 


1 os 1 yep _ 
auß / La f en 
* Nechſten Wass / nocz oxen 
Knechts / noch ſeiner Magd / noch 
ſeines Och ſen / noch ſeines Eſels / 
——— das dein „ü 4 
| | a 


' Gebetten. 2 
5 Nach dem die Jehen Gebot geleſen 
ſind / nimpt der Diener darauß veſach / die 
Gemeine jrer Sünden zu erinnern / dar⸗ 
nach vermanet er dieſelbige zubekennen / 
| auch ſich ſelbſt fur Gott anzuflagen / vnnd 
von hertzen der gnaden Gottes vnnd ver⸗ 
gebung der ſünden zu begeren / ſpꝛicht der 
þalben alſo: 3 
Wir ſehen in diſen Goͤttlichen ge⸗ 
boten / als in einem ſpiegel / wie groͤb⸗ 
lich vñ auff wie mancherley weiß wir 
Gott den HErꝛen mit vbertrettung 
wider vns gereitzet haben / derhalben 
laſſet vns von gantzem hertzẽ in wa⸗ 
rer demut begerẽ / daß er vns dieſelbi⸗ 
"x wolle vergeben / vnnd ſpꝛechen 
alſo: | 
.H ewiger Gott vnd aller gnedig⸗ 
ſter Vater / wir demuͤtigen vns von 
gantzem hertzen voꝛ deiner Goͤttlich⸗ 
en Maieſtet / wider die wir ſo grew⸗ 
lich geſuͤndiget habẽ / wie wir offent⸗ 
lich vnd ohne gleißnerey bekennen. / (Luc. . 
daß wir auch nicht wirdig ſind / daß 
0 | © v wir 


© Luc. Ir. 


a pſal. 7 
b Gen o. ſindꝛ empfangen vñ geboꝛen / bauch 


Von den gemeinen 
wir deine Kinder meh? ſollen genant 
werden. Denn vber das / daß wir in 


zu allen guten vngeſchickt / vnd zu al⸗ 
ler boßheit gentzlich geneigt ſind / ha⸗ 
ben wir noch darzu deine Gebot auff 
mancherley weiß vbertretten / dich 
nach deiner wirdigkeit nicht geehꝛet / 
vnd vnſern nechſten nach deinem be⸗ 
fehl nit geliebet / darumb wir vns dei⸗ 
ner ſtrengen Gerechtigkeit nach / der 
ewigen verdamnuß wirdig erkennen: 
vnnd daß es mit vns allen verloꝛen 
were / wo nit deine vnendliche barm⸗ 
hertzigkeit ( mit welcher du allen / ſo 
rew vnd leid vber jre ſünden haben /⸗ 
wenn ſie auch ſelbs noch ferꝛn ſind / 


pflegeſt entgegen vnd voꝛ zukom̃en) 


deine Gerechtigkeit weit vbertrie}. 
Wolleſt derhalben O getrewer Va⸗ 
ter / vns gnedig ſein allein durch dei⸗ 


nen lieben Sohn Jeſum Cheiſtum: 


durch welches verdienſt du W 
| Ss get 

get / vnſer ſünden nicht mehꝛ geden⸗ 
cken wolleſt : ſondern vergib ſie vns 
vnd entpfang vns (die wir durch ein 
auffrichtige rew vñ leid vnſer ſündẽ / 
zu dir bekeret ſind) in deiner groſſen 
gnaden / a denn du den todt des ſün⸗ 
ders nicht wilſt:ſonder daß er ſich be⸗ 
kere vnd lebe. Vnd wenn du vns al⸗ 
ſo in gnaden auffgenommen haſt / ſo 
begabe vns auch mit deinem b heili⸗ b. Pal. 51. 
gen Geiſt / auff daß wir dich mit vn⸗ 
ſern Sünden nicht mehr alſo beleidi⸗ 
gen / vnd nim̃ das e ſteinern hertz von c Exec, lu. 
vns / vnnd ſchaffin vns ein anewes (lere. zi. 
hertz / das gelind vnd fleiſchend ſey: 
in welches du dein Geſetz dermaſſen 
ſchꝛeibeſt / daß wir hinfoꝛt vnſer le⸗ 
ben darnach richten moͤgen / wie ſich e Ebbe . . 
kindern des liechtes gebuͤret / allezeit 
fur dir in einem newen zu wandlen / 
zur ehꝛen deines namens / vñ auffer⸗ 
bawung deiner Gemeine / durch den⸗ 
ſelbigen vnſern Herꝛn Jeſum Chꝛi⸗ 
ſtum / Amen. Die 


Ezec, 19. 


Von den gemeinen 
Die verkuͤndigung der entbin 
dung vnd bindung der ſünden / 
welche der diener klaͤrlich / 
mit diſen oder derglei⸗ 
chen woꝛten / ſol auß 
| ſpꝛechen. 
Dieweil es dem ewigen GHTT 
a kxet. it · gefallen hat / a die warhafftigen buß 
wirckenden / ſo jre Sünd bekenen / in 
gnaden zu entpfangen: Vnd die boͤſe 
halſtarige menſchen / die jhꝛe ſuͤnden 
b Mere. id bedecken oder entſchuͤldigenb / in jren 
lohan. 3. ſiinden zu behalten: Wil es not ſein / 
daß wir vnſere ſünden von gantzem 
hertzen bekennen. So vil er den vn⸗ 
der vns ſind / die rew vnnd leid vber 
jre ſünden haben / vnd doch feſtiglich 
glauben vnd vertrawen / daß jnen die 
ſelbige allein durch dz verdienſt Chu 
ſti / gentzlich vergeben ſind: auch die⸗ 
ſen fuͤrſatz haben / hinfüro jreſrdiſche 
glider zu toͤden / vñ den himliſchẽ din⸗ 
c loan. 3. gen zufolgen: denſelbigen ledieweil ſie 
, glauben 


: 
| 

glauben in den Sohn des lebendigen 


Gottes) verkuͤndige ich auß dem woꝛt 
Gottes / daß jnen jre a ſůnden im His 14k. 1g. 
mel vergeben ſind / durch den namen , 204 
vnſers HERREN Jeſu Chꝛiſti der 
da iſt gebenedeiet in ewigkeit / Amen. 
So viel er aber vnder vnns ſind / 
die noch ein gefallen an jhren ſtinden 
haben / vnd dieſelbigen nicht bekeñen 
noch beſſern wollen / Oder ſo ſie die 
gleich bekeñen / doch andere mittel der 
ſeligkeit ſuchen / denn allein das eini⸗ 
ge verdienſt vnd wolthat C Riſti 
des Herꝛen: b ſintemal ſie die finſter⸗ 
nuß mehr lieben denn das liecht / vnd 
nicht glauben in den namen des ein⸗ 
geboꝛnen Sohns Gottes / denſelbi⸗ 
gt verkündige ich auch auß dem wotz 
Gottes / daß alle jre ſünden im Him⸗ 
mel gebunden ſind / vnd nit entbun⸗ 
den ſollen werden / biß daß ſie jr leben 
nach dem woꝛt Gottes gebeſſert ha⸗ 


ben. ; 
Auff 


b lohan, 3, 


von den Gemein en 
Geß. . 


lere. 32. Auff daß wir aber beweiſen / daß 
b1oba. 3. wir in ſolcher zall der vnglaubigen 

Rom · g. nicht ſein: 
ci. Cor. 3. So wollẽ wir auffs kuͤrtzeſt offent⸗ 
d Mat. 1. lich vnd von hertzen vnſern glauben 
e Luc. 1. hekennen / alſo ſpꝛechend. 


2. CH glaub inn Gott Vater / al⸗ 
Mat. 25. Janne werfe Him̃els 
Luc: 23, vnd der erden. 


1 Vnd in Jeſum Chꝛiſtum ſeinen b 
bu "IF cingebo:nen Sohne vnſern Herꝛen 
I. cori. der d empfangen iſt / vom Heiligen 
144. . Geiſt / geboꝛẽ e auß Maria der Jung 
Hebr, g. frawen / / gelitten vnter Pontio Pi⸗ 
io. lato / gecreutziget / geſtoꝛben vnd be⸗ 
Nat. 24, graben / g abgeſtiegen zu der hellen b 
Coll, 3. am dꝛitten tage wider aufferſtanden 
Dani. >, von den todten i / auffgefahren gen 
2. Tim. 2. Himmel / ſitzet zu der rechten Gottes 
Gen. 1- des almechtigen Vaters: von dañen 
105. 4 16 er komen wird / zurichten die lebendi⸗ 
u Se. gen vnd die toden. | 
N. 2%. Ich glaub in den heilig? Geiſt a / 
Fs cin 

ein heilige allgemeine Chꝛiſtliche kir⸗ 

che / die gemein ſchafft der heiligen « / ah 5. 
vergebung der ſündent / aufferſtend⸗ | cor. ig 
nuß des fleiſches e / vnd ein ewiges le⸗ 25+ 


ben / Amen. 

Nach diſer bekaͤntnuß fahet ð die⸗ 
ner das gemeine gebet an fuͤr allerley 
not der Chꝛiſtlichen gemeine auff di⸗ 
ſe weiſe 
Almechtiger Himliſcher vnd 
barmhertziger Vater / nach de 

es dir gefallen hat / durch deine 
vnentliche barmhertzigkeit / vns auß 
der finſternuß der vnwiſſenheit vnd 
der Roͤmiſchen Abgoͤtterey zu erloͤ⸗ 
ſen / vnnd vns vnderandern die ge⸗ 
heimnuß des H. Euangelions deines 
lieben ſons zu offenbaren / darfuͤr wir 
dir von gantzẽ hertzen dancken / ſo bit⸗ 
ten wir dich demuttiglich / du wolleſt 
vns durch die gnade deines Geiſtes 
erckẽ / daß wir den waren Chꝛiſtlich⸗ 
6 glaub / biß ans ende vnſers lebens 
behalten 


—— —_—_ 


Von den gemeinen 
behalten / vnnd vnſer leben darnach 
richten moͤgen. 
Wir bitten dich auch aller heilig⸗ 
ſiteer Vater / fuͤr die gemeine Kirch dei⸗ 
nes lieben Sohns JEſu CHꝛiſti die 
durch die gantze weite welt zerſtrewet 
iſt / in welcher die Gottſelige lere dei⸗ 
nes Sohns ( nach dem der grewel vi 
abgoͤtterey des Roͤmiſchẽ Antichꝛiſts 
außgerottet iſt) geleret vnd erhalten 
wird. Wehre von denſelbigen alle 
falſche hirten vnnd lerer: vnd ſende 
4 Blatt. „ Gottſelige getrewe vnd ernſthaffti⸗ 
Tit. . ge arbeiter in deine Ernd / welche nit 
jhre eigene chꝛ ſuchen / ſonder allein 
deine chꝛe vnnd die erbawung deiner 
Gemeine. | | 
Vnd erſtlich bitten wir / aller gne⸗ 
digiſter Vater / fuͤr die Gemeine die⸗ 
ſes Reichs Engeland / vnnd fuͤr al⸗ 
le ſeine Diener: Vnnd in ſonderheit 
fuͤr vnſern gnedigiſten Herren Koͤ⸗ 
nig N. N. wolleſt jn behuͤten vnd be 
| waren 

waren vnd mit deinem Geiſt regiert 


auff daß er ſein volck vnter vnſerm 
gemeinem haubt Jeſu Chꝛiſto regie⸗ 


ren moͤge / daß wir ein geruͤigs vnnd 41. Tim. 2. 


ſtilles leben vnder jm / in aller Gott⸗ 
ſeligkeit vnnd erbarkeit / nach deinem 
woꝛt durch deine gnade / fuͤrẽ moͤgen. 
Wir bitten auch / fuͤr der Koͤnigl. 
Mai. hoffgeſind / vñ den Adell: auch 
far alle Herꝛen vnd oberkeit des gan⸗ 
tzen Koͤnigreichs / vii voͤꝛnemlich fir 
den Wollweiſen hohen Raht Koͤ⸗ 
niglicher Maieſtet / begabe jn mit den 
Geiſt des raths / der ſtercke vñ beſten⸗ 
digkeit. Gebe jnen auch den Geiſt der 
einigkeit vnd des friedes / auff daß ſie 
allem dem das recht vñ gut iſt / in jrer 
regierung folgen: vii alſo eine Chꝛiſt⸗ 
liche ruhe vnd frieden in diſem Reich 

fuͤrdern vnnd erhalten helffen. 
Wolleſt auch das gantze volck di⸗ 
ſes Reichs mit deinem Geiſt bega⸗ 
ben / daß es die ſtim̃e 9 Pꝛophe⸗ 
ten 


Von den gemeinen 


ten willig hoͤꝛe: Vnd der lehre deines 
Sohns Jeſu Chuſti wahr nemme / 
vnd in derſelbigen taͤglich mehꝛ vnd 
meh: zunehme / auch daß es inn dem 
waren gehoꝛſam (den es der K6: Ma: 
vnd dero veroꝛdneten ſchuldig iſt) be⸗ 
ſtendig bleibe / zur wolfart diſes reichs 
vnd erbawung der Chiiſilichen Ge⸗ 
meine. 

Wir bitten weiter deine Goͤttliche 
gnade / fuͤr dieſe ſtatt Londen daß du 
von derſelbigen allerley plagen (die 
wir taͤglich verdienen ) abwenden / vñ 
ſie in aller Gottſeligkeit / fride vñ ge⸗ 
meiner ruhe erhalten wolleſt / Regiere 
auch die Oberkeit der ſelbigẽ mit dei⸗ 
nẽ Geiſt / daß ſie in deiner foꝛcht trew 
lich vnd weiß lich jren dienſt verſehen 
moͤge. | 

Inſonderheit bitten wir dich O 
aller guͤtigſter Vater / fur diſe vnſere 
frembde Gemeine / du wolleſt deine 
gunſt gegen jhr alſo / wie du ſie dureh 
deine 

deine wunderbarliche Gnade hieher 
gepflantzet / hinfur beweiſen / daß ſie 
von aller weltlicher tyranney vñ fal 
ſchen lere durch deine macht vñ barm 
hertzigkeit geſchützet / taͤglich ſe mehr 
vnd meh in aller Gottſeligkeit vnd 
warer einigkeit der hertzen zunemen 
moͤge. 

Wir bitten dich auch demuͤtiglich 
fur alle Koͤnigẽ / Fuͤrſten / Oberkeiten 
vnnd Voͤlcker / ſo die ſtimme deines 
Sohns (dieweil ſie mit der Antichꝛi⸗ 
ſtiſchen abgoͤtterey verblendet ſind) 
noch nit haben erkennen koͤnnen: Vñ 
die lebendige glieder deines Sohns 
(den ſie nit erkennen) feindlich durch 
vnwiſſenheit verfolgen: Du wolleſt 
ſie mit allen andern verblenten oder 
(durch jrgent eine ſchwachheit) verfuͤ 
reten perſonen zu dem warhafftigen 
liecht vnd rechten wege bringen: auff 


daß wir alle a in einen ſchaffſtal b vnd 4 10h. 10. 
dem einigen hirtẽ vnſer ſeelen Chꝛi⸗ bu bet. 2, 


E ij ſto 

ſto JEſu verſamlet / dich einmuͤti⸗ 
glich preiſen in ewigkeit. 


Zů letzten bitten wir auch fiir alle 
vnſere Mitbruͤder / vber den gantzen 
erdkreiß zerſtrewet / welche vmb der 
rechten bekantnuß willen deines ſons 
vndſeiner lere / durch den Antichꝛiſtẽ 
vnder dem Creutz vnderdꝛucket ſind / 
vnd in ſonderheit wolleſt troͤſten mit 
deinem heiligen Geiſt N. N. vnnd 
ſhre hertzen mit deiner Goͤttlichen 
krafft / in dem rechten glauben / von 
oben herab alſo ſtercken / daß ſie alles 
ſo du jhnen zu ſendeſt / Geduldiglich / 
menlich vnnd mit danckſagung tra⸗ 
gen moͤgen. Vnd daß ſie ohne furcht 
beſtendig deinen vnd deines Sohns 
namen / fuͤr den menſchen herꝛlich be⸗ 
kennen vñ groß machen / es ſey durch 
leben oder ſterben / wie du das zu dei⸗ 
ner ehꝛen erkenneſt dienſtlich ſein. 


Sonderlich bitten wir auch fiir 25 
% 

le Bruͤder die du mit Kranckheit / Ar⸗ 

mut / Gefaͤngnuß / verbannung oder 

anderm elend des Geiſtes oder leibs 

billich verſuchet vñ geuͤbet haſt: Daß 

du ſte in ſhrer noth nicht verlaſſen / 

ſonder jr Creutz nach deiner Vaͤter⸗ 

lichen Barmhertzigkeit linderen wol⸗ 

leſt: oder jhnen ſtercke vnnd gedult 

geben / daß ſie beſtendig tragen / alles 

was du jnen nach deinem wolgefal⸗ 

len zuſendeſt: Auff daß ſie auß jrer 

ſtraffe / verſtehen moͤgen / daß ſie von 

dir / als jrem barmhetzigen lieb Vas 

ter « p2obieret werden / zur bewaͤ⸗ 4 prou. 3. 

rung jres glaubens / vnd alſo ſich zu cor. 9. 

dir bekeren. Hebr. 12. 
Alle diſe ding begeren wir von dir 

aller gnedigiſter Vater / dusch deine 

Vaͤterliche gnad vnd gunſt die du in 

deinem Sohne gegen vns bewieſen 

haſt: Vnd in diſer vngezweiffelten 

hoffnung / ruffen wir demuͤtiglich dei 

nen Namen ahn durch denſelbigen 

ij deinen 


/ 


Von den gemeinen 
deinen geliebten Sohn Jeſum Chu⸗ 
ſium / wie wir von jhm gelehꝛet ſind / 
ſpꝛechende: 

Vnſer Vater / der du biſt inn den 
Himlen / ꝛc. 


ie iſt 3n mercken / daß hie zum offter⸗ 
mal andere Gebet zugethan werden / ehe 
das Vater vnſer geſpꝛochen wird: Inſon⸗ 
derheit / wo ſonſt etwa ein beſonder an⸗ 
ligen Fompt vber die Gemeine. Vnnd 
nach dem das Gebett CRiſti vollendet 
iſt / wirdt der Cauff / oder das Nachtmal 
des GE RREN außgetheilet / oder die 
Eheleuth eingeſegnet / oder ſonſt etwas 
anders / daß nach gelegenheit der ſachen 
offentlich voe der gantzen Gemeine muß 

ehandelt werden. 

Nach volendung derſelben ding / wirdt 
ein Pſalm inn gemeiner Spꝛach / von de⸗ 
nen / ſo darzu veroꝛdnet ſind / oꝛdentlich 
angefangen / vnd von der gemeine einhel⸗ 
lig nach geſungen. 

Wann dieſer Pſalm außgeſungen iſt / 
laſſen die diener die Gemein gehn im frie⸗ 
den des Berꝛen mit befehlung der armen / 
vnd mit demſegen Gottes mit dieſen oder 
dergleichen woꝛten: | 

Sciet 

Seiet eingedenckig euwer Ar⸗ 

& - men / vnd bette einer voz den an⸗ 

1 dern / Gott ſey euch gnedig / vnnd 

j ſegne euch / er laß das liecht ſeines 

angeſichts vber euch ſcheinen / zut 

ehꝛen ſeines heiligen namens / vnd 

bewar euch in ſeinem heiligen vnd 
Gottſeligen frieden / Amen. 


Vnnd in dem diß alſo von dem Diener 
geſagt wirdt / gehen die Diaken (oꝛdent⸗ 
lich nach jþrem gebrauch) an die thuͤr der 
Kirchen ſtehn / vnnd ſamlen da ernſtlich / 

von dem Volck die allmoſen: welche ſte als 
bald in ein Buch (darzu von den Dienern 
veroꝛdnet) verzeichnen / da von hernach 
mehr wird gehandlet werden. 

Die Gemeine wird offtermals verma⸗ 
net / daß ſte ſchuldig iſt (es were dann daß 
es die noth anders foꝛderet) inn der ob⸗ 
gemelten vbung / bis zum ende bey⸗ 

einander zubleiben / es wird auch 
0 fein Geſpꝛaͤch noch ſpatzieren 
Sy daſelbs von jemandt 
gelidten. 


E it Cap. 


4 


Von der kinder lere. 
CAP. X. 


Von dem gebꝛauch vnd 


Foun des Catechiſmi oder 
Kinder lere. 


Ir haben in vnſer Gemeine zwen 
MEET oder vnterꝛicht Cheiſt 

licher Lehꝛ. Der erſt iſt der kleine / 

vnd der ander der groſſe. Vnd die 
vnterſuchung des fleineſten wird auff die⸗ 
ſe weiſe gehalten. 

Nach dem die kinder / es ſeien Knaͤblin 
oder Maͤgdlin / zu fuͤnff jaren kom̃en ſind / 
werden jre namen zweimal des jars durch 
die Diener offentlich / nach der Mittags 

zedig in ein beſonder buch angeſchꝛie⸗ 
2 : nemlich den letzten Sontag Febꝛua⸗ 
rij / vnd den letzten Sontag Auguſti. Vnd 
alle dieſe kinder werden zweimal des Jars 
nemlich den erſten Sontag Septembꝛis 
vnd Marth / offentlich in dem kleinen Ca⸗ 
techiſmo vnterfraget. Aber iyſonderheir 
muͤſſen diſe kinder auſswendict wiſſen/ die 
dꝛey hauptſtück der Cheiſtlichen Religion: 
nemlich / das Vater vnſer / Den Apoſtoli⸗ 
ſchen glauben / vnd die zehen Gebot. Nach 
dem ſie ſolches wol koͤnnen / werden ſie in 
9 der 

der kleinen kinderlere geuͤbet / vnnd zwei⸗ 
mal des jars / wie voꝛ gemelt / darinn exa⸗ 
miniert. Vnd diß examen geſchicht allezeit 
des Sontags offentlich zur zeit der erfla- 
rung des groſſen Catechiſmi / Wann der 
diener ein halbe ſtund gepꝛedigt hat. Weñ 
alle dieſe fragen vnnd antwoꝛt geſchehen 
ſind / vñ der diener ein vermanung zu den 
Eltern derſelbigen gethan hat / daß ſie alſo 
fo:tfaren / jre kinder in der foꝛcht des Hers 
ren auffzuziehen: ſo vermanet der Diener 


die gantze gemeine zur danckſagung / vnd 
betet alſo: 
Ein Danckſagung nach dem 
Examen der kleinen 
Kinder. 

Gnediger Vater / a der du auß 
O dem mund der jungen Kinder 

vnd ſeuglingen / dein lob zube⸗ 
reiteſt / b die weiſen der welt zuſchan⸗ 
den zu machen: Wir danckẽ dir durch 
deinen lieben Sohn JEſum CHHꝛi⸗ 
ſtum / daß du die geheimnuß vnſer 
ſeligkeit / dieſen kindlein vnſer gemei⸗ 
E v ne / in 

ne in jrer Jugend geoffenbaret haſt: 
Wir bitten dich demuͤtiglich / du wol⸗ 
leſt diſe vnſere Kinder (welche deine 
gnad gegen vns allen in deinem ſohn 
vns bewieſen / mit jhrem Kindiſchen 
munde bezeuget haben) mit deinem 
heiligen Geiſt dermaſſen ſtercken vñ 
regiert / daß ſie in den wegen der war⸗ 
heit / in aller Gottſeligkeit / zu jrer ſe⸗ 
elen ſeligkeit moͤgen zunemmen / auff 
daß das Reich des Teuffels vnd des 
Antichꝛiſten durch ſie zerſtoͤꝛet / vnnd 
das Reich deines Sons in vnſer ge⸗ 
meine / durch ſie / taͤglich jhe mehꝛ vñ 
mehꝛ / zu der ehꝛen deines Namens / 
moͤg vermehꝛet werden / Amen. 


Von dem groſſen Cate- 
chiſmo. 
Nanſehung / daß in der kleinen Rins 
der lere allein die ſonderlichſte haupt 
ſtuͤck der Religion / vnd auch mit fur 
gen wozten werden erklaͤret: So ha⸗ 
ben wir in vnſer Gemeine einen groſſen 


Catechiſmum⸗ welcher ein weitlaͤuffigere 


außle⸗ 

außlegung ſchier aller Hauptſtuͤcken der 
Cheiſtlichen Religion begreifft: Vnd diſer 
wird alle Sontag nach mittag / oꝛdentlich 
von den groſſen Kindern außwendig ge⸗ 
foꝛdert: vnnd von den dienern folgens / in 
gegenwertigfkeit der gantzẽ Gemeine / von 
der Cantzel mit ſchꝛifftlichem beweiß erkle⸗ 
ret / nach dem er ſchier ein halbe ſtund ſei⸗ 
text auß der ſchꝛifft dargethõ hat: In wel⸗ 
chem examen nicht allein die kinder / ſonder 
auch die gantze Gemeine / in den ſonderlich 
ſten haupſtuͤcken der Chꝛiſtlichen Religion 
geuͤbet / vnterꝛichtet / vnd geſtercket wird. 


Cc A P. X * 


Foꝛm / wie man die er⸗ 


wachſene kinder zu dem ge⸗ 
bꝛauch des Nachtmals 
auffnimpt. 2 
Je Kinder ſo nun zu den vierzehen 
BVaaren vngefehꝛlich kommen / vnd 
dermaſſen in der Chꝛiſtlichen Re⸗ 
ligion vnterwieſen ſind / daß ſie 
auff alle Hauptſtöcken derſelbigen zim⸗ 
lich konnen antwoꝛten / werden mit der 
gantzen Gemeine zum Nachtmal gelaſ⸗ 
ſen. Welche dennoch jhre — 
| 


Von der kiuder lere. 


den / acht tag jbe das Nachtmal gehalten 
wird / offentlich voꝛ der gantzen Gemeine 


thun / vnd das nach der Mittags pzedig / 
jbe man den Pſalm ſinget / auff dieſe weiß: 

Auff vermanen des Dieners / werden 
die finder ins geſicht der gantzen Gemei⸗ 
ne / durch jhre freund / oder die ſo an deren 
ſtadt ſind / voꝛgeſtellet / vnnd werden dieſe 
folgende ſtück offentlich gefraget vnd jnen 
voꝛgehalten. 


Zum erſten / daß ſie auff die ſon⸗ 
derlichſte haupſtuͤcken der Chꝛiſtlich⸗ 
en Religion (von welckẽ ſie nach der 
oꝛdnung des kleinen Catechiſmi / ge⸗ 
fraget werden) ein ſeder beſonder / 
auffs kuͤrtzeſt antwort geben. 

Zum andern / ob ſie auch durch die 
gnade Gottes in diſer bekentnuß des 
glaubens beſtendig bleiben / darnach 
jr leben richten / vnnd die Welt vnnd 
dem Satan / mit allem jhrem pꝛacht 
verleugnen wollen:? 

Antwort: Ja wir. 

Zum dꝛitten / Ob ſie nicht auch 
ſich der Chꝛiſtlichen ſtraffe gy 

oꝛt 


IG 

Wort Gottes) williglich vnterwerf⸗ 
fen wollen? 


Antwoꝛt: Ja wir. 


Darnach betet der Diener 
mit heller ſtimme auff 
dieſe weiß. 
Ein Gebet. 
A tmechtiger Gott vnd barm⸗ 


wilt daß eines von deinen ge⸗ 
geringſten verloꝛen werd / die du zur 
ehꝛen deines Namens in deinem lie⸗ 
ben Son Jeſu Chꝛiſto von dem tod 
ins ewig leben gnediglich widerge⸗ 
boꝛen haſt: Wir dancken dir / daß du 
dieſe vnſere kinder / durch deinen hei⸗ 
ligen Geiſt / mit deiner Gottſeligen 
erkentnuß begabet haſt. Wir bitten 
dich demuͤtiglich / allerheiligſter Va⸗ 
ter / du wolleſt dieſelbigen vnnd auch 
vns alle mit den augen deiner barm⸗ 


hertzigkeit / 


hertziger Vater a / der du nicht a Mart. 13. 


Von der finder lere 


hertzigkeit hin fuͤro anſehen: Daß wir 
alleſamen jhe mehꝛ vnd mehꝛ / in dei⸗ 
ner erkaͤtnuß vñ gehoꝛſam durch dei⸗ 
nen H. Geiſt zunemen / vnnd darin / 
durch deine gnade / biß zum ende / in 
aller zunemung der Gottſeligkeit / be 
harꝛen moͤgẽ. Vnd daß wir durch kei⸗ 
ne falſche lere von deiner warheit ver 
fuͤret / oder durch einige luſte vnſers 
fleiſches oder andere mittel / von dei⸗ 
nem wege abgefuͤret werden: Son⸗ 
der dz wir auffwachſen in aller Gott⸗ 
ſeligkeit / dich mit vnſerm gantzen le⸗ 
ben in ewig keit zu pꝛeiſen / Amen. 

Zu end diſes gebets / vermanet der die⸗ 


ner die Eſtern zu einer ſtetigen ſoꝛge voꝛ 
jre finder: auff daß ſie durch jre nachleſſig⸗ 
Feit von dieſer bekentnuß nicht abfallen / 
Er vermanet auch darneben die Kinder 
ſelbſt / daß ſte Gott den HERR rn allezeit 
foͤꝛchten / b6ſe geſellſchafft meiden / jren el⸗ 
tern gehoꝛſamen / vnnd daß ſie ſich dem 
Berien durch ſtetiges gebet befehlen. Dañ 
der Satan ſchlefft nit / Vnd ſo ſie ſich zu jm 
wenden wurden / ſo wuͤrd jnen ein ſchwe⸗ 
rex 

rer vꝛtheil begegnen / dañ denen / die keine 
erkentnuß der Göttlichen dingen haben. 
So auch einige jungen in vnſer gemei⸗ 
ne getaufft ſind / vnd nach dem ſie zu jren 
vierzehen jaren kommen oder nit weit dar 
uon ſeind / vñ dennoch die ſtuck der waren 
Keligion nit geleret haben / oder in einem 
vnzůͤchtigen leben gefunden werden: So 
vermanen vundſtraffen ſie die Diener (ſo 
ſte ſonſt die heimliche vermanung der bꝛuͤ⸗ 
der verachten) auß dem woꝛt Gottes / vn⸗ 
terſuchen ſte auch fleiſſig von der veſach jrer 
vnwiſſenheit vñ vnzucht / auff daß ſie alſo 
ʒu der gottſeligkeit moöͤgẽ gezogen werdẽ. 
Wo einige ſchuldt in jren Eltern befun⸗ 
den wirdt / ſo werden ſie erſtlich durch die 
eltiſten vermanet: vñ ſo ſie die vermanung 
verachten / ſo werden ſie vmb dieſer groſ⸗ 
ſen vnaußſpꝛechlichẽ ſünde willen geſtraf⸗ 
fet / nach der oꝛdnung vii geheiß der Cheiſt 
lichen ſtraffe. So es ſich aber anlaſt / daß die 
finder allein die ſchult tragen / vnd nit die 
eltern: ſo ſol man die Eltern troͤſtẽ / vii mit 
jnen rathſchlagen / auff was weiſe / mã die 
vnzucht der kinder am beſtẽ ſol mogen zeu 
men. Vii diſe kinder ſollen darzwiſchẽ / von 
den dienern auß dem woꝛt Gottes / ſcharff 
deñoch mit weiß heit) vermanet werden / 
mit 


Deut. 21» 

mit den Göttlichen drewungenꝛ vnd ſo ſie 
ſich nicht beſſern / ſollen ſte zu dem ge⸗ 
brauch des Nachtmals nicht zu gelaſſen 
werden / biß daß ſie ſich bekeren. So auch 
jemand von dieſen Kindern / durch ſolche 
ſtraffe vnd abhaltung von dem Nachtmal 
nicht bewegt wurd / vnnd faret foꝛt in al⸗ 
ler boßheit / mit verachtung ſeiner Eltern / 
(welche ſünde nach der oꝛdnung Gottes / 
des tods werth iſt ) ſo er zu den 18, oder 
20 Jaren kommen iſt / vnd bleibt halßſtar⸗ 
rig / verachtende die Goͤttliche vermanung 
der Kirchen / vnnd folget der Welt / ſo ſoll 
derſelbige mit einer gemeinen betruͤbnuß 
der gantzen gemeine (als ein verechter der 
gnaden vnd des bunds Gottes / den Gott 
mit jm durch die zeugnuß des Cauffs ge⸗ 
macht hatte abgeſchnitten / vñ dem teuffel 
vbergeben werden: auff daß man darauß 
lerne / daß es nicht gnug ſey ein Cheiſt 
zu ſein / darumb daß wir den ſigel des 
Bunds / nemlich den Tauff / in vnſer kind⸗ 
peit entpfangen haben / vnd alſo mit dem 
namen Chziſtt / 31 ſeiner vnehꝛe geſchmuͤ⸗ 
cket ſind / es ſey denn daß auch vnſer 
leben darnach mit demſelbigen 
vberein komme. 


Cap. 


Pꝛophecev. 4 


CAP. XII. 


Von der weiß der Pꝛo⸗ 


FRO allweg am 
onnerſtag gehal 
ten wird. 
S hat vnſere Gemeine darfuͤr 
gehalten / daß diß die beſte vnnd 
richtigſte weiſe der Pꝛophecey 
ſey / inn welcher erwegt vnnd be⸗ 
krefftiget wird ( durch ein zuſaſ̃en fi 
gung der oͤꝛter der heiligen Schaifft 
alles was in der vergangnen wochen 
in den pꝛedigten ſich hat laſſen anſe⸗ 
hen als wann es nit recht / oder dun⸗ 
ckel / oder nit gnugſam von den Die⸗ 
nern des woꝛts were erklaͤret woꝛden / 
oder ſo es auch ſonſt einigen zweiffel / 
in den hertzen der bruͤder gegeben het⸗ 
te:ſo wird derwegen die oꝛdnung vn⸗ 
ſer Pꝛophecey auff folgende weiß vo 
vns gehalten. 
Des Donnerſtags nach der pꝛe⸗ 


dig / 


Von der Pꝛophecey. 
dig / jhe der Pſalm geſungen wird / ſi⸗ 
ket der diener des Woꝛts / mit ſcinen 
Mitdienern / im geſicht der Gemeine 
vnnd vermanet die Elteſten der Ge⸗ 
mein / vnd die jenigen / ſo die fragen 
voꝛzuſtellen geoꝛdnet ſind (welche 
auch ſamptlich im geſicht der Ge⸗ 
mein auff einer banck ſitzen) das jeni⸗ 
ge ſo ſie haben / mit aller zucht / demut 
vnd zeitigem rath / zur beſſerung der 
Gemeine / in der foꝛcht des HER⸗ 
REN / ohne einigen ehꝛgeitz / voꝛ zu 
bꝛingen. 

So dann jemand vnter ihnen iſt / 
der etwas hat / der ſtellet ſeine fragen 
ordentlich voꝛ / vnd die Diener geben 
auß dem Woꝛt Gottes antwoꝛt vnd 
beſcheid jrer lehꝛe / die ſie in der ver⸗ 
gangnen Wochen geprediget haben. 


Do auch von einem nicht gnugſam ge⸗ 
antwoꝛtet were / ſo wird die ſad) von den 
andern beygeſeſſenen Dienern weiter er⸗ 
fleret / bi daß endlich der Gemeine / 


nach 

nach dem Woꝛt Gottes / gnug geſchehen 


iſt. 

vnd auff daß alle ding in dieſem handel 
oꝛdentlich / beſcheiden / vnd ohn ergernuß 
zugehen: auch das wir keines wegs durch 
ſolche pꝛob der Lehꝛe / jemand vꝛſach geben 
zu furwitzigen vnnd gefaͤhꝛlichen fragen: 
welche anders nichts denn zanck gebie⸗ 
ren / vnnd die gemeine ergern vnnd bewe⸗ 
gen / welches in der Schꝛifft verbotten iſt / Tin. 4 
; ſo wird nicht einem jedern zugelaſſen / die fe g. 5 
fragen inn der Pꝛophecey vor zubꝛeingen: © 
; ſonder es ſind auß den Elteſten vnd Sia⸗ 2+ Tim 4. 

ken: auch auß dem andꝛen theil der Ge⸗ Tit. 3. 

| mein / Gottsfuͤrchtige vñ geſchickte men⸗ 
ner veroꝛdnet: von welchen man zeugnuß 


7 hat / daß ſie anders nichts ſuchen dann die 
n ehꝛe Gottes / vnd die erbawung der Ge⸗ 
n meine: denen iſt allein geurlaubet / in der 
| Pi ophecep etwas vo:3ubzingen. Denn 
id es nicht muͤglich were / daß die Gemei⸗ 
ro ne ohne bewegung vnnd confuſton ſein 
41% rourd/wo es einem jeden zugelaſſen were / 

alle ding inn der P:ophecey voz zuſtellen / 
ge⸗ ſintemal allenthalben viel zenckiſche / halß⸗ 


den ſtarꝛige / furwitzige / vnnd auffgeblaſſe⸗ 
er⸗ ne Menſchen ſind / durch welche der Teuf⸗ 
ne fel inn alle weg ſuchen wuͤrd / wie er die 

| Fij Gemeine 


Von der Pꝛophecey. 


Gemeine bewegen vnnd endlich zerꝛeiſſen 
moͤcht. Damit aber mitlerweil die Gemei 
ne jre freiheit nit verliere / oder in einigem 
ʒweiffel der lere bleiben moͤcht: So iſt ei⸗ 
nem jeden zugelaſſen / allen ſeinen zweiffel 
vnd gegenwurff / den veroꝛdneten men⸗ 
nern můndlich oder ſchꝛifftlich zu vberge⸗ 
ben / mit ſampt den vꝛſachen ſeines zweif⸗ 
fels vii widerſp:cchens / vnd das auß dem 
woꝛt Gottes / auff daß es durch die depu⸗ 
tierte / in der Pꝛophecey trewlich voꝛbꝛacht 
werde. Vnnd auff diſelbige fragen / wird 
als deñ von den Dienern volfomlich / auß 
der ſchꝛifft geantwoetet. 

So iſt denn die Pꝛophecey ſo wir in vn⸗ 
ſer gemein halten / anders nichts denn ein 
offentliche pꝛob der lere der pꝛedicanten / 
auß dem woꝛt Gottes genommen: durch 
welche die gantze gemeine in vil wege tref⸗ 
fentlich gebeſſert wird. Denn erſtlich wird 
dardurch vnderhaltẽ / ein eintrechtige ver⸗ 
gleichung der lere / in der gantzen gemein: 
angeſehen / daß es einem jeden 3ugelaſ- 
ſen iſt / ſeinen zweiffel vnnd beſchwerung 
oꝛdentlich voꝛzubꝛingen. 

Zum andern / werden die hertzen der ge 
meine verſichert / daß die lere / ſo geleret iſt / 
wahr vnd auffrecht ſey: Dieweil ſie ſo of⸗ 

: fentlich 


fentlich ans liecht gebracht / gep:ufft vnd 

mit dem woꝛt Gottes beweret wird: Dañ lohn. 36 


der die warheit würckt / der kompt ahns 
liecht:. Es wird auch ein jeder in der gan⸗ 
tzẽ lere der gemein geſtercket / wider allen 
;rthum der ſecten vnd vil werden von jh⸗ 
rem jrthum̃ bekeret / in den ſie durch einfalt 
gefallen waren. 

Zum dritten / wird auch den dienern der 
Gemeine / durch diß mittel der Pꝛophecey 
alle faulheit benommen: Vnd werden zu 
allem fleiß gezwungen / jren dienſt trew⸗ 
lich vnd weißlich zu volfuͤren: Auff daß ſie 
der gemeine nicht leichtfertig oder vnuer⸗ 
ſehlich einige newe oder jrꝛige lere voꝛbꝛin⸗ 
gen / vnnd diſelbigen hernach halſtarꝛig 
verthedigen: Sonder müſſen durch den 
gebꝛauch diſer Pꝛophecey alle zeit der lere 
Pauli in gedenct ſein / nemlich: Laſſet die 
andern richten. Item: der Geiſt der Pꝛo⸗ 
pheten / iſt das den Pꝛopheten vnderthan. 

Diß ſind die voꝛnemſte vrſachen / dar⸗ 
um̃ wir dieſe weiſe der Pꝛophecey in vnſer 
Gemeine erhalten: In ſonderheit aber / die 
weil die lere vnſer gemein / von ſo vilerley 
menſchen geleſtert vnd verdampt wird / 
vnd wo diſe einfeltige pꝛobe der lere / in der 
Romiſchen firchen / nur ein mal des Jars 
iii allent⸗ 


. Cor. 14. 


Kindern. 


Von der P. ophecey. 
allenthalben trewlich gehalten wurd: one 
zweiffel / es wurd jre falſche vii abgoͤttiſche 
lere balt geoffenbaret ſein: aber ſie verlaſſẽ 
dieſe rechte mittel / beweiſen jre ſach ohne 
ſcheifft / mit few? vii ſchwert: Vñ ſchꝛeiẽ vns 
mitler weil vo? fetzer auß / Gott wolle ſie er⸗ 
leuchtẽ. Es iſt noch ein andoꝛdnung d Pꝛo⸗ 
phecey welche in etlichẽ gemeinẽ gebꝛaucht 
wird: Nemlich daß ein Buch der ſchꝛifft oꝛ⸗ 
dentlich erkleret wird / nit durch den diener 
des woꝛts allein: Sond auch durch die El⸗ 
teſten Diaken vnd andere geſchickte meñer 
auß d gemeine darzu veroꝛdnet: welche wẽ 
ein oet der h. ſchꝛifft voꝛgeleſẽ / eins nach dẽ 
andern erklaͤrẽ / ein jeder nach ſeiner gabe / 
die gemein lerẽde / vermanẽde vñ troͤſtẽde. 

CAP. XIII. 


Die Foꝛm vnd auþſpendung des 


Tauffs in der Gemeine. 


- 


Er Tauff wird nit in einem winckel 
Cauff der J der kirchen / ſonder alle zeit in der ge 


meinen verſamlung vnſer Gemei⸗ 

ne gehalten: nach der pꝛedig vnd dẽ 
gemeinen gebet jhe man die gantze gemei⸗ 
ne laͤſt voneinander gehẽ / auff daß ſie auch 
damit erbawet werde. Vnd wir Tauffen al 
lein derẽ kinder / die ſich mit offentlicher be 
kentnuß jres glaubens / wie gebꝛeuchlich / 
zu der gemeine gethan habe; dan wir vns 
auſſer⸗ 


Von dem Tauff. 44 
auſſerhalb vnſer Gemeine / vnſers dienſts 
halben nicht bemuͤhen wollen. 

Man hat auch ein eigen buch in welches 
aller finder namẽ ſo getaufft werden / auch 
die namen jrer eltern / vñ der oͤꝛter jrer wo⸗ 
nung / Item das jar der monat vñ tag des 
tauffs angeſchꝛiebẽ werdẽ:auff daß die kin 
der / wẽ ſie groß werdẽ / deſto baß zur vbũg 
der obgemelten Finder lere / moͤgen ge⸗ 
bracht werden. 


So aber ein gewachſner / ſo in der jugẽt Von denẽ 
nit getauffet iſt / getauffet zu werden bege ſo alt ge⸗ 
ret: derſelbige muß zu voꝛ in dem glauben tauffet 
wolgeuͤbet vnd geleret ſein / vnd darnach werden. 


ſeinen glauben offentlich voꝛ der Gemeine 
bekenen: vnd ſich alſo der Chꝛiſtlichẽ ſtraffe 
nach dem woꝛt Gottes vnderwerffen: auß 
welchem die Gemeine einen erwachſenen 
v:theilet daß er ein glied des leibs Chziſti 
ſey: gleich wie man võ den kindern veteilt / 
auß d verheiſſung Gottes in Chꝛiſto Jeſu. 

vnd wañ der Cauff in vnſer Gemeine 
gereicht wird / ſo vermanet d diner erſtlich / 
nach den gemeinen gebetten ð pꝛedig / die 
vaͤter mit den zeugen / daß ſte die kinder ſd 
zu tauffen ſind / ins geſicht der gantzen ge⸗ 
meine heruoꝛ bꝛingen: welche als ſie nu im 
geſicht der gemeine mit dẽ find od findern 
ſtehẽ /ſo ſpꝛicht ð diener die gemein an auff 
dieſe weiß: F iih Kin 


Von dem Tanff. 


Ein vermanung an die Ge⸗ 
meine in der außſpendung 
des Tauffs. 


Cobriſtliche brüder / wir ſind nu hie 
bereit den Chꝛiſtlichẽ Tauff / nach 
der einſatzung vnſers HErꝛen Jeſu 
Chuſti / vnd vbung ſeiner Apoſtelen / 
zu gebꝛauchen: welche vbung / nach 
dem befehl Chꝛiſti / in zweien ſonder⸗ 
lichen ſtücken gelegen iſt. 
Zum erſten / daß man alle die mit 
Waſſer in der Gemeine tauffen ſoll / 
41285. « die man bekent glieder ſeiner Ge⸗ 
2 meine / vnd in den Bund der gnaden 
Marc. 16 Gottes / durch das zeugnuß des hei⸗ 
ligen Euangeliums / eingeſchloſſen 
zu ſein. 
Zum andern / daß man dieſelbigen 
b Nat. 28. gauffen ſol / allein bin den namen des 
einig? Gottes: nemlich des Vaters / 
vnd des Sons / vñ des heiligen Gei⸗ 
ſſtes:zu einem zeugnuß / daß die gan⸗ 
bz 8eGe⸗ 


} 


Von dem Tauff. 45 
tze Gemeine / durch das blut CHꝛiſti 
gereiniget / Gemeinſchafft hat mit 
Gott dem Vater / vnd dem Sohn / 
vnd dem heiligen Geiſt. 

Damit aber dieſes ein jeder / inn 
dieſer gegenwertiger handlung des 
Tauffs verſtehe / vnnd alſo dardurch 
gebeſſert werde / ſo wollen wir ſeine 
geheimnuß zum kuͤrtzten anzeigen. 

Erſtlich werdẽ wir durch das zeug 
nuß des Tauffs vermanet / daß wir 
alle / mit vnſerm ſamen / von natur / 

«durch die erbſünde vnrein ſind / fuͤr 4 Rom g. 
den augen Gottes: von welcher vn⸗ kbbeſ· . 
reinigkeit vnd verdamnuß / wir vns 0. 1f 
ſelbs keines wegs reinigen oder erloͤ⸗ 

ſen koͤnnen / ſondern muͤſſen dauon / 

durch einen andern gereiniget wer⸗ 

den / ſo wir anders voꝛ Gott rein ſein 

ſollen. 

Zum andern / wird vns durch das 
gezeugnuß des Tauffs vor augen ge⸗ 
ſtellet / daß vnſere reinigkeitb nit kom̃t 6 Tit. 3, 
5 v auß 


Von dem Tauff. 
auß vnſer krafft / verdienſt / wirdig⸗ 
er g. keit / oder einigen Creaturen: a ſonder 
1, Cory, allein durch die geſchenckte wolthat 
Gottes / vnd die gemeinſchafft der ge 
rechtigkeit / verdienſt / vnd herꝛligkeit 
51. lobt. 1. vnſers Herꝛen Jeſu Chiti / bwelch⸗ 
Heb. i. er vns in ſeinẽ blut alſo gewißlich ge⸗ 
ex 10. xeiniget / vñ vnſere ſünden / durch die 
Ephe. 2. volfom̃enheit ſeiner gerechtigkeit vo: 
coll. 2. dẽ vꝛtheil Gottes des vaters bedeckt 
hatt: als man in der gemeine nach ſei 

nẽ᷑ befelch mit waſſer getaufft wird. 
Vñ diß it die voꝛnẽſte geheimnuß 
des tauffs / welche man voꝛnemlich 
anmercken muß / darumb ſie auch in 
der heillgẽ ſchꝛifft am allermeiſtT voz 
e Tur. 3. gehalten wird / als da man liſſet / daß 
4 Ad. 7. der Tauff ein Badt der widergeburt 
ow " ſey a vnd ein vergebung der ſünden / 
me o. Auch daß die / ſo getaufft ſind / Chri- 
ſtum angezogen haben / fond daß wir 
alle / die wir getaufft ſind / in den Tod 
Chiiſti getaufft ſind: — 


4 Rom. 5. 


Von dem Tauff. 46 
durch die gent@ſchaffe aller woltha 
ten ſeines todsWmien ſind / in die ewi 
ge vnd her:liche gemeinſchafft aller 
ſciner verdienſtẽ vñ reichtum̃en. Vi 
werden darum̃ nach dem befehl Chi 


ſti getauffet a / in den namẽ des vaters 4. 2%» 


vnd des Sons / vñ des H. Geiſtes:zu 
einem gewiſſen zeugnuß der ſeligma⸗ 
chenden gemeinſchafft / mit dem ſelbi⸗ 
gen einigen vñ warhafftigen Gott / 
in allen ſeinen Himliſchen guͤtern. 
Zum dꝛitten / werden wir in dem 
Tauff / vnſer gantzes lebenlang von 
wegen diſer groſſen empfangnẽ wol⸗ 
that vermanet zu warer daͤckſagung / 
nemlich daß wir vnſere reinigkeit / nit 
widerumb mit vnſern ſünden mut⸗ 
willig beſudlen ſollen: ſonder daß wir 
vil mehꝛ dieſe vnſere gemeintſchafft 
mit Chꝛiſto / an ſeinẽ tod / begrebnuß / 
vnd aufferſtehung mit vnſerm leben 
(nach vnſerm vermoͤgen) alle zeit 
außtrucken ſollen / den altẽ menſchen 
mit 


Von dem Tauff. 


mit ſeinen luſten creugſgen vñ begra⸗ 


ben: auff daß wir in einem newen le⸗ 
ben / durch die krafft des heilig? Gei⸗ 
ſtes / allezeit ſemehꝛ vnd mehꝛ auffer⸗ 
ſtehen moͤgen. Vnd wenn wir etwa / 
auß ſchwacheit in ſünden fallen / vnd 
vns durch den laſt der ſünden im ge⸗ 
wiſſen beſchweret finden: ſollen wir 
doch nicht verzweifflen / noch falſche 
mittel der vergebung der ſiinden ſu⸗ 
chen / ſonder ſollen allezeit durch vn⸗ 
ſern Tauff erinnert werden / vnſere 
zuflucht zu Gott dem Vater zu ha⸗ 
ben / vnd im glauben verſichert ſein / 
dz wir / ſo wir warhafftige rew vnſer 
ſuͤnden hab? / dauon durch Chꝛiſtum 
Jeſum allein ſollen gereiniget wer⸗ 
den. Darumb welcher getaufft iſt / 
vnnd noch fleiſchlich nach der Welt 
lebet / oder vergebung der Sünden 


a Hleb. o. auſſerhalb Chꝛiſto Jeſu ſuchet: a der 


tritt ſeinen Tauff / ja das blut vnſers 
HER En Jeſu Chꝛiſti mit fuͤſſen. 


Derhal⸗ 


es oo om > om ecCTcTC.o.. 7T _._ -; 


Von dem Tauff. 47 


Derhalben ſollen wir alle dieſe ſtück / 
inn dem bꝛauch des Tauffs ernſtlich 


betrachten / ſo wir anders in außſpen 
dung vnnd betrachtung des Tauffs 
einige beſſerung begeren. 

Vnd wiewol vnſere kindlein / die⸗ 
ſe obgemelte ſtück nit koͤnnen verſte⸗ 
hen / vnd noch viel weniger außꝛich⸗ 
ten: ſo mach man jnen dennoch dar⸗ 
umb von dem XTauff des waſſers nit 
wehren. Deñ in dem Tauf (wie ſunſt 


in allen andern Sacramenten ) amuͤſ 4 Rom. 4+ 


ſen wir voꝛnemlich anſehẽ / das werck 
Gottes gegen vns: Nemlich / vnſere 
vnnd vnſers ſamens anedig auffne⸗ 
mung inn die gnade Gottes / durch 
Chꝛiſtum / zu welcher gnaden vnſere 
kinder / laut der verheiſſung G Oc ⸗ 
TES auch gehoͤꝛen: Dieweil dies 


ſelbige nun den Heiden mit den Ju⸗ 


den gemein iſt: So mag man jhnen 
von dem Sigel der ſelbigen gnaden 
nemlich von dem Cauff / „ 

0 


Don dem Tauff. 


So vil aber belangt ſhre e | 
naturliche ſchwachheit / durch welche 
ſie jhr gebuͤrlich ampt nit volbꝛingen 
noch thun kuͤnnen: Daß wirdjhnen 
durch Jeſum Chuſtum zur verdam⸗ 
nuß nit zu gerechnet: Durch welchen 
ſie in dem bund Gottes ſind: wie das 
die heilige Schtifft bezeuget. Denn 


40en. I. erſtlich ſpꝛicht Gott zu Abꝛaham / vñ 


b Gal. 2. 


in me zu vns allen / auff dieſe weiſe: 
Ich⸗ wil (ſpꝛicht er) auffrichten meinẽ 
bund zwiſchen mir vnd dir: vnd zwi⸗ 
ſchen deinem ſamen nach dir in ſei⸗ 
nem geſchlechte / mit einem Ewigen 
Bund: daß ich dein Gott ſey / vnnd 
der GO deines Samens nach 
dir. 

Diſen bund Gottes / hat Chꝛiſtus 
in ſeiner gemeine nicht hingenomen: 
Sonder hat vil meh2(bdieweil er das 
außwendige werck der beſchneidung / 
in das waſſerbadt verendert) de bund 
der gnaden welcher zuuoz, ( durch 
das 


Von dem Tauff. 48 


das zeugnuß der beſchneidung ) die 
Juden allein begreiff / durch die vers 


kündigung des Euangeliums / vnnd 
das zeugnuß des Tauffs « / vber alle 


Creaturen in die gantze Welt außge⸗ . 2te 


bꝛeitet. Denn die Heiden ſind miter⸗ 
ben eines leibs / vnnd theilhafftig der 
verheiſſung in CHRiſto/ durch das 
Euangelium. Vnd auff daß wir ei⸗ 
gendlich wiſſen ſollẽ / daß vnſern kin⸗ 
dern die Euangeliſche verheiſſung zu 
komme / vnnd alſo daß ſigel derſelbi⸗ 
gen / in der Gemeine empfangen ſol⸗ 
len: So hat Chyiſtus daſſelbige / mit 
woꝛten vnd wercken an den Kindern 
beweiſen wollen: Wie man bey dem 
Euangeliſten Marco in demo. cap. 
liſet: Zu der zeit brachten ſie Kind⸗ 
lein zu JEſu / daß er ſic anrürete: As 
ber die Jünger füren die ahn / die ſie 
trugen. Da es aber Jeſus ſahe / ward 
er vnwillig / vnnd ſpꝛach zu jhnen / 
laſſet die Kindlein zu mir n 
vn 


Ephe. 3. 


—— 


Von dem Tauff. 
vnd weret jhnen nicht / denn ſolcher 
iſt das reich Gottes. Warlich ich ſa⸗ 
ge euch / wer das Reich Gottes nicht 
empfahet als ein Kindlein / der wird 
nicht hienein kommen. Vnnd er her⸗ 
ßzet ſie / vnnd leget die hende auff ſie / 
vnd ſegnet ſie. Auß dieſem exempel 
vnd woꝛten Chꝛiſti vnſers HErꝛen / 
iſt es klar / daß vnſere Kindlein / jm an 
genem ſind vnd jm bund Gottes ſte⸗ 
hen: Vnnd derhalben auch das ſigel 

des bunds / empfahen ſollen. 

4 Mat 26. Die weil nu nit die auffleguna der 
Marc. jo. hende: a ſonder der Tauff von JEſu 
Chiiſto/ in ſeiner Gemeine iſt einge⸗ 
ſetzt / daß er ein zeichen vnnd ſigel des 
Goͤttlichen bunds mit vns vnd vn⸗ 
ſerm ſamen ſein ſolle: So iſts ja klar / 
daß man die Kindlein Cauffen ſoll / 
wiewol ſie ſonſt die geheimnuß deſſel 
bigen noch nit verſtehen: gleich wie 
die Kindlein / von CHꝛiſto Jeſu mit 
woꝛtẽ vnd wercken geſegnet wurden / 
wie⸗ 


Von dem Tan; 49 


wiewol ſte den ſegen des Herꝛen nicht 
verſtunden. 

Auff daß wir defi diſen Tau ff auff⸗ 
richtig mit nutz moͤgen verrichten: ſo 
laſſet vns den namen Gottes demuͤ⸗ 
tiglich vber vns vñ diſe Kinder (oder 
kind) anruffen: Auf daß wir alle / in 
ſeinem Bund moͤgen geſtercket wer⸗ 
den / bettet alſo. | 


Das Gebett. 
O Almechtiger ewiger Gott vnd 


barmhertziger vater / d du vns 
durch deint Son vnſern Hers 
ren Jeſum Chꝛiſtũ geleret haſt / dz wir 
dich in allen vnſern vbungen anruf⸗ 


fen ſollen / a vnd haſt verheiſſen vns 4 loha. 14. 


ſo wir in ſeinem Namen bitten zu er⸗ 
hoͤꝛen: Wolleſt vns gnediglich anſe⸗ 
hen mit vnſerm Samen / welcher dir 
in die mitten deiner Gemeine voꝛge⸗ 


bꝛacht wird: b Welches Gott du haſt b Gen, 1. 
wollen ſein e / welchen auch Chiiſtus® Mar. 10. 


EI 


Don dem Tauff. 
vinbfahen vnd geſegnet hat: wolleſt 
vns auch zu gleich mit vnſerm ſamen 
alſo mit deinem heil gen Geiſt regie⸗ 
ren / daß wir taͤglich je mehꝛ vii meh 
in der warhafftigen vnd ſeligmachen 
den deiner vñ vnſer erkaͤntnuß zune⸗ 
mẽ moͤge:auff daß alle menſchen erkẽ⸗ 
nen / daß du vnſer Gott / vñ der Gott 
vnſers ſamens ſeiſt: vnnd daß wir zu 
gleich mit vnſerm ſamen / dein volck 
ſind in CHꝛiſto JEſu deinem lieben 
Sohne: mit welchem vnd dem heili⸗ 
gen Geiſt du lebeſt vñ regiereſt ein ei⸗ 
niger vnnd ewiger Gott gepꝛieſen in 
ewigkeit / Amen. 


Darnach ſpricht er zu dem Vater des 
. Rinds vnd den zeugen / 
alſo. 


Lieben Bruͤder die jhr diß Kind zu 
dem CTauff bꝛinget / jr habet gehoͤret / 
daß der Tauff von Chꝛiſto dem Her⸗ 
ren iſt eingeſetzt / zu einem Siael des 
Bunds 

Bunds Gottes mit vns: Von wel⸗ 

cchem man vnſere Kinder nicht mag 
wehꝛen / dieweil ſie in demſelbigen be⸗ 
griffen ſind. Dieweil dann / ſhr diß 
Kind (oder diſe Kinder) zu dem Tauff 
bringet: So wollet doch diß thun / nit 
auß einiger gewonheit / oder aber⸗ 
glauben: ſonder allein auß dem glau⸗ 
ben / an die verheiſſung GHTTEs/ 
in Chꝛiſto Jeſu die vns allen vnd vn 
ſern Kindern gegeben iſt / vnnd auff 
daß es gewiß ſey / daß jhr es auß dem ⸗ 
ſelbigen glauben zum Tauff bꝛinget 
So wollet es nhun offentlich voꝛ der 
gantzen Gemeine bezeügen. 

Zum erſten / dieweil Chꝛiſtus vn⸗ 
ſer HERR den Tauff des waſſers 
hat eingeſetzt a ſeine Gemeine darmit 

zu waſchen: So frage ich euch ob jhx 
bekennet daß dis Kind / daß jhr hie 
zum Tauff bꝛinget / ein Samen der 
Gemeine durch die krafft des Bunds 
Gottes ſey / welchẽ nach dem inhalt 
ij vnſers 


— þ = VE 0 ogs WA RNS WW "TON _ 


4 Ephe, 2, 


Epbe, 2. vnſers dienſtes / der Tauff zugehoͤrt / 


Don dem Tauff. 


wiewol es ſonſt von natur ein Kind 
des zoꝛns vnd tods iſt. 
Antwoꝛt: Ja. | 

Bekennet jr nicht auch / daß es eu⸗ 
wer vnd der gantzen Gemeine ampt 
vnd pflicht ſey / die obgemelte geheim 
nuß des Cauffs / mit dem leben auß⸗ 
zutrucken / vnd diſe Kinder (oder ge⸗ 
genwertigs Kind) wen es zu ſeinem 
verſtand kommen wird / in dieſer ge⸗ 
heimnuß vñ in der rechten erkentnuß 
Gottes / ein jeder nach ſeinem vermoͤ 
gen zu vnderweiſen? | 

8 Antwort: Ja. 

Hie begeuſt der diener des finds haupt 
mit reinem waſſer / welches in einem beckẽ 
auff dem tiſch in der Gemeine ſtehet / ſpꝛe⸗ 
chende alſo: 

N. Ich Tauffe dich in den namen 
des Vaters / vnd des Sohns / vnnd 
des heiligen Geiſtes. | 

Gott der vater vnſers Herꝛẽ Jeſu Chꝛi⸗ 

ſti / wolle dich vnnd vns alle durch ſeinen 


heili⸗ 

Von dem Tauff. F 


heiligen Geiſt verſiglen / in den gaben vn⸗ 
ſer aller widergeburt / vnd gerechtigkeit / 
in Cyꝛiſto zu dem ewigen leben / Amen. 


Darnach vermanet der Diener die 
gantze gemeine zur Danckſagung. 


Danckſagung nach dem 
Tauff. 

Ir dancken dir Allmechtiger 
Wb durch Jeſum Chꝛi⸗ 
ſtum deinen ſohn / daß du vns 

mit vnſerm ſamen / von der verdam⸗ 
nuß erloͤſet / vnnd widerumb zu dem 
ewigen leben / durch das zeugnuß des 
Tauffs / gebꝛacht haſt / durch die gnaͤ⸗ 
dige verſoͤnũg vnſer aller in dem blut 
deines lieben Sohns JEſu CHꝛiſti. 
Wir bitten dich demuͤtiglich / durch 
denſelben deinen lieben Sohn: du 
woͤlleſt diß kind (welches dir durch 
das zeugnuß des Tauffs zugehoret) 
hinfuro mit deinem heilige Geiſt re⸗ 
gieren / vnd mit deinen gaben / in ſei⸗ 
nen auffwachſen alſo begaben:daß es 
G ij dieſe 


42. Cori. laubetiſt/etwas vorzubringen / a deñ das 


Von dem Tauff. 


diſe deine Vaͤterliche guͤte vnd barm 

hertzigkeit / vns vii allen bewieſen / er⸗ 

keũen: vnd in aller gerechtigkeit vnd 

heiligkeit leben moͤge / vnder vnſer al 

ler Koͤnig vnd hohen pꝛieſter Chꝛiſto 

Jeſu: Der mit dir vnd dem heiligen 
Geiſt lebet vnnd regieret ein einiger 

vnnd ewiger Gott geprieſen in ewig 

keit / Amen: 

Darnach wird ein Pſalm geſungen / võ 
der Gemeine / vnd darnach laſt man die ge 
meine mit dem ſegen im friden hingehn. 

CAP. XIIII. 


Foꝛm des Nachtmals. 
Ou Nachtmal des Herꝛẽ wird ands 


nit in vnſer gemeine deñ offentlich 
in der gantzẽ verſamlung I gemei⸗ 
ne gehaltẽ: Vnd vber dẽ andern Monat: be 
halten aber die freiheit / daſſelbige außzu⸗ 
richten ſo offt es die Elteſten vrtheilen / der 
Gemeine notwendig vñ beſſerlich zu ſein. 
Vnnd nach dem es vns (damit wir in dem 
Dienſt der Gemeine getrew ſein ) nicht er⸗ 


2 a as os. 


mit 

Fon. des Nachtmals $2 


mit der warheit beſtehen mag / vnd zu der 
beſſerung dienet / vnnd daß Jeſum Chꝛi⸗ 
ſtum in ſeinem Priſterthum̃ verehret: ſo ha 
ben wir fleißig dahin gearbeit / in der han⸗ 
dlung des Nachtmals / daß wir allermeiſt 
zu der Apoſtoliſchẽ reinigfeit / vnd dẽ exem 
pel Ch cut fom̃en / vnd doch daſſelbige one 
andere reformirten Kirchẽ verdamnung / 
welche andere Ceremoniẽ dañ wir gebrau 
chẽ: Es were deñ / dz ſie mit gewalt vñ Tirg. 
ney auff Papiſtiſche weiſe etliche aberglaͤu⸗ 
biſche Ceremoniẽ erhaltẽ wollen / die ſie vil 
meh: mit ernſtlicher vermanũg ablegẽ ſoltz 


So haben wir (mit den guten vnd ein⸗ 
feltigẽ ordnung Chriſti wolbegnüget) fei⸗ 
ne Ceremonien wollen ein fuͤren denn die / 
durch welche das Prieſterthum̃ Chriſti ge⸗ 
ehret / vñ die gemeine in jrem gewiſſen ge⸗ 
troſt / vnd zu beſſerung des lebens gefuͤret 
wird / haben datum̃ keins wegs ſolche Cere 
monien anden mẽ / die eitel vñ vniig ſind / 
oder zu einiger abgoͤtterey zihen: vnd Chri 
ſtũ Jeſum in ſeinẽ Prieſterthũ verfinſtern: 
Als da ſind / Altaren / lichten / ſchellen / leid 
denẽ etwas geheimnuß zugeſchriben wird 
vñ was dergleichẽ ding mehr ſind. Vñ ſind 
wol zufriden mit einẽ tiſch / ſeuberlich mit ei 
nẽ reinẽ leinen tuch gedeckt / an welchen der 

| . G iii diener 


Von der vorbereitung / 


diener vnd alle andere bꝛuͤder oꝛdentlich ſi⸗ 

ten / vnd das Nachtmal des HErꝛen / nach 

dem Exempel Chriſti vnnd ſeiner Apoſte⸗ 

len / mit aller zucht vnnd erbarkeit halten. 

vñ das wir in der haltung des Nachtmals 

Chriſti / das gemein zuſam̃en ſitzen an den 

tiſch (one einigs verdammen der anderen 
Chriſtlichen Gemeinen) halten / das thun 

4 Mat. 26. wir nach dem Exempel Chriſti a / welcher 
Mar. 16. mit ſeinen Jungeren / in der Einſetzung 
1 des Abendmals / an einem Ciſch geſeſſen / 
* da er diß Sacrament wie eine malzeit ein 
lohan. x. ſetet / b gleich wie vorhin d Vberſchritt (od 
b Exo. 13» Oſterlamb ) vnter den kindern Iſrael / auff 
die weiſe eines hochzeitlichen mahls einge 

ſetzt war. Vnd dieſem Exempel haben wir 

c Vcorio mit c den Apoſtelen wollen folgen. Denn 
es ein gewiſſes zeichẽ iſt vnſers friedes vii 

ruhe mit Gott dem vater / durch Chriſtum: 

vnd ein voꝛbild vnſer zuknffgen ehre / 

A Luc, 22. in dem reich Chriſti / da wir gnd ſeinẽ tiſch 
ſitzen ſollen. Darneben iſts auch ein offent⸗ 

liche zeugnuß der liebe vnnd einigkeit der 

gantzẽ gemeine / die zur beweiſung der ei⸗ 

nigkeit des hertzen / an einem tiſch des Her 

e lohan. G. ren beyeinander ſitzet / e eine geiſtliche ſpei⸗ 
ſe der ſeelen / nemlich das fleiſch vnnd bur | 

Chriſti / durch den glauben Geiſtlich ems 
| | pfaþer. 

pfahet. Denn an einem tiſch eine ſpeiß vnd 
tranck mit einand zugenieſſen / iſt bey allen 


menſchen ein warhafftiges frieden zeichen. 


CA P, XV. | 


Vonder vorbereitung zu 


dem Nachtmal des Herꝛen. 
(OE man aber das Yiachtmal auß⸗ 


thcilet / wird es vierzehen tage zu⸗ 
uoꝛ auff einẽ Sontag durch den die⸗ 
ner von der Cantzel der gantzen Ge⸗ 
mein verfundiget / vñ es wird der tag von 
jm erneñet / wenn man es halten werd / vñ 
da wirdt auch die gantze Gemeine / dieſer 
nachfolgenden ſtuͤck durch jn vermanet. 
Zum erſten / daß niemand vnter den be 
dern / ſich von dem gebꝛauch des Nacht⸗ 
mals enthalte / es ſey denn / daß er durch 
kranckheit / oder einige andere not verhin⸗ 
dert werde. Denn ſie nach der oꝛdnung der 
Chꝛiſtlichen diſciplin / in ð gemeine nit ge⸗ 
lidten werden / welche die vꝛſachen jres auß 
bleibens den Elteſtẽ nit angezeiget haben / 
vnd doch leichtfertiger vnnd veraͤchtlicher 
weiſe / des Nachtmals ſich enthalten. 
Ferners wird ein jeder vermanet / das er 
ſich mitler zeit fleiſſig examinier vnd pꝛuͤf⸗ 
G v fe / 


© Vondervotbcreitnng/ / 


fe / a nach der lere Pauli. Vnd der diener er⸗ 

41. Cor. il. fteret zum fuᷣrtztẽ / warin vnſere pꝛob voꝛ⸗ 
nemlich gelegen ſey / Nemlich in einer ernſt 

lichen erfoꝛſchung vnſer ſelbs: Ob wir ein 

ware erkentnuß Gottes vnnd vnſer ſelbs 

haben. So viel die Gottſelige erkentnuß 

Gottes belanget / die habẽ wir weñ wir in 

vnſern hertzẽ nachfolgende ſtuck empfindẽ: 

Erſtlich / dz er vnſer Herꝛ ſey / welcher den 

gehoꝛſã ſeiner gebotẽ billich von vns foꝛdt. 

Zum andern / daß er ein gerechter richter 

fey / re elcher vnſere halßſtarꝛigkeit ſtraffen 

b 1054. 3. wil. Vñ zum letzten / daß er ein ſeligmacher 
Ephe. 2. ſey / der b auß ſeiner lautern barmhertzig⸗ 


po 4.5 3. keit /vns c vnſere ſchwacheit nit wil zurech. 


4 cel. 3: nen / d ſonder legt die ſchult derſelbigẽ auff 
92 ſeinen Sone / vmb welches willen er vns 
ihe verctebyngderſtinden / das ewig leben / vñ 


Rom g. die ewige himliſche gloꝛien ſchencket. 
. lob. 2. So viel aber belangt die erfentnuß vn⸗ 


ſer ſelbs / iſt dieſelbige gelegen in deeien ſon 
derlichẽ hauptſtuͤcken. Erſtlich dz wir erken 
nen / was wir in vns ſelber ſind / f nemlich 


Fepbe. 2 kinder des zoꝛns vnd tods / g Knechte des 


g Rom 7. teuffels vnd der ſinden. Zum andern / daß 


b lohan. i. wir wiſſen / wz wir in Cheiſto ſind / hnem⸗ 


lich kind Gottes. Vñ zuletzt / was Gott von 
tr. 16. vns vnſer ganges lehenlang foꝛdert /i ch 
l 

lich / den glauben vnd danckbarkeit. Vnd 
dieſes wird die Gemeine / von der erkent⸗ 
nuß Gottes vnd vnſer ſelbſt / darinn vnſer 
p:bffung ſtehet / fleiſſig erinnert. 

Zum andern werden durch den Diener 
alle glieder der Gemeine vermanet / ſo je⸗ 
mand einigen verboꝛgnen haß / hader oder 
zwytracht hette / daß derſelbige vo? allen 
dingen alle mittel der verſönung vnd vers 
einigung ſuche. 

vnd vnangeſehen daß vnſer aller natur 
dmaſſen verderbet iſt / dz wir die pꝛuͤffung 
vnſer ſelbs offtermals nit verſtehen: oder 
wel wir ſte gleich verſtehen / nemen wir ſie 
doch ſehꝛ traͤg vii vnachſem zuhertzen / die⸗ 
weil quch derẽ allenthalbẽ vil ſind / die one 
einige erkentnuß der goͤttlichen ding / vnd 
one glaubẽ / vnuerſchampt zu diſen himli⸗ 
ſchẽ geheimnuſſen des h. Nachtmals lauf⸗ 
fen / zu jrer eignen verdamnuß:ſo hahẽ wir 
hierin (nach vnſerm vermoͤgẽ ) voꝛſehung 
gethan / auff dz durch vnſere nachleſſigkeir 
am rechtẽ gebꝛauch des Nachtmals nit ge⸗ 
ſtindiget wuͤrde. Derhalbẽ laſſen wir keine 
andere zu dem gebꝛauch des Nachtmals / 
deñ die jenigt / ſo offentlich voz der gemei⸗ 
ne oder voꝛ den dienern vñ Elteſten der ge 
meine / bekentnuß jres glaubens gethan / 
vnnd ſich der Eheiſtlichen ſtraffe williglich 

ir 


vntexwozffen haben. 


Von der vorbereitung / 


Wir bekeñen auch offentlich hiemit / daß 
wir keiner anderer Hirten ſein / dañ deren 
allein die bekantnuß jres glaubens thun / 
vnnd der Chriſtlichen bußzucht ſich willi⸗ 
glich vnderwerffen. 

Welches aber die bekentnuß des glaubẽs 
deren ſey / die ſich erſtlich zu vnſer Chriſtli⸗ 
chen gemeine begeben wollen: muͤſſen wir 
pie notwendig erklaren / jhe wir weiter fort 
faren. 

CAP. XVI. 


Erfoꝛſchung vnd bewe⸗ 
rung des glaubens deren / ſo 


ſich erſtlich zu der Gemeine wol⸗ 
len begeben / das Nachtmal des 
Herꝛn zugebrauchen. 

Je ſich erſtlich zu vnſer Chriſtlichen 
Gemeine begeben wollen / vnd be⸗ 
geren zu dem gebrauch des Nacht⸗ 

mals zugelaſſen zuwerdẽ: die wer⸗ 
den (wen der tag des Nachtmals zum er⸗ 
ſten verkündiget iſt) vermanet / daß ſie zu 
dem Diener vñ Elteſten der Gemeine of⸗ 
fentlich in der firchẽ nach der mittags pre⸗ 
dig kom̃en / befaͤntnuß jres glaubens da⸗ 

ſelbſt zu thun. Vnnd wen ſie da w—_— 

md 

ſind / vnd ordentlich auff einer banck ſitzen: 
So fahet der Diener / oder einer von den 
Elteſten an / ſie offentlich anzuſprechen / vñ 
zu vermanẽ / auff diſe od dergleichen weiſe, 


Daß es ein vnaußpꝛechliche wol⸗ 
that Gottes ſey / wen er ein offentli⸗ 
che verſamlung zulaſſet / in welcher 
ſeine ſtim̃e durch das Euangelium 
Chꝛiſti offentlich gehoͤꝛet wird / dar⸗ 
durch wir zu dem ewigen leben beruf⸗ 
fen werden: ſo wir anders diſe groſ⸗ 
ſe wolthat nicht verachten. Welcher 
verachtũg diß ein gewiſſe anzeigung 
iſt / ſo jemand lebet ahn denen enden 
da die gemeine Chyiſti angeſtellet iſt / 
vnd verlaſt ſie dennoch / vnd wil ſich 
darzu mit der bekaͤntnuß des glau⸗ 
bens nicht begeben. 

So deñ ein rechtſchaffener Chꝛiſt 
an dennen enden wonet / da die Ge⸗ 
meine in dem namen Chꝛiſti verſam 
let iſt: der ſoll ſich zu derſelbigen Ge⸗ 

meine / vnd vnder jre Goͤttliche oꝛd⸗ 
nung ſchicken. 


Dies 


Von der votbereitung/ 
Dieweil denn Gott vns frembd⸗ 
lingen / in dieſer Statt / ein Gemeine 
verſamlung geguͤnnet / vnnd in dem 
Namen ſeines Sons zugelaſſen hat: 
ſo iſt ein jeder vnter vns ſchuldig / die 
ſelbige groſſe wolthat zu erkennen / 
vnd danckbarlich anzunemen. Vnd 
Gott ſey euwert halben gelobet / daß 
jr dieſe wolthat bekennen / vnnd euch 
vnter die heilige Oꝛdnung vnſers 
HERREN Chꝛiſti begeben wollet. 
Aber es muß beuoꝛab ein jeder vnter 
1 euch / ein zeugnuß ſeines Glaubens 
1 Darnach wird ein jeder / auff 
| | folgende weiſe / von ſeinem 


glauben gefraget. 
Frag. 
Wie biſtu in deinem hertzen verſichert / 
das du ein glied der gemeine Chꝛiſti ſeieſt. 
Antwoꝛt. 
Auß dem / daß der heilig Geiſt meinem 
Rem. 3. Geiſt zeugnuß gibt / a daß ich ein kind Got 


tes des Vaters bin / durch Jeſum Chꝛiſtum 
ſeinen 

feinen Son / vnd meinen Hohen Piieſter: 
welcher mich durch dz Opffer ſeines leibs / 
vnnd vergieſſen ſeines bluts / von meinen 
ſünden gereiniget hat. Ich empfinde auch 
weiter / daß ich durch den geiſt Gottes zu 
dem gehoꝛſam der Woͤttlichen geboten ge⸗ 
trieben werd. 


: Frag. WD 

Welchs ſind die Gebot des Goͤttlichen 
Geſetzes / zu welchen alle Menſchen ver⸗ 
bunden ſind: vnnd zu deren gehoꝛſam du 
fuͤleſt / daß du getrieben werdeſt: 

Antwort. 

Die da kůrtzlich verzeichnet ſind in den 

zehen Gebotten Exod. 20; nemlich dieſe, Deut. 5a 


ISoꝛet dic pen Beboedes 
i 


RRE. 
Gott redet alle dieſe 
| wort. 
. Das erſte Gebot. 
Ich bin der HErꝛ dein Gott / det 


ich dich auß Egyptenland / auß dem 
Dien ſthauß gefuͤhret habe. 


Von der Vnterſuchung / 
Du ſolt kein ander Goͤtter fiir mir 


haben. 
Das ander Gebot. 

Du ſolt dir keine bildnuß noch irs 
gend ein gleichnuß machen / weder 
des / das oben im Him̃el / noch des / 
das vnden auff Erden / oder des / das 
im Waſſer vnter der Erden iſt / Du 
ſolt ſie nicht anbeten / noch jnen die⸗ 
nen / denn ich der HErꝛ dein G Ott / 
bin ein ſtarcker eiueriger G Ott / der 
die miſſethat der Vaͤter heim ſucht an 
den kindern / biß ins dꝛitte vnd vierde 
Glied / deren die mich haſſen / vnnd 
thue barmhertzigkeit an viel tauſen⸗ 
den die mich lieben / vnnd meine Ge⸗ 


bot halten. 
Das dꝛitte Gebot. 


Du ſolt den Namen des HErten 
deines G Ottes nicht mißbrauchen / 
denn der HERR wird den nicht vn⸗ 
geſtraffet laſſen / der ſeinen Namen 


mißbꝛaucht. 5 
Das 

des Glaubens. 57 


Das vierdte Gebot. 


Gedenck des Sabbath tags / daß 
du in heiligeſt: Sechs tag ſolt du ar⸗ 
beiten / vnnd alle deine Werck thun / 
aber am ſiebenden tage iſt der Sab⸗ 
bath des HErꝛen deines Gottes / da 
ſolt du keine arbeit thun / no ch dein 
Son / noch deine Tochter / noch dein 
Knecht / noch deine Magd / noch 
Vieh / noch der frem̃dling der in dei⸗ 
nen Tho2eniſt / Denn in ſechs tagen 
hat der HERr Himmel vnd Erden 
gemacht / vnd das Meer / vnnd alles 
was dꝛinnen iſt / vnnd ruhete am ſie⸗ 
benden tag / darum ſegnete der HErx 


den Sabbath tag / vnd heiligte jn. 
Das fuͤnffte Gebot. 


Du ſolt deinen Vater vnnd deine 
Mutter ehꝛen / auff daß du lang lebeſt 
im Land / das dir der HE RRdein 
Gott gibt. 

Das ſechſte Gebot. 

Du ſolt nicht toͤdten. 

Das 


Von der vnterſuchung / 
Das ſibende Gebot. 
Du ſolt nicht Ehebꝛechen. 

Das achte Gebot. 
On ſolt nicht ſtelen. 


Das neunde Gebot. 


Du ſolt kein falſch zeugnuß reden 


wider deinen Nechſten. 
Das zehende Gebot. 

Laß dich nit gelüſten deines nech⸗ 
ſten Hauß / Laß dich nicht gelüſten 
deines Nechſten Weibs / noch ſeines 
Knechts / noch ſeiner Magd / noch 
ſeines Ochſen / noch ſeines Eſels / 
noch alles das dein Nechſter hat. 

Frag. 

Was lerneſt du in den vier gebotten der 

erſten Taffelꝛ 
Antwort. | 
Jum erſten / daß ich alle Creaturen vers 


4 Mat. 4. leugnen / a mein vertrawen gentzlich vnd 


allein in den einigen vnd almechtigẽ Gott 

ſetzen muß. 
Zum andern / b daß ich jn allein im Geiſt 

vnd 


— rr — , 1 


S A 


des Glaubens. F8 
vnd in der warheit anbetten muß / a nicht 4 Eſal. 29. 
durch bilder / oder einige andere erdichte Mat. 15. 
Gottes dienſt. pfſala 5. 

Jum dritten / daß ich ſein wort vnd na⸗ 
men in allen dingen ehren vnd pꝛeiſen ſol. 

Zum letzten / b daß ich ſchuldig bin mich I 
zu vben / in allen ſeinen Goͤttlichen ſatzun⸗ b Exe. vc 
gen / folgende der heiligen ordnung ſeines Num. is 
Worts. lere. Il - 


Frag. 
Was lerneſt du auß den Gebotten der 
andern Taffel: OY 
Antwoꝛt. 


Zum erſten c daß man Vater vnd Mut EEE 
ter / in allen dingen ſd nit wider Gott ſind / v Leui. J ꝰ. 
gehorſamen ſoll: dieſelbige ehren vnd jh ⸗ Ephe. o. 
nen in jhren noten helffen. Mit welchem Prou. 3. 
Gebot / d die Knechte jhren Herꝛen: e vnd d col. 2. 
die vnderthanen jrer Oberkeit in gleichem z. pet. a. 
fall verbunden ſind. Vnd in den vier nach⸗ 
folgenden Gebotten / werden wir geleret: 
f daß wir vnſern nechſten auffrichtig lie⸗ 


Romat3s 


ben / vnd jn in keinen weg beſchaͤdigen ſol⸗ F Luc. s 


lẽ / weder an ſeinem leib noch haußgeſinde Rom. 2 
gut noch ehren: Sonder ſollen vil mehr al⸗ 

lezeit ſeinen nutz ſuchen / mit worten vnnd 

wercken nach allem vnſerm vermoͤgen. 


i Frag 


Von der vnderſuchung 


Frag. 
Was fordert Gott von vns / in letſten 
Gebot: 
Antwoꝛt. 


4 Rom. . a Daß wir keinerley boͤſe neigung noch 
luſte haben ſollen / wider die ehre Gottes 
oder dic wolfart vnſers Nechſten. 


Frag. 
Sind auch alle menſchen zum volkom̃e⸗ 


nen gehorſam diſer Gebotten verbunden 
auff ſtraffe der ewigen verdamnußꝛ 


Antwort. 


i 6d. . Ja: bdeß verfluchriſt der nitbleibee 
4 3* in allem dem das geſchriben ſteht im Buch 
des geſetzes daß er es thue. 


Frag. 
Iſts aber auch einem Menſchen / in di⸗ 
ſer verderbten natur muͤglich das Geſetz / 
in allen ſtücken zuhalten? 


Antwoꝛt. 


c Rom. . Nein: denn das Geſetz welches Geiſt⸗ 
7. T 8, lich iſt / wird geſchwecht durch das fleiſch / 
Es iſt wol war / daß ein anfang vnd fleiß 

zu dem gehorſam des Geſetzes in den glau 

bigen iſt / durch die krafft des heiligẽ ro 
tee: 


des Glaubens. £&9 


ſtes: aber keine volkommenheit a / die vor 5ſa. 143. 


dem vrtheil Gottes beſtehen moͤcht. C 130, 
Frag. Fhilip. 3. 
Wie fkünnen wir dann ſelig werden? 
Antwoꝛt. 


Auß gnaden / durch Jeſum Chriſtũ / ſo b Rom. 2. 
wir veſtiglich in vnſern hertzẽ vertrawen / 5. 8. 
daß vns der Himliſche vater gnedig ſey / Gal. z. 
on = ng des verdinſt ſeines Sons Je⸗ „ Joh. 2. 
u Chriſti, 

Frag. ws 

L13bfſen wir vber das / daß wir gutte 
werck thun ſollen/ auch glauben: | 

Antwort. 


Ja: wir muͤſſen vor allem glaubẽ / cdefi e Heb. il. 


es vnmuͤglich iſt / ohne glauben GOtt zu 


gefallen. Vnnd auß dem glauben müſſen 
alle gute werck flieſſen / zur ehren Gottes / 
vnd zum nutz des Nechſten. 


Frag. 
Welchs ſind die Artickel vnſers Chriſt- 
lichen glaubens? 


Antwoꝛt. 
CH glaub inn Gott Vater al⸗ 
Jaaa Schoͤpffer Him̃els 
vnd der Erden. f 
Vnd 


Von der vuterſuchung 


Vnd in Jeſum Chꝛiſtum / ſeinen 
eingeboꝛnen Son / vnfern HErꝛen / 
der empfangen iſt von dem heiligen 
Geiſt / geboꝛen auß Maria der Jung 
frawen / gelitten vnder Pontio Pi⸗ 
lato / gecreutziget / geſtoꝛben vnnd be⸗ 
graben / abgeſtiegẽ zu der Hellen / am 
dꝛitten tag wider aufferſtanden von 
den toden / auff gefaren gehn Him̃el / 
ſitzet zu der rechten G Ottes / des al⸗ 
mechtigen Vaters / von dannen er 
kommen wird / zu richten die lebendi⸗ 
gen vnd die todten. 


Ich glaub in den heiligen Geiſt / 
ein heilige allgemeine Chꝛiſtliche kir⸗ 
che / die gemeinſchafft der heiligen / 
vergebung der ſünden / aufferſtend⸗ 
nuß des fleiſches / vnd ein ewiges le⸗ 
ben / Amen. 


Frag. 


Pas glaubſt du in dem erſten theil/ 
nemlich von Gott dem Vater: 


Ant⸗ 


OS 

Antwoꝛt. 
Das iſt / Ich ſetz all mein vertraurren in 
den ewigen vnd warhafftigẽ Gott / a vnd rn. Is. 
bin verſichert / daß er mir in allen noͤten der 
ſeelen vnd des leibs / beiſtehen wird: Die⸗ 
weil er ein almechtiger Gott / vnd mir ein 
gutwilliger Vater iſt. 
Frag. 
Was glauſtu mit diſen worten: Vnd in 
Jeſum Chriſtum ſeinen eingeboꝛnen Son 
vnſern Herzen? N 
Antwoꝛt. b Joh. 5. 
Daß iſt: b Ich ſetz auch mein vertrawen ez 14« 
in den Sohn Gottes / c angeſehen daß er Rom. g. 
ſein eigener vnd eingeborner Sohn iſt / d J0h. 13. 
vnd darumb ein warhafftiger Gott / vber „„ 
alles gebenedeiet in ewigkeit. , 
Fra g. 5 lo Ty 
Was iſts: Der empfangen iſt von dem F A ky ke 
heiligen Geiſt / geboren auß Maria der 105. bo 
Jungfrawen? chlebr. z. 
Antwoꝛt. Fuat. i. 
Das iſt: Ich glaub / e daß der Son Got Lc. 1. 
tes warer Menſch worden iſt: vnd ange⸗ g Heb. 44 
nomen hat fleiſch vnd blut der Kinder /f Luc. 1. 
auß der Jungfrawen Maria / gone eini⸗ h Phil i. 
ge ſünde h durch die krafft des G. Geiſtes / e 2. 
5 25 it bp alſo 


c Rom. 9. 


Von dervntcrſuchung 


4 Heb 1. ꝛ. alſd a daß Jeſus Chriſtus warer Gott vnd 
Rom. l. 9 Menſch / iſt b der einig Mitler / auß der 
b Gal. 4 Jungfrawen Maria empfangen vnd ge- 
boren / zu meiner vnd aller glaubigẽ ſelig⸗ 


feit. 
Frag. 
Mas iſts / Der gelittẽ hat vnder Pontio 
hang gecreutziget / geſtorben vnd begra 
en: abgefaren zu der Hellen? 
Antwort. 

Das iſt: Ich glaub / daß Jeſus Chri⸗ 
e Gall. . ſtus c / fur meine ſünd d an ſeinem leib e / 
& 2, den aller ſchentlichſten tod am Creutz ge⸗ 
41, pet. 2· litten hat f / vnd in ſeiner ſeelen empfun⸗ 
« Mat. 25. den den zorn des Vaters / vnd der Hellen 

phil. 2. peine / mich darauß zuerloͤſen. 


. rag. 
j rp 10 Was iſt: daß er am dritten tage wider 


aufferſtanden iſt von den todten? 
Antwort. 
4 Das iſt: g Daß ſein leib die verweſung 
3A. 2 im grabe nicht geſehen hat: vnd daß ſeine 
i. ſeele nit mehr denn drey tage von dem leib 
1. Cor. ij : abgeſchieden geweſt iſt: h denn er iſt auff⸗ 
b loha 1s erſtanden am drittẽ tage von den todten / 
Gal 3. vnd hat vor vns die Sünd / Tod / Helle / 
Rom. 4. Teuffel / vnnd die verdamnuß des Geſetz ⸗ 
herꝛlich vberwunden. Frag. 


- 

) 

4 
/ 
7 
/ 

Frag. 


Was glaubſtu mit diſen worten: Er iſt 
auffgefaren gehn Himel: ſitzet zu der rech 
ten des almechtigen Vaters / von dannen 
er wider kommen wirdꝛec. | 


Antwoꝛt. 

a Daß Jeſus Chriſtus / nach ſeiner men⸗ 4 Act. 1. 
ſchlichen natur / nit mehr in diſer welt iſt b G3. 
Sonder vber die wolcken gefaren / da er iſt Heb. . 
bey dem Vater im Himmel c von dannen ex z. 
er durch ſeine Goͤttliche frafft / ſeine gemei ag 1. 
ne alhie auff erden / regieret vnnd beſchir⸗ x at. 28. 
met / biß ans ende der welt: d vnd den wirt 4 14. 
er plötzlich kommen / zu richten die lebendi⸗ 2 
gen vnd die toden. 

Frag. 
Was iſt / Ich glaub inn den heiligen 
eiſt: 
Antwoꝛt. 

Das iſts: Ich ſeg mein vertrawẽ in den . cor. 2. 
heiligen Geiſt: e ohne welches wirckung 12 g 
niemand heilig noch rein kan ſein / noch ei- , 4 
nigen troſt / oder ſeligmachende erkaͤntnuß ab. 106. 
von Gott haben. 

Frag. 

Glaubſtu denn / daß der Vater vnd der 
Son vnd H. Geiſt ein einiger Gott iſt 

| H v Ants 


Von der vnterſuchung 
1 555 Antwoꝛt. 
4 Mett. ;. Ja traw. a Aber in drey Perſonen vn⸗ 
v Nat. 28. terſcheiden / vnnd darumb werden wir in 
dem namen des Vaters / vnd b des Sons / 
vnd des heiligen Geiſtes getauffet. 
Frag. 
Aber wie ſind drey Perſonen / vnd nur 
ein einiger Gott? 


Antwoꝛt. 
KSintemal die heilige ſchrifft leret / e das 
Deut. C. nur ein Gott iſt / d der ſeine ehre keinem an 
Mar. 2. dern geben wil / vnd aber die Goͤttliche eh⸗ 
d. Ea. 48. re / in der heiligen ſchrifft / e eigentlich ge⸗ 
e Mat. 28. geben wird / dem Vater vnnd dem Sone / 
vnd dem heiligen Geiſt: ſo iſts je klar / daß 
ein einiger GOtt ſey / inn drey Perſonen 
folutt.z vnterſcheiden / f der Vater vnd der Sohn / 
3. vnd der heilig Geiſt. 
Frag. 
Was verſteheſt du mit dieſen worten: 
vnd ein heilige algemeine Chꝛiſtliche kirch? 
Antwoꝛt. 
Das iſt / ich bekenn / daß Chriſtus Jeſus 
gMat.16, in dieſer boſen welt / gein gewiſſe verſam⸗ 
&@ 23. lung der gleubigẽ bat / zu welcher ich mich 
bekenne / daß ich derſelbigen ein lebendi⸗ 


es glied bin. 
£ . Frag. 


des Glaubens. 62 


Frag. 

Was vor ſchetze vnnd ſchmuck hat dieſe 
Geineine oder Kirch? 

Antwoꝛt. | 

Die gemeinſchafft der heiligen / verges 
bung der ſuͤnden / aufferſtehung des flei⸗ 
ſhes / vnd das ewige leben. 

| Frag. 
Was fur troſt haſt du hierinn? 
Antwoꝛt. 10 

Zum erſten / a daß alle wolthaten Chri⸗ Cal · 3. 
ſti allen heiligen vñ gleubigen / one einig col. 3, 
9 anſeheu der perſon gleich zuge⸗ 

ren. 

Zum andern /b daß ſte allezeit vergebũg h joh. . 
jrer ſünden von Gott dem vater erlangen: 
ſo offt ſie es durch einen feſtẽ glauben / mit 
einem demůtigen hertzen / in dem Namen 
Chriſti begeren. | 

Zum letzten / daß ſie (c wie ſehr ſie auch C2. Cor. 
hie veracht ſind ) d am Juͤngſten tage / in d lob. 5. 
jrem eignen leib aufferſtehen ſollen / zum C 6, 
ewigẽ leben / e gleich wie die vnglaubigen 1. cor. ig. 
zu der ewigen ſchanden vnd verdamnuß / phil.. 
aufferſtehen werde. 1 e Dan. Ig. 

Zan man auch dieſe wahre Gemeine / 4. , 4 


Heb. 70 


Von der vnterſuchung 


Chriſti / durch einige auß wendige zeichen 
erkennen: 


Antwort. 
Ja traw. Vnd ſonderlich auß dꝛeien vn⸗ 
felbaren zeichen / nemlich: auß der rechten 
verkuͤndigũg des woꝛts Gottes: auß dem 


rechtſchaffenen gebꝛauch der Sacramen⸗ 
ten / vnnd auß dem ernſtlichen bꝛauch der 


Chꝛiſtlichen ſtraffe. 
| Frag. 
Warin iſt die auffrichtige verkuͤndigũg 
des Goͤttlichen Woꝛts gelegen: | 
Antwort. 
In dem Geſetz vnd Euangelio. 
Frag. 
Was iſt das Geſetz: 
Antwort. 
Es iſt ein erklerung der Goͤttlichẽ Ma⸗ 
| ieſtet vnnd jhres willens / vnnd lehꝛet was 
8 Deu. 25. man thun vnd laſſen muß: a vnd verdam⸗ 
Leni. 6. met alle Menſchen / die demſelbigen nit in 
b Lu-. 2. allem gnug thun. 


Rom. 3. Fra . 
Ephe. 2. Was iſt das Euangelium? 
col. 2. Antwort. 


eb. 7. lo Es iſt ein fröͤliche botſchafft / b von der 


gewiſſen 

gewiſſen vergebung der ſündẽ / durch das 
verdienſt vnſers hohen Pꝛieſters JIEſu 
Chꝛiſti allein. | 

Frag. 

Was ſind die Sacrament der Gemeine 


chꝛiſti? | 
Antwoxe. 

Es ſind heilige vbungen / in ſonderlich⸗ 
en euſſerlichen Ceremonien / von CHꝛiſto 
Jeſu ſelbs eingeſetzt: durch welche er ſeiner 
gemeine hat woͤllen bezeugen / daß wir al⸗ 
lein / durch das verdienſt ſeines tods / ver⸗ 
gebung der ſünden haben. 

Frag. 
Wie viel ſind ſolcher Sacramenten: 
Antwoꝛt. 

Zroey: nemlich der CTauff vñ das Nacht⸗ 
mal des Oekrꝛen. 

Frag. 

Was iſt der Tauff? 

Antwoꝛt. 

a Es ift ein heilige einſetzung CBꝛiſti/b 
durch welche alle glieder der gemeine / (es 
ſeien onmuͤndige kinder / oder erwachſene) 
c mit waſſer getauffet ſollen werden / d in 
dem namen des Vaters / vnd des Sohns / 
vnd des heiligen Geiſtes. 


Frag. 


4 Ioh. 3. 4. 
b Mat 20 


e Ephe. e. 


Von der Vnterſuchung / 
Frag. 

Vas fir troſt haſt du auß dem Tauff? 

Antwoꝛt. 

Daß ich durch das blut Chriſti / alſo ge⸗ 
wiß von meinen Sünden gewaſchen bin 
oh als der leib in dem Tauff mit waſſer begoſ⸗ 
4. 10% 2: ſen iſt. Ferner / a daß ich allezeit vergebung 

teb. x. der ſünden erlangen werd / ſo offt als ich dz 

im Geiſt von meinem Himliſchen Vater / 
durch Chꝛiſtum im glauben begerẽ wer 


de. 
Frag. 
Was vermanet dich dein Tauff weiter? 
Antwort. 


b Rom, G. b Daß ich mich mein gantzes lebenlang 
vor Sünden huͤten / mein fleiſch mit allen 
ſeinen luſten toͤdten / vnd in einem newen 


leben wandlen ſoll. 
Frag. 
Was iſt das Nachtmal des LEreen, 
Antwort. 
8 Mat. 27. n 1 
mate 14 c Es iſt ein Ordnung Chriſti: d in wele 


cher ſein todt / durch das eſſen des gebroch⸗ 
40. Cor. u. nen Brots ͤvnnd trincken des Kelchs des 
Le., * HERREN verkuͤndiget wird. 


Frag. 

Frag. 


Was troſt haſt du darinn? 
Antwoꝛt. 1 
a Daß ich durch das Gpffer des leibs : Heb. 74 
vnnd bluts Chꝛiſti ſo gewiſſe vergebung 
meiner ſüünden hab / b vnd geſpeiſet wer⸗ h lohn. 6. 
de zu dem ewigen lebẽ: als ich an dem tiſch 
des HERREN1 das brot von dem diener 
gebrochen / eſſe / vnd den Kelch ſo mir gege 
ben wird / trincke: vnnd auch als mein leib | 
teglich durch die natůrliche ſpeiſe vñ tranck 
erhalten wird. | 
Frag. | 
Was vermanet dich das Nachtmal wei⸗ | 
ter? 


Antwort. 

Das ich dem GER Ren für dieſe groſs 
ſe wolthat allezeit ſol dancken: vnd meine 
danckbarkeit bezeugen / mit einer teglichen 
töͤdtung des alten Menſchen / vnd auffer⸗ 
ſtehung zum newen leben. 

Frag. 

Was iſt die Chriſtliche ſtraffe? 

Antwoꝛt. 

c Es iſt ein ordnung Chriſti / durch wel⸗ e Matt. lg. 
che ein jedes glied der gemeine verbunden 
iſt / ſeinen bꝛud Cheiſtlich zu vermanẽ / vnd 
wider⸗ 


Is uns ee "gy = 2:0 Rn : 


- 


Von der vnterſuchung 


widerumb die vermanung willig anzu⸗ 
nemen: Wo nicht / ſo ſol er nach dem woꝛt 

4 l. Cor. 5. Gottes / auß der Gemeine geſchloſſen / a 
vnd dem Teuffel vbergeben werden. 


Frag. 
Mag auch die Oberkeit die boͤſen men⸗ 
ſchen mit dem ſ<wertſtraffen 7 


Antwoꝛt. 
Jaſie: vnd iſt auch ſchuldig dz zuthũ b: 
b Rom. iʒ. denn ſte ein Dienerin Gottes iſt / die das 
ſchwert nicht vergeblich tregt. 
Frag. 

Sind es auch alle kinder Gottes / die ſich 
zu der euſſerlichen Gemeine Chziſti bege⸗ 
benz 


Antwoꝛt. 
„ Nein warlich: c deñ vil falſcher gleißner 
. darunter ſind: die aber ſind allein Kinder 
Gottes / vnd lebendige glieder der gemei⸗ 
ne / die ſich in obgemelten zeichen / ehelich 
vnd rechtſchaffen halten / vnnd Gott vmb 
vermehrung der Gottſeligkeit / teglich bit⸗ 


ten. 
| Frag. 


Wie ſollen wir Gott in vnſern noͤtẽ ans 
ruffen? 


Ant⸗ 

1 Antwort. 
Wie vns Chriſtus geleret hatt / nemlich: 
Vnſer Vater der du biſt inn den 
Himmeln. 
Dein Name werde geheiliget. 
Dein Reich komme. 
Dein will geſchehe auff erden wie 
im Himmel. 
Vnſer taͤglich bꝛot gib vns heute / 
Vñ vergib vns vnſere ſchuldẽ / wie 
wir vnſern ſchuldigern vergeben. 
Vnd fuͤre vns nit in verſuchung. 
Sonder erloͤſe vns von dem boͤ⸗ 
ſen. Dan dein iſt das Reich / vnd die 
krafft / vnd die herꝛligkeit in ewigkeit / 
Amen. 


Frag. 

Was begereſt du in diſem gantzen Ge⸗ 
bett von Gott: 

Antwoꝛt. 

Zum erſten / daß alles was zu ſeiner eh⸗ 
ren dienet / gefuͤrderet / vnd widerumb al⸗ 
las was dieſelbige verhinderet / oder ſei⸗ 
nem willen widerſtrebet / geweret werde. 
| "3 Zum 


— 2 


Von der Voubereitung / 


Zum andern / ſo begere ich hulff vnd bei⸗ 
ſtand in allen noͤten der ſeelen / nemlich / vñ 
des leibs / wider die anſechtung vnd ver⸗ 
ſuchung des Ceuffels. 

Frag. 

Was verſteheſt du durch das woͤrtlein / 

Amen: 


Antwort. 

Das iſt / Es ſey alſo: damit ich bezeuge⸗ 
daß ich in meinem hertzen / durch den hei⸗ 
ligẽ Geiſt verſichert ſey / daß mich der him⸗ 
5 Tod Vater / vmb Cheiſtus willen / erhoret 

abe 

Wenn nu derjenig/ſ ſo 7 ch zu der gemei 
ne begeben wil / dieſe Haupt ſtück in dem 
grund betennet vnd bezeuget hat:ſo fragt 
man jn / ob er auch (ſo vil die lere belangt) 
an einigem ſtuck zweiffel hab / vnd daß da⸗ 
rumb / daß man einem jeden gnug thue. 
Sagt er / Ja: ſo wendet man allen fleiß an 
jn mit der ſchrifft gruͤndlich zu berichten: 
hat et aber keine beſchwerung / ſo wird er 


gefraget / ob er gentzlich fuͤr ſich genom̃en 


hab / bey diſer lere zu bleibẽ / die welt zuuer⸗ 
laſſen vñ ein newes Cheiſtlichs lebẽ zufůͤrẽ. 
Zum letſten fragt man jn auch: Ob er 


ſich der CHRiſtlichen ſtraff willig vnder⸗ 


werffen wolle: 
Wenn 

Weñ er diſes gethan / vermanet man jn 
zum frieden / liebe vnnd einigkeit / mit al⸗ 
len Menſchen / auch daß er allen hader ſo er 
noch mit jemand haben moͤcht / ablege. 


Darnach werden jre namen in ein buch 
ſo darzu veroꝛdnet iſt / angeſchriebẽ:ſampt 
den oͤrtern da ſte wonen / auff daß wir wiſ⸗ 
ſen / fir welche deutſchen wir ſorgen muͤſ⸗ 
ſen: vnd welche wir zu dem gebrauch des 
Nacht mals zulaſſen / vnd vber welche wir 
die Chriſtliche ſtraffe gebrauchen ſollen. 


Welche alſo einmal in vnſere Chriſtliche 
Gemeinſchafft auffgenommen ſind: wer⸗ 
den darnach nit leichtfertig zu dem Nacht⸗ 
mal des HERREN zugelaſſen: Sonder 
die gantze vierzehen tage fuͤr dem Nacht⸗ 
mal werden ſie nach den predigen / ſo dar⸗ 
zwiſchen geſchehen ordentlich vnd offent⸗ 
lich fur die Elteſten der Gemeine / gefor- 
dert / da werden ſie in beiſitzen der Elteſten 
zum kürtzeſten von dem diener vermanet / 
zu jhr ſelbs pꝛobe / zu verſonung mit jrem 
Nechſten vnd zu der erhaltung der Chriſt⸗ 
lichen ſtraffe. Vnnd denn werden aller na⸗ 
mẽ / die auff den beſtim̃ten tag zum Nacht⸗ 
mal gehen wollen / auff gezeichnet. 


I 4 Dig 


Von der vorbereitung / 


Siß alles thun wir mit ſolchem ernſt da 
rumb: auff daß die Gemeine in jrem ampt 
gehalten / vnnd ein jeder deſto baß verma⸗ 
net / gebeſſert vnd getroſt werde: auch daß 
der brauch der ſtraffe / durch die verwerf⸗ 
fung der boͤſen von dem gebrauch des 
Nachtmals / deſto leichter erhalten werde. 
vnd dadurch moͤgen die Diener das 31- 
nemen oder abnemen jrer Gemeine leicht⸗ 
lich mercken / welches jnen hoch von noͤten 
iſt zu wiſſen. Wie aber die Jungen bekaͤnt 
nuß jres glaubens thun muͤſſen jhe ſie zum 
Nachtmal gelaſſen werdẽ / iſt zu vor gnug 
ſam gemeldet. 

vnnd zwiſchen diſen Vierzehen tagen / 
wenden die Elteſten allen fleiß an / vnnd 
vnderlaſſen nichts / daß aller hader vñ ſpal 
tung grundlich vnder den Brüdern (( ſo ei⸗ 
niger were verglichen werde: vermanen 
auch fleiſſig zur beſſerung / ſo jemand vn⸗ 

der jhnen die heimliche vermanung 

vnd ſtraffe verachtete / auff daß 
alles ordentlich zugehe. 


CAP. XVII. 


Was des tags fuͤr dem 
Nachtmal geſchicht. 


Des 

Des tags fuͤr dem Nachtmal / wird die 
Gemeine verſamlet / vmb zwo vhren 
nach Mittag: Da wird den ein predig ge⸗ 
than / von dem Nachtmal des HERRen. 
Aber jhe die predig angefangen wird / kõ⸗ 
men alle Diener vnd Elteſten zu ſammen / 
vnd erkundigen fleiſſig vnter jnen: Ob je⸗ 
mant inn der Gemeine ſep / welcher mit 
recht von dem gebrauch des Nachtmals / 
můſte offentlich abgehalten werden. Vnd 
ſo derer ſeind / die werden dem diener ſo die 
predig thun ſol / angezeigt: Auff daß die 
gemeine da von / durch jhn / vermanet wer 
de. Vnd in derſelbigen predig wird geleh⸗ 
ret / von der waren vnnd rechtſchaffenen 
proffung vnſer ſelbs. Vnnd wird mit den 
gewonlichen Gebeten beſchloſſen: vnd ehe 
der Pſalm geſungen wird / gibt der Die⸗ 
ner zuuerſtehen / wem das Nachtmal ver⸗ 
botten wird ( ſo fern derẽ ſind) mit gnug⸗ 
ſamer erklaͤrung der vrſachen warum das 
geſchicht. Vnnd etwa werden jre namen 
verſchwiegen / etwa auch geoffenbaret / 
nach gelegenheit der ſachen vii ſchuld:dar⸗ 
nach zeigt er auch an / daß ſolches allein dar 
umb geſchehe / daß ſolche vbertreter / durch 
dieſelbige ſtraffe vnnd beſchemung zur 
beſſerung gebracht / oder (es ſey dañ daß ſie 

J ij ſich 


Von der vorbereitung. 
ſich beſſern entlich mit einer gemeinen be⸗ 
trůbnuß der Gemeine abgeſchnitten wer⸗ 
den. 

So aber niemand befunden wird / der 
nach dem vetheil der Elteſten / von dem ge⸗ 
brauch des Nachtmals ſol abgehalten wer 
den: ſo ſol der Diener ehe man den Pſalm 
ſingt / dem SErren dar von dancken vnd 
bitten / daß er diß alſo ewiglich / in der Ge⸗ 
meine erhalten wolle. Er vermanet den⸗ 
noch die gantze Gemeine: daß ſich ein jeder 
vor gleißnerey fleiſſig huͤte. Senn wie wol 
die gleißner das vrtheil der Menſchen be⸗ 
triegen / werden ſie doch dem vrtheil Got⸗ 
tes nicht entfliehen: welche (wie er bezeu⸗ 
get) von ſeinem reich verſtoſſen ſollen wer 
den. 


Vnnd als dieſe vermanung geendet iſt / 


wird ein Pſalm geſungen vnd die gemei⸗ 
ne laſt man gehn in frieden. 


CAP. XVIII. 


Was am tag des Nacht 


mals geſchicht. 
A 


M ſelbẽ tag weñ das Nachtmal ſol 
gehalten werden / jhe die gantze ge⸗ 
meine ſich verſamlet:wird ein tiſch 

welcher 


rr 

welcher im geſichte der gemeine ſteht / mit 
einem reinen leinen tiſchtuch gedecket: vnd 
werden in die mitten deſſelbigen vier gle⸗ 
ſer / vnd drey zinnen ſchüſſelen darumb ge⸗ 
ſtellet: In die ein ſchuͤſſel wird dasweiſſe 
paußbrot (in breite ſchnidten zu vor ge⸗ 
ſchnitten) gelegt: Aber die zwo kleineſte 
ſchüſſelen / werdẽ zu beiden ſeiten der groſ⸗ 
ſen ſchüſſel / leer geſtellet. Dn weñ diſer tiſch 
alſo bereitet iſt / ſo verſamlet ſich die gantze 
gemeine / vngefehrlich des morgens vmb 
acht vhren. 


Deñ geht einer vnder den dienern auff 
die Cantzel / vnnd fahet die gemeine predig 
an: in welcher cr vornemlich erklaͤret / was: 
wir am meiſten nach dem wort Gottes / in 
der handlung des Nachtmals betrachten 
ſollen / vnnd nimpt vor ſich einen Text auß 


derſchrifft / ſo jm darzu dienſtlich: zu ende 


diſer predig fahet der Diener an / das ge⸗ 
mein gebett der Gemeine: nach welchem / 
ehe man den Pſalmẽ ſingt / fahet er die Ce⸗ 
remonien des Nachtmals an / alſo: 


Erſtlich / Vermannet er die Gemeine 
von denen / die mann von dem gebrauch 
des Nacht mals abhalten fol. Vnnd ſo je⸗ 
mand ahm vorgehenden tag der gebrauch. 

J ij des 


Die Oꝛdnung 


des Nachtmals verbotten were: denẽ wird 
abermals verbotten zum Nachtmal zu ko⸗ 
men / es ſey denn daß ſie ſich mitlerweil / 
mit den Dienern der Gemeine verſuͤnet 
baben : welches / ſo es geſchehen / wird daſs 
ſelbige der Gemeine auch erkleret. 
Ferꝛner wird auch denen das Nachtmal 
offentlich verbotten: welche die bekentnuß 
jres glaubens noch nicht gethan / noch ſich 
der Cheiſtlichen ſtraffe vnterworffen has 
ben. Denn wir vns ſolcher teutſchen die⸗ 
ner nicht bekennen: dieweil ſie vnter vnſer 
ſoege nach dem woꝛt Gottes nit ſein wollt. 


Zum letzten / werden auch die von dem 
Nachtmal gehalten: welche ſich innerhalb 
der vierzehen tagen / von der erſten verkůn 
digung des Nachtmals / den dienern vnd 
Elteſten nicht einmal angezeigt haben / es 
were deñ / daß ſolches durch einige kranck⸗ 
heit oder andere notwendigkeit verhindert 
were. Vñ in ſumma es werden alle bruder 
in gemein geſtraffet die zu dem bꝛauch des 
Nachtmals nit kommen / es ſey deñ daß ſie 
durch franckheit 08 andere ſchwere ſachen 
verhindert wuͤrden. Denn ſo ſich jemand 
one einige merckliche vꝛſach abhelt / der ſtin 
diget ſchwerlich wid ſeine eigene ſeligkeit / 
wider Cheiſtum vnd die gantze Gemeine. 
Nach 

Nach geſchehener diſer Voꝛrede / verma⸗ 
net der diener die gemeine / daß ſich ein je⸗ 
der ſchicke / Gottſeliglich vnd heiliglich zu 
zu dem Nachtmal des GErꝛen zu gehen / 
vnd erwecket ſte zu dem Gebett / vnd nach 
dem ſie alle auff jre fnien gefallen ſind / be⸗ 
tet der Diener von der Cantzel alſo: 


Gebett voꝛ dem Nacht⸗ 


mal. 


Allmechtiger / ewiger G Ott / 
O vnd barmhertziger Vater / wir 

ſind hie verſamlet / das heilige 
Nachtmal deines liebẽ Sons vnſers 
HErm Jeſu Chꝛiſti nach ſeiner ein⸗ 
ſatzung zu gebꝛauchen / auff daß wir 
die gedechtnuß ſeines tods (in welche 
er ſeinen leib fiir vns geopfferet / vnd 
ſein aller vnſchuldigſt blut fiir vnſe⸗ 
re ſuinden vergoſſen hat) halten moͤ⸗ 
gen: zu einem zeugnuß / daß wir war⸗ 
hafftige gemeinſchafft haben mit jm / 
in ſeinem leib vnd blut / zu dem ewi⸗ 
gen leben. Wir bitten dich demuͤtig⸗ 


Iv lich 


Foꝛm 


lich aller heiligſter Vater / du wolleſt 

vns gnade geben: daß wir dieſe vn⸗ 

auß ſpꝛechliche wolthat (durch deinẽ 
geiſt in vnſern hertzen erwecket) wir⸗ 
diglich vberlegen / vnd vnſern glau⸗ 
ben darinn ſtercken moͤgen: auff das 
wir in der ſeligen gemeinſchafft ſei⸗ 
nes Leibs vnnd Bluts / verſiglet 
vnnd vergewiſſet / geſpeiſet moͤgen 
werden zum ewigen leben / welches 
wie wir nicht zweifflen / vns von dir 
in jm / võ ewigkeit bereitet it. Diß be⸗ 
geren wir von dir aller ſanfftmuͤtig⸗ 
ſter Vater / durch den Namen deſſel⸗ 
bigen deines Sohns (welcher die ei⸗ 
nige vnnd warhafftige ſpeiſe vnſer 
Scelen iſt) auff daß wir inwendig in 
vnſerm gewiſſen empfin den moͤgen / 
daß du warhafftig vnſer Gott vnnd 
vater ſeieſt: vnd daß wir herwiderum̃ 
dein Volck vnnd Kinder ſind / durch 
das aller heiligſt blut vnſers HER⸗ 
REN geheiliget: der du lebeſt vnnd 
regiereſt 

regiereſt mit demſelbigen deinem ſoh⸗ 
ne / vnd dem heiligen Geiſt / ein eini⸗ 
ger vnnd ewiger G Ott gepꝛieſen in 
ewigkeit / Amen. 


Zu end dieſes Gebets / vermanet der Die⸗ 
ner die gantze Gemeine: daß ſie fleiſſig 
auff die einſatzung des Nachtmals 
hoͤre: welche er anzeigt / 
mit diſen woꝛ⸗ 
ten: 


Der heilige Apoſtel Paulus ſpꝛicht 
von der Einſagung des Nachtmals 
des HERREðe / in der Erſten Epi⸗ 
fe an die Coꝛinther im j. Capitel / 
alſo: | 

Ich hab es von dem HERREN 
entpfangen / daß ich euch gegebẽ hab. 
Denn der HERr Jeſus in der nacht 
da er verzathen ward / nam er das 
Brot / dancket / vnnd brachs / vnnd 
ſprach: Nemet / eſſet / das iſt mein 
Leib / der fuͤr euch gebꝛochen wird / 
Solchs thut zu meiner gedechtnuß / 
Deſſel⸗ 


_ 


Die oꝛdnung 


Deſſelbigen gleichẽ nam er auch den 
Kelch / nach dem Abendmal / vnnd 
ſpꝛach: diſer felch iſt das newe Teſta⸗ 
ment in meinem blut / Solches thut / 
ſo offt jrs trincket / zu meiner gedecht⸗ 


Denn ſo offt jr von diſem brot eſ⸗ 
ſet / vnd von diſem kelch trincket / ſolt 
jr des HErꝛn todt verkuͤndigen / biß 
daß er kompt. Welcher nu vnwirdig 
von dieſem brot jſſet / oder von dem 
Kelch des HEgRgen trincket / der iſt 
ſchuldig an dem leib vñ blut des Her 
ren. Der Menſch pꝛuͤffe aber. ſich 
ſelbs / vnd alſo eſſe er von diſem bꝛot / 
vnd trincke von dieſem Kelch. Denn 
welcher vnwirdig jſſet vnd trincket / 
der jſſet vnd trincket jhm ſelber das 
Gerichte / damit / daß er nicht vnter⸗ 
ſcheidet den leib des HErꝛen. 


Wenn die Einſatzung des Nachtmals / 
alſo voꝛgeleſen iſt: vermanet der diener die 
gantze Gemeine widerumb / daß ſie ſich 

| p:uffe 

pꝛůffe / jhe ſie an den tiſch des Berren ſitze / 


mit dieſen worten: 


Vermanung zu der Ge⸗ 
meine. 
| JR habt lieben Brüder / auß dieſer 
Lehꝛe des heiligen Apoſtels Pau⸗ 
li gehoͤꝛet:wer d Einſetzer des Nacht⸗ 
mals ſey / nemlich / Chꝛiſtus Jeſus: 
vnnd wie es ſol gehalten werden / es 
ſey denn das man in groſſe gefahꝛ der 
ſeelen fallen wil. Denn ſie werden 
ſchuldig an dem leib vnnd blut Chꝛi⸗ 
ſti / eſſen vnd trincken jhnen ſelbs das 
gericht / die es vnwirdig empfahen. 
Auff daß wir denn diſer gefahꝛ ent 
fliehen / vnd das Nachtmal des Her⸗ 
ren wirdiglich nieſſen moͤgen: ſo laſ⸗ 
ſet vns / jhe wir an den tiſch des Her⸗ 
ren ſitzen / fleiſſig anhoͤꝛen / warinn 
(nach der heiligen Schrifft) die rech⸗ 
te nieſſung des Nachtmals gelegen 


ſey. 
Dieſel⸗ 


Warinn 
die rechte 
pꝛůfe ge⸗ 


leg n. 


Die oꝛdnung 

Dieſelbige ſtellet hie der Apoſtel 
Paulus fuͤr in vnſerer pꝛuͤffung / vnd 
in dem vnderſcheiden des leibs des 
HErꝛen: alſo daß ein jeder / der ſich 
ſelbs auffrichtig pꝛuͤffet / vnd den leib 
des HEeren vnderſcheidet / wirdig⸗ 
lich zu ſeiner ſeelen troſt vnnd ſelig⸗ 
= Nachtmal des HERREN 
geht. 

Dieſe pꝛüffung aber vnd vnder⸗ 
ſcheidung des Leibs des HERRen/ 
oder ſeines opffers / durch welches er 


ſeinen leib fuͤr vns in den tod gegeben 


hat / iſt inn dꝛeien ſtücken fuͤrnemlich 
gelegen. 

Zum erſten / daß wir vnſere Sün⸗ 
den / die wir wider Gott vnnd vnſern 
Nech ten gethan haben / von hertzen 
bekennen vnnd beweinen / vnnd vns 


4 Matt. 5. (ſo fern es muͤglich) a warhafftig mit 


allen denen verſuͤnen / mit welchen 
wir etwas widerwertiges haben. 

Zum andern / das wir inn der er⸗ 

kentnuß 

kentnuß vnſer Sünden / vnnd in der 
empfindnuß des zoꝛns Gottes gegen 
vns / nicht kleinmuͤtig werden / vmb 
vnſer ſuͤnden willen / noch in ver⸗ 
zweifelung fallen / an ſeiner guͤte ge⸗ 


gen vns / a auch vnſere zuflucht nicht ⸗ lere. 3. 


nemen zu menſchlichen verdienſten / 


b ſonder ſollen feſtiglich glauben / daß! ohen. = 


vns alle vnſere Sünden / allein auß 
lauter gnaden vmb ſonſt vergeben 
werden / durch das einige verdienſt 
des tods CHꝛiſti / gleich ob wir den 
todt ſelber in vnſer eignen perſon am 
ſtam̃en des Creutzes gelidten hetten. 

Zum dritten / iſt das rechte pꝛuͤffen 
vnſers gewiſſens hierin gelegen: das 
wir einfeltig one gleißneren / voꝛ vns 
nemen ein auffrichtige beſſerung des 
lebens / nach dẽ heiligen will? Gottes 

Hierinn ſoll denn ein jeder ſein ei⸗ 
gen hertz vnnd gewiſſen fleiſſig vn⸗ 


derſuchen: wie er ſich ſelbs geruͤſt 


find gegen Gott vñ ſeinen nechſten. 
denn 


Rom. Jo >2 
Col. 2, 


Die Oꝛdnung 
deñ welcher halßſtarꝛig in ſeinen ſün⸗ 
den wil bleibẽ: als in Abgoͤtterey / laͤ⸗ 
ſterung / Geitz / ſtelen / Liegen / betrie⸗ 
gen / haderen / volſauffen / vnreinig⸗ 
keit / vnd dergleichen: Oder der ſeine 
ſünden bekeñet / vnd doch in femand 
anders beruwet / deñ in Jeſu Chꝛiſto / 
vnd in dem verdienſt ſeines tods: O⸗ 
der der nicht von gantzem hertzen one 
gleißnerey vo ſich nimpt / ein beſſer 
leben zu fuͤren: Derſelbige ſol nu zu 
dem Nachtmal des HErꝛen zu kom⸗ 
men / nicht eilen. So aber ſemand an 
ders hierin handlen wurde / wie heim 
lich auch daſſelbige geſchehe / wird 
er doch vor dem angeſicht GO tes 
ſchuldig ſein des tods Chꝛiſti / welchẽ 
er alſo verunehꝛt vnd verachtet. 
Diß ſagen wir dennochdarumb 
nicht lieben Bruͤder / als wolten wir 
die zerſchlagene hertzen der glaubigen 
kleinmuͤtig machẽ: als wen niemand 
zu dem Nachtmal des Herꝛen moͤcht 
gehn / 

gehn / denn der von aller vnreinigkeit 
der ſünden frey / vnnd in aller heilig⸗ 
keit volkommen ſey. 
Denn Cheiſtus der Herꝛ hat ſein 
Nachtmal nicht eingeſetzt / zu einem 
zeugnuß vnſer heiligkeit oder volkom 
menheit : ſonder viel mehꝛ zu einem 
zeugnuß vnſer vnuolkom̃enheit vnd 
vngerechtigkeit: welche er von vns 
hin nimpt durch das Opffer ſeines 
leibs / vnnd rechent vns ſeine gerech⸗ 
tigkeit vnd ehꝛe zu / Ja ſchencket vn 
die ſelbige. Vnd darumb kom̃en die 
glaͤubigen zu dem tiſch des HE Rren 
nit / daß ſie ſich jrer gerechtigkeit vnd 
fromkeit rhümen: ſonder vil mehꝛ zu 
bezeugẽ / daß ſte auß jnen ſelbs nichts 


4 Ephe. 2. 
b Rom. Y 


anders ſünd « / def} Kinder des zoꝛns. 1c. 15. 
b vnder die ſind verkaufft / e vnd vn⸗ ig. 
wirdig jre augen gehn Himmel auff gc. cor. i. 
zu heben / a welcher gerechtigkeit / vol⸗ e Ephe. 2. 
kom̃enheit vnd heiligkeit allein Chꝛi col. 2. 
ſus iſt. e Der alle 2 Eſal, 53» 


auff 


Die Ordnung 
uuff ſich / durch ſein Creutz / genomen 
hat / vnd geuſt vns ein durch den hei⸗ 
ligen Geiſt / ein rechte luſt zu der ge⸗ 
rechtigkeit. 

Derhalbẽ ſo vil er vnder vns ſind / 
die zum troſt jres gewiſſens / mit dem 
Hochzeitlichẽ kleide / an den tiſch des 
Herꝛen ſitzen wollen: Laſſet vns vnß 
ſelbs von gantzem hertzen der ſünden 
halben beſchuͤldigen / vnnd veſtiglich 
glauben / daß ſie vns allein vmb Chu 
ſtus willen nicht zugerechnet werden. 
Laſſet vns auch fuͤr vns nemmen ein 
ernſtliche beſſerung des lebens. 
Vnd auff daß wir die ſuͤſſigkeit des 
verdienſtes des tods Chꝛiſti / in dem 


gebꝛauch des Nachtmals / in vnſern 


hertzen krefftiglich empfinden vnd ge 
nieſſen moͤgen:ſo ſollen wir nit kleben 


bleiben inn der euſſerlichen vbung / 
bdder in den Elementen des brots vnd 
weins: fonder dardurch vermanet / 
muͤſſen wir vnſere ſinne / hertzen vnd 


3. ver⸗ 


| 
ö 
d 
/ 
d 

verſtand hin auff in Him̃el erheben: 
da JEſus Chꝛiſtus allein / nach dem 
leib iſt / ein getrewer fuͤrſprecher fuͤr 
vns: vnd dardurch ſollen wir vnge⸗ 
zweiffelt verſichert ſein / daß wir viel 
gewiſſer / durch die Geiſtliche gemein 


ſchafft des leibs vnd bluts Chꝛiſti / zu loh4, 6. 


dem Ewigen leben geſpeiſet werden: 
deñ vnſere ſterbliche leibe / durch ſpei⸗ 
ſe vñ tranck teglich vnderhalten wer 
den: vnd denn wir in dem Nachtmal 
des Herꝛen bꝛot vnd wein / nach dem 
befelch Chꝛiſti nieſſen. 

Gott vnſer Himliſcher vater wol⸗ 
le vns ſeine gnade geben: Daß wir 
die warhafftige ſpeiſe vnſer ſeelen Je 
ſum CHriſtum / in vnſerm gewiſſen 
warhafftig / zu de ewigen leben ſchme 


cken moͤgen / Amen. 


Nach diſer vermanung gehet der Die⸗ 


ner von der Cantzel / vnnd ſtellet ſich zu den 
andern Dinern bey dem tiſch vnd verkuͤn⸗ 
diget der gantzen Gemeine / auß Paulo die 


froͤliche vnnd Gottſelige Bottſchafft von 
| A ij dem 


Die oꝛdnung 


dem reinen vnd vnſchuldigen opffer Jeſu 
Chriſti / mit diſen worten. i. Cor. 5. 


Lieben bruͤder / wir habt ein Oſter 
lam̃ / daß iſt Chꝛiſtus / fuͤr vns geopf⸗ 
fert. Darumb laſſet vns Oſtern hal⸗ 
ten / nit im alten Saurteig / auch nit 
im ſaurteig der boßheit vnd ſchalck⸗ 
keit / Sondern in dem ſuͤſſenteig der 
lauterkeit vnd der warheit. 


Wenn diß geſchehen iſt / ſo ſitzen die Die 
ner des worts / die Elteſten vnd Diaken zu 
beiden ſeiten des Tiſch / vnnd auch andere 
Bruder auß der gemeine / biß daß der tiſch 
beſetzt iſt. 


Hie ʒzwiſchen werdẽ die vier gleſer durch 
etliche Diener mit wein gefuͤllet / vnd wer⸗ 
den in die mitte des tiſchs / zu beiden ſeiten 

der fleinen ſchůßel geſtellet. Der Diener 
aber des worts / ſo da ſitzet in der mitte des 
tiſch / mit dẽ angeſichte zu dem volck nimpt 
das brot inn ſeine hende / auß der groſſen 
ſchůßel: vnd ſpricht jm anſehẽ vnnd hoͤren 
der Gemeine auß Paulo mit heller ſtim⸗ 


me. 
Das 


[LY luGOT=w r 


Qd 

Das bꝛot daß wir bꝛechen / iſt die f. Cor. 10. 


Gemeinſchafft des leibs Chꝛiſti. 
Vnnd als baldt er diß geſprochen: bꝛicht 
er das brot inn die zwo fleine ſchuͤßlen / biß 
das er den bodem derſelbigen / mit dem ge 
brochen brot bedecket hat: Auff daß ein je⸗ 
der Tiſchgenoß darnach ein ſtücklein dar 


von nemen moͤge. 

Darnach theilet er das gebrochen brot 
auß / denen ſo gegen jm vber / vnd auch zu 
nechſt an ſeiner ſeiten ſitzen mit heller ſtim⸗ 
me / ſprechende alſo: 


Nemet / eſſet / gedencket / vnd glau 
bet / daß der leib vnſers HErꝛen Je⸗ 
ſu Chꝛiſti in den Tod / am ſtam̃en des 
Creutzes gegeben ſey / zur vergebung 
aller vnſer ſiinden. 


Darauff nimpt der Diener auch ein 
9 n auß der ſchüſſel vor ſich ſelbs / vnd 
iſts. 

Deñ werden die zwo ſchůſſelen auff bei⸗ 
den ſeiten / biß zũ ende des tiſches / von jm 
vnd andern anſitzenden Bruͤdern ordent⸗ 
lich fort geſchoben: Auff daß ein jeder ein 
ſtuͤck fuͤr ſich ſelbs darauß _ vnd eſſe 

i 3n 


Die Oꝛdnung 


zu der gedechtnuß des leibs CHriſti ſd fir 
jn in den tod gegeben iſt. Weñ der Diener 
vermerckt daß alle anſitzende das brot ge⸗ 
nomen: ſo nimpt er ein trinekgeſchir in die 
hand / vnd ſpꝛicht mit heller ſtimme alſo: 


i cor. o 4 Der Kelch der danckſagung / mit 


welchem wir Gott dancken / iſt die ge 
meinſchafft des bluts Chuiſti. 

vnd denn gibt er die zwey trinckgeſchir 
den Bruͤdern ſo zu beiden ſeiten ſitzen / vnd 


ſpricht alſo: 


bp14', 14: b Nemet / Trincket alle darauß / ge 


dencket vñ glandet/ daß das blut vn⸗ 


ſers Herꝛen JEſu Chriſti vergoſſen 
iſt am ſtammen des Creutzs / zu verge 
bung aller vnſer ſuͤnden. 


Vnnd darnach nimpt der Diener das 
trinckgeſchir auß der hand ſeines nehſten 
vnd trinckt: Vnnd alſo alle die an dem tiſch 
ſitzen (defi einer reichet dem andern das ge 
ſchir ) trincken / zur gedechtnuß des bluts 
Chrſti / fuͤr jreſtinden vergoſſen / vnd nach 
dem ſie alle auß dem Kelch des Herꝛen ge⸗ 
truncten haben: So ſtehn ſie alle auff auß⸗ 
oY e genomen 

genomen den Diener: welcher an ſeinem 
ort / nemlich / in der mitte des tiſches / mit 
dem angeſichte alle zeit gegen dem Volck / 


bleibt ſitzen / der gantzen * alſo zu 
dienen. 


Etliche auß den Eleſts/ onderlich dar⸗ 
zu geordnet / ſetzen balt die kleine ſchůßlen 
mit dem gebrochen brot: vnd auch die gle⸗ 
ſer vol weins widerum̃ in die mitte des ti⸗ 
ſches / zu dem Diener: Welchet widerumb 
ſo vil brots in die zwo ſchůͤſſelen bricht / als 
von noͤtten iſt: Vnd die andeꝛe Elt eſten vii 
Diaken haben acht auff die jenigen / ſo zum 
tiſch des Herꝛen kommen. Vnd einer auß 
den dienern (auff daß die action des Nacht 
mals keins wegs ſtum ſey) gehet auff die 
Cantzel: Vnd fehet an mit heller vnnd ver⸗ 
ſtendlicher ſtimme zu leſen / das ſechſte cap. 
Ea rh in welchem volkomlich von dem 
po ſtlichen eſſen vñ trincken des fleiſchs vñ 

luts Chriſti gehandelt wird. 


Onnd inn dem / daß diß alſo . 
wird / kompt die Gemeine zum Tiſch des 
E RR EVI biß daß der Ciſch voll iſt / 
vund wenn ſie alle geſeſſen ſind / ſo hoͤret 
der Leſer auff mit dem leſen : auff daß 
der Diener das Brot vnnd den Belch des 

h ij Heren, 


Ordnung 


Ex R kn widerumb außtheile / welches 
wenn es wie voꝛ gemeldet / gethan iſt / ſo 
feret der leſer in ſeinem Text fot. 
Alſo folget einer dem andern zu dem tiſch 
des Berꝛen / in groſſer ſtille vnd zucht / auff 
daß in dem leſen keine confuſton oder vn⸗ 
oꝛdnung werde. Wenn nun alle Menner 
zum tiſch des GERren gangen ſind:denn 
gehen auch die Weiber oꝛdentlich / gleich 
wie ſie in der Kirchen ſitzen / one einige auß 
nemung oder vnderſcheid der Perſonen / 
Wenn aber das 6. Cap. Johannis geleſen 
iſt /ſo feret er fort in dem iz. 4. vnd iz. Cap. 
deſſelbigen Enangeliſten / biß daß endlich 
die gantze handlung des Nachtmals ge⸗ 
endet iſt. Es wird aber auch vnterweilen 
etroas anders geleſen auß der G. ſchrifft / 
darnach es die diener der gemeine dienſt⸗ 
lich vnd der gemeine beſſerlich erkennen. 
Nach dem nun die gantze handlung des 
tmals verꝛichtet iſt: ſo höret auch der 
leſer auff. Vnd der diener ſo das Nachtmal 
außgetheilet hat / ſteht auff von dem tiſch / 
vnd ſtellet ſich in die mitte der ander diener 
vnd Elteſten fiir den tiſch / vnd redet zu der 
gantzen gemeine / mit dieſen oder derglei⸗ 
chen woꝛten: | 


Ir alle / die nun hie das Nachtmal 
des 

des HErꝛen / zur gedechtnuß ſeines 
tods / empfangẽ habt / mit der betrach 
tung ſeiner geheimnuß / ſollet glau⸗ 
ben / vnnd durch das zeugnuß des 
Nachtmals verſichert ſein / daß jr ein 
gewiſſe vnd ſeligmachende gemein⸗ 
ſchafft mit jm habt in ſeinem leib vnd 
blut / zu dem ewigen leben / Amen. 


Darnach vermanet er die Gemeine / zu 
einer gemeinen danckſagung / mit dieſen 
oder dergleichen woꝛten. 


Ein vermanung von der 
Danckſagung. 


Ch hoffe nit / daß jemand vnter 
Jas ſey / der in jm ſelber (durch 
das zeugnuß des Nachtmals) nit 
empfinde die krafft vnd frucht vnſe⸗ 
rer gemein ſchafft mit CH Riſto dem 
Erꝛen / in ſeinem leib vi} blut: nem⸗ 
lich die ruhe vnd friden ſeines gewiſ⸗ 
ſens / vmb der vnſchuld / gerechtig⸗ 
keit / verdienſt / vnnd vberwindnuß 
| K v Chuſti 


Ordnung 0 
Chꝛiſti willen: welches wir alle mit 
dem gebrauch des Nachtmals / ſo ge⸗ 
wiß bezeuget haben / daß es vnſer ſey: 
als wir wiſſen / dz wir vs dem bꝛot vii 
võ dem kelch des Herꝛẽ ſelber / mit vn 
ſern hendẽ vñ mund genoſſen haben. 
Ich hoffe auch / daß jr alle / in eu⸗ 
wern anſitzen an den tiſch des Herꝛen 
mit den augen des glaubens geſehen 
habt / die heilige zukuͤnfftige beyſitzũg 
mit Abraham / Iſaac / vnnd Ja⸗ 
cob in dem Reich Gottes / vnd daß jr 
derſelbigẽ nu ſo gewiß ſeit / durch das 
vertrawen der gerechtigkeit / verdien 
ies vñ vberwindnuß Chriſti des Her 
ren: als wir nun alle an dem tiſch des 
HErꝛen mit einander geſeſſen ſein. 
Ferner ſo zweiffel ich nicht / jr fuͤlet 
auch herwiderumb in euwern hertzen 
durch den heiligen Geiſt / eine bewe⸗ 
gung / der Goͤttlichen güte zu dan⸗ 
cken / fuͤr dieſe groſſe wolthat / die vns 
; _ — idee if: vnnd 
befindet 

befindet euch auch beweget / allerley 
ſchuldige pflichte der danckbarkeit zu 
beweiſen: nemlich / daß ſhr dieſe ge⸗ 
ſchenckte gerechtigkeit / verdienſt vnd 
vberwindung Chꝛiſti / in allweg mit 
dem lebt auß druͤcklich beweiſen / vnd 
keins wegs dieſe groſſe gaben Gottes 
mit ewerm boͤſen lebẽ beſudlẽ wollet. 
Alle diſe ding hoff ich / werdet jr in 
euwern hertzen fuͤlen: darumb es auch 
recht iſt / daß wir vnſerm Gott vnnd 
Vater fuͤr alle dieſe gaben dancken: 
pnndjhn demuͤtiglich bitten / daß wir 
inn denſelbigen gaben vnſer gantzes 
lebenlang / mehꝛ vnd mehꝛ geſtercket 
werden vnd fortfaren moͤgen. 


Ein Danckſagung nach der 
anzid Nacht⸗ 


O Herꝛe Gott himliſcher vater/ 


wir dancken dir / durch deinen 

ſon Jeſũ Chꝛiſtũ / daß du vns 
arme eſende dienſtknecht der 1 
vn 


Ordnung 


vnd des tods / inn die gemeinſchafft 
des Leibs deſſelbigen deines lieben 
4 loha. . Sohns angenommen / vnd «ſn vns 
zu einer ſeligmachenden ſpeiß vnſe⸗ 
rer Seelen gegeben haſt: Wir bitten 
dich / verleihe vns daß wir diſer groſ- 
ſen wolthat nimmer vergeſſen: ſon⸗ 
der truck dieſelbigen dermaſſen in vn 
ſere hertzen / daß wir in der vberlegũg 
derſelbigen wolthat / durch die ſter⸗ 
ckung des heiligen Geiſtes / mehꝛ vñ 
b rue. ix. mehꝛ zunemmen / vnd daß der b glau⸗ 
˖ be taͤglich inn vns gemehꝛet werde / 
Gal. g. auff daß er allerley gute werck fort⸗ 
bunge / vñ wird vnſer gantzes lebẽ zur 
ehren deines namens / vnd beſſerung 
deiner Gemeine richten moͤgen: der 
du lebeſt vnd regiereſt mit demſelbi⸗ 
gen deinem Sohn / vnd dem heiligen 
Geiſt / ein einiger / ewiger Gott ge⸗ 
pꝛieſen in ewigkeit / Amen. 


Nach dieſer danckſagung / wird die Ge⸗ 
meine vermanet / ſich danckbarlich gegen 
| ott 

Gott zu erzeigen / vnnd ſolche vermanung 
wird vornemlich gen om̃en auß den Ele⸗ 
menten des Nachtmals vnnd den eigen⸗ 
ſchafften derſelbigen: welche groſſe geheim 
nuß in ſich begreiffen. So wird denn die 
Gemeine vermanet / daß vns durch das 
Element des Bꝛots bezeichnet wird / die 
verſamlung der Gemeine / welche zu der 


gemeinſchafft des Nachtmals / a (nach der 41. Cor. i 


lere Pauli) zuſammen fompt / vnd das dar 
umb von vns gefoꝛdert wird / alles was 


das brot fuͤr eigenſchafft hat. 


Zum erſtẽ / gleich wie fein bꝛot ſein kan / 
deñ durch vil köͤꝛnlein zuſam̃en verſamlet / 
vñ mit der Muͤlen gebꝛochẽ : alſo laſſet vns 
auch gedencken / daß wir nicht ein brot des 
Erꝛen konnen ſein / es ſey denn / daſt wir 
als glieder eines leibs vnter vnſerm haupt 
Chriſto / zuſam̃en verbunden werden: vnd 
vns ſelbs mit allen luſten vnſers fleiſches / 
in der Muͤlen des Goͤttlichen woꝛts laſſen 
malen. Vnd hie wird vrſach gegeben / die 
Gemeine zu vermanẽ zu einigfeit der her⸗ 
tzen / vnd gedult im Creutz. 

Weiter / gleich wie mann die gemalen 
koͤrnlein reutern muß / rein brot daruon zu 
machen: alſo muͤſſen wir auch die grobe 
fleien / durch den gebrauch der Chziſtlichen 


ſtraſfe C 


Ordnung 
ſtraffe anßreutern / ſo wir anders ein rein 
brot im angeſicht Chriſti ſein wollen. Bie 


41. Cor.io mag auch geſagt werden / von dema flie⸗ 


b loh. . . 


6 Ephe. . 


4 Phil. 2. 


hen der abgoͤttiſchen verſamlung / von der 
gemeinſchafft der boͤſen / vnd vom abſter⸗ 
ben des fleiſches. 

Ober das / gleich wie die gebrochne vnd 
gereuterte foͤrnlein in einen teig / mit waſ⸗ 
ſer zuſammen vermenget muͤſſen werden / 
ſo man brot darauß wil machen: alſo muͤſ⸗ 
ſen auch wir / ſo wir ein brot Gottes ſollen 
werden / das lebendigmachend Waſſer in 
vns gegoſſen haben / b nemlich / den heili⸗ 
gen Geiſt / durch welches band wir der⸗ 
maſſen vereiniget werdẽ / c daß in vns al⸗ 
len ein gemůth / wille vnnd * ſey / in 
Chriſto Jeſu. Hie mag man auch wol auß 
allen ſtuͤcken der vbung des Nachtmals 
ein vermanung thun / zu Chriſtlicher einig 
keit brůderlicher liebe / vnnd zu der bekent⸗ 
nuß des namens Chriſti. 


Zu letzt / gleich wie der teig zu einer foꝛm 
des brots gewircket: vñ in einen fewꝛigen 
Ofen muß gethan werden / daß es geba⸗ 
cken werde / alſo muͤſſen auch wir / vnſer 
gantzes leben gewircket werden / zu dem 
ebẽbild Chriſti / daß ſeine d gleichnuß oder 
geſtalt teglich mehr vnd mehr in vns * 

en 

ben werde. Wir miiſſen auch zu allerley 
Creutz vnd verfolgung bereit ſein: vnd als 
in einem fewrofen inn dieſer Welt geuͤbet 
vnd gebacken werden. Bie mag man auch 
zu der erhaltung der Chriſtlichẽ ſtraffe / vii 
zu einem Chriſtlichen leben vermanen. 

Es werden auch die armen der Gemei⸗ 

ne ernſtlich befohlen / vnd daß auß den ge⸗ 
heimnuſſen des Nachtmals. 
Vnnd dieſe vermanungen alle werden 
verlenget oder verkuͤrtzet nach notdurfft 
vnd gelegenheit det zeit: welches alles ſo es 
volendet iſt / wird ein Pſalm geſungẽ / als: 
Mein Gott ſpeiß mich in vberfluß / 
tc. oder: Nu laß Herꝛ deinen knecht / ꝛc. 
Vnnd nach dieſem / laſt man die Gemeine 
gehn im frieden. 888 

Die Diaken aber ſamlen die allmoſen 
an der Kirchenthur/ vnd theilen das vber⸗ 
bliebene brot vnd wein den armen der ge⸗ 
meine auß: ſonderlich denen ſo kranck o⸗ 
der alt ſind. 

CAP. XIX. 


Von der Ehriſtlichen 
ſtraffe / vnd jrem brauch 
in der Gemeint. 40 


| Otdnung 
Nie dem der rechte bꝛauch der Cheiſt⸗ 


lichen ſtraffe ſchier vntergangen / vi 
der mehrer theil der Menſchen nicht 
wiſſen was die Chriſtliche ſtraffe ſey: 

ſo werden wir verurſachet etwas weitleuff 

tiger zu erfleren / was ſie ſey / vñ wie ſie vn⸗ 
ter vns / in vnſer Gemeine gehalten wer⸗ 
de:auff daß jhr rechter gebꝛauch / von allen 

Gottſeligen deſto baß erkennet vnnd ge⸗ 

brauchet moͤge werden. 


So iſt denn die Cheiſtliche ſtraffe ein ge⸗ 


d Matt. 18+ wiſſe Ordnug a eingeſetzt von Chriſto vn⸗ 


po 


£2 


b 1.Cor.F 


Ceuffel vbergeben ſollen werden / auff daß 


ſerm HErꝛen in ſeinem wort / ſeiner Ge⸗ 
meine zu halten befohlen: mit welcher ein 
jedes glied der Gemeine verbunden iſt / 
ſeinen nechſten ordentlich nach dem wort 
Gottes / Chriſtlich zu vermanen / vnd hin⸗ 
widerum̃ auch dieſelbige vermanung von 
jm auff zunemmen: vnnd daß die jenigen / 
ſo diſe vermanung halßſtarrig verachten / 
auß der Gemeine geworffen / b vnnd dem 


durch dieſe ordnung der gantze leib der ge⸗ 
meine vnd alle glieder deſſelbigen in jrem 
ampt gehalten werden. 

In dieſer der Chriſtlichẽ ſtraffe beſchrei⸗ 
bung / ſollẽ wir vornemlich auff drey ding 
mercken, Zum erſten / wer der Einſetzer 
derſels 


2 bd 


vnnd darumb ſol niemand die erhaltung 
derſelbigen / als ein Menſchliche Traditi⸗ 
on vnd ſatzung verachten: ſonder ſollen ſie 


viel mehr wir diglich auffnemen vnd fleiſs 


ſig erhalten. 


Zum andezn / wer derſelbigen vnder⸗ 
worffen ſey: nemlich nit die jenigen ſo auſ⸗ 

derſelbigen ſey / nemlich Jeſus Chriſtust 


II. 


ſerhalb der Gemeine ſind / deſi Gott wird al, Cores, 


die richten: a wie Paulus lehret: ſonder al⸗ 
lein die / die vor glieder der Gemeine gehal 
ten werden / wer ſie auch ſind / vnnd was 
dienſt ſie in der Gemeine haben / oder mit 
was wuͤrde ſie andere in der gemeine vber 
treffen. b Denn wir ſind alle glieder eines 
leibs / wie wol einer den andern in den ga⸗ 
ben vbertrifft. | 


 Zumleſten / ſollen wir auch mercken / 
daß diſer gebrauch der Chriſtlichen ſtraffe 
von Chriſto dem Berꝛen zu keinen andern 
ende eingeſetzt iſt / denn zu der ſeligkeit vi 
wolfart des gantzen leibs der Gemeine: vñ 
aller ſeiner glieder: denn ſie iſt nicht allein 
ein nutzlicher zaum in diſer vnſer krancken 
vnd gemeinen verderbten natur / daß wir 
deren nit zu vil nachlaſſen / ſonder iſt auch 
ein ſtarckes band vnd ein ſpeiſe der gemei⸗ 
nen liebe / vnd Chriſtlichẽ * alſo is 
| te 


bRom. 12. 
Cor. 2 

Von der 


ſte mit recht die ſehnader der Gemeine \ 
mach geheiſſen werden. 

Wie nůtzlich aber d gebrauch der Chiiſts 
lichen ſtraffe ſey / wird nachmals auß der er 
flaͤrung aller jren ſtückẽ / flar werdẽ welche 
wir nun ordentlich einander nach anzei⸗ 
gen wollen. 


CAP, XX. 


Warin der gebꝛauch der 
Chuiſtlichen ſtraffe ge⸗ 


legen ſey. 
ER rechtſchaffene gebrauch der 
Lhriſtlichen ſtraffe iſt gelegen / in ei 
nem odentlichen thun vnd anem̃en 
der Chriſtlichen vermanungen vn 
der den bruͤdern: vi auch in dem außwerf⸗ 
fen derẽ / ſo dieſelbige vermanung halßſta⸗ 
rig / in der gemeine verachten. Vñ dieweil 
man ein rechte oꝛdnung darin nach dem ge 


Mitt. 18. bot Chꝛiſti / haltẽ muß: ſo mag man darauß 


Z weier⸗ 
. 9 Ne ⸗ 


bauch I 
eie eee 5b 
che ſtraffe e vnter en gedern der emeine geu cr 


leichtlich mereken / daß zweierley gebꝛauch 
der Cheiſtlichẽ ſtraffe / in der gemeine Chis 
ſti muß gehalten werdẽ / nemlich ein heim 
liche vnd ein offentliche. Vnd wie dieſe! bei⸗ 


vnd erhalten ſollen werden / wollen wir nu 
ordentlich anzeigen: welches ſo es gethan 
| wollen 

wollen wir von der eigentlichen ſtraffe der 


Diener vnſer Gemeine handlen. 
CAP. XXI. 


Von dem heimlichen ge 
bꝛauch der Chiiſtlichen ſtraf⸗ 


fe vnder dem Volck. 


Er heimliche gebꝛauch der Chriſtli⸗ 
chẽ ſtraffe iſt gelegen in dem verma 
nen der gefallenen Bruͤder: vnnd 
widerumb in dern entpfangen der 


ſelbigen vermanungen von andern / ſo 


offt als wir gefallen ſind. Aber dieweil in 
ſolcher heimlichen vermanung von den 


Menſchen hoͤchlich geſündiget wird: da⸗ 


ber es auch fompt / daß der gebrauch der 


offentlichẽ ſtraffe ſeht ſchwerlich kan erhal⸗ 
ten werden : ſo muſſen wir hie weitleuf⸗ 
ſiger handlen / wie man diſe heimliche ver⸗ 
manung rechtſchaffen anrichtẽ ſolle. Erſt⸗ 
lich / wie man ſie thun / vnnd darnach auch 
wie man ſie entpfahen ſolle. 

Erſtlich ſoll der / ſo einen Bruder verma 
nen wil / Chriſtliche beſcheidenheit vnnd 
weißheit darinn gebrauchen / zum erſten 


bey jhm ſelbſt vberlegen / ob jm die ſache/ 


&-4 von 


Von der 
von deren er den bruder vermanen wil / be 
kant oder vnbekant ſey. Iſt ſie jm noch vn⸗ 
bekant / vnd dennoch nit one groſſen ver⸗ 
dacht: ſo ſol ein freundliche vñ maͤſſige vn⸗ 
derfragung an jn (den bruͤdern) in ſonder 
heit vbeꝛ der ſac gethan gnugſam ſein / vñ 
im fall er die ſache leugnet / ſo ſolle man ſie 
dem Herꝛen befehlen. Wo aber die ſache 
gewiß vnnd bekant iſt: ſo ſolle er mercken / 
ob ſie den gantzen leib der Gemeine ange⸗ 
het / oder jemand allein vnd beſonder. 

Wo ſie nu die gantze gemeine angieng / 
ſo ſolle man ſie vor die Elteſten der Gemei 
ne bringen / welchen das regiment der ge⸗ 
meine von Gott befohlen iſt / ſonderlich a⸗ 
ber / ſo in dem verſchweigen / der Gemeine 
groſſe gefahr gelegen were. Deñ das Ge⸗ 
ſetz der liebe erforderet / daß man mehr acht 
habe auff den gantzen leib / denn auff ein 
glid allein. c 8 

Wo aber die ſache einige perſon beſon⸗ 
ders oder allein anginge: So ſol er wol be⸗ 
trachtẽ / ob ſie jme allein / oder auch andern 
vielen befant ſey. Iſt ſie vielen bekant / ſo 
möcht er mehr Bruder mit jm nem̃en / die 
erſte vermanung zu thun. Iſt ſie aber jm 
allein befant oder gegen jm allein gethan: 
ſo ſoll er ſte nicht weiter außbreiten: ſon⸗ 
der 


— ([ Mk... A. oC 


SS Ub 


der ſol jn erſtlich heimlich vii allein verma⸗ 
nen. Wo nu der gefallen bruder die heim⸗ 


liche ſünde leugnet: ſo ſoll man es GOTT 

(a der ein recher der boßheit iſt) befehlen. Exo. 20. 


So er ſie aber bekeñet / vii gleich wol feine 


reuwe daruber hatt: ſo ſoll er andere zeu⸗ 
gen zu jm nemmen / vnd jn abermals ver⸗ 
manen / auff daß er ja zur rew dardurch be⸗ 
wegt werde. | 


Diſe ſtaff len der vermanung hatt vns 
Chriſtus geleret mit diſen worten / b ſün⸗ 
diget aber dein bruder an dir / ſo gehe hin / 
vnd ſtraffe jn zwiſchen dir vnd jm alleine. 
Hoͤret er dich / ſo haſtu deinen Bruder ge⸗ 
woñen. Hoͤret er dich nit / ſo nim noch ei⸗ 
nen oder zween zu dir / auff daß alle ſachen 
beſtehen / auff zweier oder dreier zeugen 
munde. | 

Aber diſe vermanung durch einen oder 
mehr geſchehen / muß herflieſſen / auß rech⸗ 
ter Chriſtlicher liebe / vnd auß einem einfel 
tigen vnd freundlichen hertzen / mit einem 
ernſt den bruder zu gewinnẽ: vnd nicht zu 
vnſer ſelbs erhebung / ſonder allein zu er⸗ 
bawung der Gemeine. Vnd zu diſer heim⸗ 
lichen vermanung der gefallenen brüder / 
ſind nicht allein verbunden die Diener der 
Gemeine / wie etliche / aber vnreche mey⸗ 

8 Liz nent 


Deu. 32, 
Rom. 12. 


b Mat. 18. 


«. , * _ - 

Von der 
nen: ſonder auch alle glieder der Gemei⸗ 
ne / wie mann auß folgenden oͤrtern der 
Schrifft mercken mag / Leui: 10. Matt. is. 
Luc. 17. Rom. 15. Col. 3. 1. Theſſ. 5. 

Hebr. 3. vnd u. Jac. 5. 7 


vñ warlich alle die ſich empſindẽ glieder 

eines leibs zu ſein / a die muͤſſen einer vor 

den andern ſorge tragen: welche ſorge vor 

nemlich / durch die Chriſtliche vermanung 
bewieſen wird. | 

So vil jrer denn ſind / die dieſe heimli⸗ 

che vermanung nicht thun / noch vnder⸗ 

pbalten helffen wollen: die beweiſen gnug⸗ 

ſam / daß ſie ohne liebe / vnd deßhalben Ca⸗ 

b Gen. 4. ins Samen vnd geſchlecht ſind / b welcher 

| als er nach ſeinem Bruder Abel gefraget 

ward / Antwortet: Bin ich denn ein huͤter 

meines Bruders: 


Wie man die heimliche ver⸗ 
manung annemen ſolle. 


11. Cor. 1à. 


ACH dem wir gelehret haben / wie 
man die heimliche vermanung thun 
ſoll/ ſo wollen wir nu anzeigen: wie man 
diſelbige annemen ſoll. Vnd vor allem iſts 
augenſcheinlich / daß hierin heutiges tags 
i treffent⸗ 


3... ß 

treffentlich geſůndiget wird. Denn dies 
weil wir alle eigẽ liebich / ja mit vnſer ſelbs 
liebe verblẽdet ſind / alſo daß wir vns ſchier 


laſſen beduncken / wir ſeien Gott gleich: ſo 


wollen wir die freie Chriſtliche ſtraffe nicht 
leiden: noch vnſerer Sünden halben ver⸗ 
manet ſein / ſonder wir halten vns fur hei⸗ 
lig in vnſern augen. Vnd hierin ſündiget 


einer ſchwerlicher denn der ander. Etlich 


vbergeben die / ſo ſte vermanen / mit böͤſen 
vnd ſchaͤndlichen worten: Vnd faſſen dar⸗ 


auß zũ offtermal / einen ewigen vnnd toͤn⸗ 


lichen haß / halten auch alle Chriſtliche ver⸗ 
manung fuͤr einen zwang vnnd beſchwe⸗ 
rung: Sonderlich aber / ſo man ſie nach ge 
ſtalt jrerſtinden / etwas ſchaͤrffer ſtraffet / 
denn jre zarte oren leiden moͤgen. Achten 
aber nichts auff die leh: Salomonis / a daß 
des freundes wunden (das iſt ſchneidende 
vermanungẽ) beſſer ſind / deñ des feindes 
fuß. Andere nach dem ſte vermanet ſind / 
ſuchen ſie jre boßheit zu bedecken / vnnd ſa⸗ 
gen: b Ein jeder ſoll ſeinen laſt tragen. Nie 
mand wird vmb meiner ſünd willen ver⸗ 
dampt werdẽ. Du wirſt nit fur mich indie 
Helle fahrẽ. Etliche ſagen: c welcher vnter 
euch on ſünde iſt / der werffe den erſtẽ ſtein. 


Item:d du heuchler / wz ſheſtu den ſplitter d 


uy in 


4 Pro. 2. 
Vielerley 


außflucht 


b Gal. 6. 


clob. g. 
Mat. . 


Von der 


in deines bruders auge / vnd wirſt nit ge⸗ 
war des balcken inn deinem augen? An⸗ 

dere wenn ſie vermanet werden / wollen ſie 
40.84. 7. g gut machen das boͤſe iſt / a gleich wie Saul 
thet. Andere ſuchen vrſachen / denen ſo ſie 
b Excd-2, vermanet zu beſchuldigen: wie der b He⸗ 
act. v. breer gegen Moſen ther: Solche vnd der⸗ 
gleichen reden brauchen ſie viel. Welche 
aber nach der vermanung auffs aller ge⸗ 
lindeſt antworten / die ſprechen: Der Ceuf⸗ 
fel iſt liſtig / daß fleiſch iſt ſchwach / vnd wir 
ſind keine Engel: oder ſie werffen die ſchult 
auff andere: c wie Adam vnd Eua theten / 
aber gleichwol wollen ſie ſich nicht beſſern. 


vnd jhe boͤſer einer iſt / jhe vnwilliger er 
er die vermanung annimpt. Aber ein 
jeder Chriſt / wenn er vermanet wird / ſoll 
ſich gehoꝛſamlich nach der regel Chriſti beu 
gen: wo er anders ein lebendig glied ſeiner 
Gemeine ſein wil. Derwegen wenn einer 
einiger ſach halber vermanet iſt / ſo ſoll er 
bey jm ſelber fleiſſig vberlegen / ob er deſ⸗ 
ſelbigen ſchuldig ſey oder nicht. Iſt er vn⸗ 
ſchuldig / ſo ſol er Gottfur ſeine groſſe gute 
dancken / durch welche er vor dem fall be⸗ 
hütet iſt / ja ohn welche er teglich in groſſe 

ſünden fallen muͤſte. 
Darneben aber ſol er die bruͤderliche ver⸗ 
manung / 


manung fuͤr ein wolthat halten / vnd dem 
bruder dafuͤr fleiſſig dancken / vñ ſich ſelbſt 
zuͤchtig vnd erbarlich verantworten. Iſt 
er aber inn der ſach ſchuldig / die wider den 
willen Gottes geſchehen iſt: ſo ſol er nichts 
widerſtreben / weder mit leugnen noch ver 
fleineren dieſelbige vbelthat / ſonder ſol 
es dafur halten / daß er von dem Bruder / 
als durch die ſtim̃e Gottes vermanet wer⸗ 
de / vnnd ſich keines wegs ſchemen / ſeine 
ſchult fur dem bruder zu bekennen. Wie 
ſich der a Ronig Dauid deſſelbigẽ vor dem 

Propheten Nathan nicht geſchemet hat. 
b Chriſtus zeiget auch an / daß es des ge⸗ 
fallenen bruders ( weñ er vermanet wird) 
añnpt ſey / daß er ſich mit rew vnd leid wi- 
der zu dem bruder bekeren ſol.cOnd Jaco⸗ 
bus der Apoſtel gebeut eben daſſelbige / vñ 
ſpricht: Einer bekenne dem andern ſeine 
ſünde. 
Alles was biß anher von dem heimlichen 
gebrauch der Chriſtlichen ſtraffe geſagt iſt / 
wird offtermals in den gemeinen predi⸗ 
gen der gemeine vorgehalten. Deñ nichts 
ſo notwendig iſt zu der vnderhaltung des 
gebrauchs der offentlichen ſtraffe / vnd der 
Chriſtlichen freiheit vnd liebe / als diß thun 

vii annemen der heimlichen vermanung. 
£ v Neben 

d 2, S4. 12. 
b Luc. 15. 


e lacob. 5. 


Bon der 


Neben dem werden auch alle Brüder ge 
leret / daß ſie nit weniger ſchuld haben / die 
den gefallenen Bruder nit vermanen / als 
die jenige / ſo ſelbs in ſtinden gefallen ſind. 

4 Matt, 18. Denn ſie durch jr ſchweigen den a gefalle⸗ 
nen bruder (ſo vil an jnen iſt) verlierẽ / wel⸗ 
chen ſie zugewinnen ſich befleiſſen ſollen. 
Ja ſie fuͤllen die gantze gemeine mit erger⸗ 
nuſſen / welchen ſie vil mehr ſchuldig ſind / 
zu wehren. Aber weh dem Menſchen / 
(wie Chꝛiſtus ſagt) durch welchẽ ergernuſt 
Fompr. | 95 8 


Von dem offentlichen 


bꝛauch der Cheiſtlichen- 


ſtraffe in der Gemeine. 


Jeweil deren gemeinlich vil ſind in 
Ader Gemeine / die durch die heimli⸗ 

che vermanung nit gebeſſert wer⸗ 

den: ſo hat Chriſtus vnſer Her: den 
offentlichen brauch der ſtraffe in ſeiner ge⸗ 
meine zu erhalten befohlen: auff daß ja die 
gefallene Menſchen / durch diß mittel (ſo 
jnen etwas ſchwerer iſt ) zu der beſſerung 
moͤchten gebracht werden. 


vnd 

Vnd dieſe offentliche ſtraffe / hat jre ge⸗ 
wiſſe ſtaffeln / wie auch die heimliche: wel⸗ 
che man inn jhrem rechten brauch erhalten 
muß: auff daß alle ding ordentlich in der 
Gemeine zugehen. | 

Der gebrauch aber der offentlichẽ ſtraf⸗ 
fe iſt vornemlich in vier ſtucken gelegen. l 
Das erſte iſt / die vermanung vnd ſtraffe / Die offẽt 
des gefallenen bruders in der verſamlung liche ſtraf 
der diener vnd Elteſten der gemeine. Das fe in vier 
ander iſt / die offentliche Buß des gefalle⸗ ſtückt ge⸗ 
nen Bruders / an ſtadt der abſchneidung / legen. 
in der verſamlung der gemeine. Das deit⸗ 11 
te iſt / die abſchneidung des halßſtarigen 111. 
Bruders. 

Das letzte iſt die offenliche auffnemung 1111 
des bekereten bruders / welche ſtick wir ein ws 
ander nach ordentlich handlen wollen. 


Von der vermanung vi 
ſtraffe des gefallenẽ Bꝛuders / 
durch die Diener vnd Elteſten 

in jrer verſamlung. 
S werden offter mals alle bruder der 
| E Gemeine / in den gemeinen predigẽ 


vermanet / daß es jr ampt vnd 1 7 


1 — KK „„ — — a * = 
. N : | — N — * — * on v 2 * — — 


Matt,! Wy 


Von der 


ſey / die veraͤchter der heimlichen verma⸗ 
nung den Dienern der Gemeine anzu⸗ 
zeigen / wie das Chriſtus ſelbs gebotten 
hat / da er ſpricht: Hoͤret er aber die nicht / 
ſo ſaget es der Gemeine. In welchem ohn 
ʒweiffel von vielen geſtindiget wird: auß 
welchem denn folget / daß die gantze krafft 
der Chriſtlichen ſtraffe geſchwechet / vnnd 


die gemeine endlich mit ergernuſſen vnnd 


zanck gefuͤllet wird. 

So můſſen denn die bruder / denen an⸗ 
ders die ehre Chriſti / vnnd die wolfart der 
Gemeine zu hertzen geht / die halßſtareige 


veruͤchter der heimlichen vermanung / ne⸗ 


ben zweien oder dreien warhafftigen zeu⸗ 
gen /inn der verſamlung der Diener vnnd 
Elteſten / in der liebe anzeigen. Vnd denn 
283 es dem diener / dem beſchuldigten 
ruder ſeine ſünde nach dem vrtheil des 
Worts Gottes fur augen zuſtellen: vnnd 
vornemlich dahin zu arbeiten / daß er ſeine 
ſünde bekenne / vnnd ſich mit denen / die er 
geergert / verſůne. Welches / wenn es alſo 
geſchicht: ſo wird die verſinung / mit einer 
danckſagung zu Gott / gemachet: vnd die 
ſach bleibt bey den Dienern verſchwiegen / 

vnd gleich als begraben. 85 
Wil er aber die ſchult ſeiner ſünde nicht 
befens 

bekennen / verachtende die vermanung der 
Elteſten / vnd bleibet in ſeinen ſünden halß 
ſtarꝛig ſtecken: ſo wird jm erſtlich verboten 
der gebrauch des Nachtmals / biß daß er 
ſich verſune: vnd es werden jm etliche tage 
geſtellet / in welchen er den HErren bus 
ten / vnd ſich fleiſſig bedencken ſoll / was er 
zu thun gemeind ſey. 

Hiezwiſchen wird etlichen Elteſten bes. 
fohlen / zu gelegner zeit zu jbm zu gehen / 
vnd jn ſeines ampts vnd der liebe eigent⸗ 
lich zu vermanen. Vnd im fall er for dem 
geſtelten tage einig zeichen der beſſerung 
gibt:ſo kompt er widerumb zu der verſam 
lung der Elteſten / welche allen fleiß an⸗ 
wenden / daß die verſouung in jhrer ver⸗ 
ſamlung geſchehe / ehe daß die ſache weiter 
außgebreitet werde. 2 

Wo er aber am verordneten tage ſeine 
ſchult noch nicht wil bekennen: ſo wird jm 
noch weitere zeit ſich zu bedencken vergůn 
net / biß auff den nechſten Sontag. Auff 
welchen (im fall er ſich noch nicht verſtiner) 
ſol der Diener in der gemeinen predig die 
ſuͤnde des bruders / vnnd auch die verach⸗ 
tung der vermanung / ordentlich fuͤr der 
gantzen Gemeine / mit bewilligung aller 
anderer Diener vnnd „ ſol 
aber 


Don der 
aber vor das erſt ſeinen namen verſchwei⸗ 
gen / es ſey denn die ſünde faſt der gantzen 
Gemeint bekandt. Vnd nach ſolcher erze⸗ 
lung wird ein gemein Gebet fuͤr den bru⸗ 
der gethan / auff daß er zu beſſerung kom⸗ 
men moge. 

Bompt er durch ſolche vermanung zu 
beſſerung / ſo ſoll ein heimliche verſuͤnung 
mit denen ſo er geergert hat / fuͤr den Elte⸗ 
ſten geſchehen / gnugſam ſein: welche verſd 
nung man dennoch der Gemeine von der 
Cantzel verkuͤndigen ſoll / mit einer danck⸗ 
ſagung fur die beſſerung des gefallnen bu 
ders / doch mit verſchweigung ſeines na⸗ 
mens. Bleibt er aber halßſtarꝛig / ſo wird er 
den nechſten Sontag fur der ganzen Ge⸗ 
meine / durch den Diener mit ſeinem na⸗ 
men außgeruffen vnd beſchuldiget: mit er 
ʒelung ſeiner ſünden vnnd der verachtung 
aller offentlicher vnnd heimlicher verma⸗ 
nung. Und es wird die gantze Gemeine 
vermanet / daß ſte Gott fir den gefallenen 
bruder bitte: vnd daß ein jeder fleiß anwẽ⸗ 
de jn zube ſuchen / vnd zur beſſerung zu ver 
manen. Denn wird abermals ein gemein 
Gebett fuͤr jhn gethan durch den Diener. 
vnd wird der dꝛitte nachfolgende Sontag 
geſtellet / an welchen er abgeſchnitten ſoll 
ny werdenz 


Chuſtlichen ſtraffe. 88 
werden: es ſey den daß er ſich mitler zeit 
bekere. So er ſich nu mittlerweil beſſert / 
ſo muß er ſich auff einen eigentlichen tag / 
durch die Elteſten geſtellet fuͤr der gantzen 
gemeine die er mit ſeiner halſtarigkeit ge⸗ 
ergert hat) verſunen. 

vnd diß iſt der handel / den wir in vnſer 
gemeine / belanget dẽ gebrauch der Cheiſt⸗ 
lichen ſtraffe / halten / mit denen die inn der 
verſamlung der Diener / nach dem wort 
Gottes vermanet vñ geſtraffet werdẽ / bis 
zu der zeit / daß ſie ſich bekeren: oder vmb 
jrer halſtarigkeit willen durch die abſchnei 
dung auß der Gemeine geworffen werdẽ. 
Es ſind aber die diener nit alle zeit verbun 
den / das anbꝛingẽ der gefallenen bꝛuͤdern 
durch andere zu erwarten: ſonder ſie ſelbs 
ollen zu ſich beruffen / welche ſie wiſſen dz 
te offentlich geſtindiget haben: oder vn⸗ 
goͤttlich leben: oder ſonſt etwas gethan 
paben / daß der gemeine einige gefahr oder 
ſchaden bringen moͤcht: mit welchen ſie 
bandlen ſollen / wie es die GOttſelige er⸗ 
bawung der Gemeine erfordert. 
CAP, XXIIII. 


Die Foꝛm vnd weiß der 


offentlichen buße an ſtat 
der abſchneidnng. 


Von der 7 

| IR zwingen niemand leichtlich / 
buß vnd rew offentlich fuͤr der gan 
gen gemeine zu thun / ſo laſſen wir 
auch niemand leichtfertig darzu: 
ſonder allein die jenigen / die mit jren ſün⸗ 
den die gantze gemeine / oder den fuͤrnem⸗ 
ſten theil derſelbigen geergert vnd in der 
verſamlung der Elteſten ein gewiß zeichẽ 
der auffrichtigen beſſerung gegeben ha⸗ 
ben / welches ſo es die Diener in einem ge⸗ 
fallenẽ bruder mercken / ſo vermanen ſie jn 
zu heimlicher verſonung mit denen / die in 
ſeines fals vermanet haben: vnnd verma⸗ 
nen jhn auch / daß er ſich nicht ſcheme ſeine 
ſünden offentlich fuͤr der gantzen Gemeine 
zur ehren Gottes / vnd beſſerung der Ge⸗ 
meine / zu bekennen. Welche vermanung / 
ſo er ſte Chriſtlich empfahet / wie jm gebü⸗ 
ret: ſo geben jm die Diener die hende / be⸗ 
zeugen damit die verſoͤnung mit jm: vnnd 
da wird ein tag geſtellet / die offentlich buß 

zu thun. | 


Was man auff dem tag der offent⸗ 
lichen Buß thun ſoll. 


N Ach der offentlichen predig / jhe man 
erden Pſalm ſingt / oder auch in der pre⸗ 
dig ſelbſt / beweiſt der diener / dz der grund 

der 

der offentlichen buß / in der heiligen ſchꝛifft 
begriffen iſt / nemlich in dem a Gebot Chꝛia Mat. 5. 
ſti vnſers Herꝛen / in welchem geboten iſt / 
daß ſo jemand wider ſeinen Bruder geſün 
diget hat / der ſoll ſich vor allem mit jhm 
verſůnen: wo er anders einiges Gott wol⸗ 
gefallig werck thun will. Denn dadurch 
werden wir geleret / ſo wir wider viel ge⸗ 
ſündiget haben / daß wir vns auch mit vi⸗ 
len verſunen müſſen. Vnd folget alſo / daß 
ſo wir die gantze gemeine / oder einen groſ⸗ 
ſen theil derſelbigen geergert haben: wir 
vns auch mit der gantzen Gemeine zu ver⸗ 


ſunen ſchuldig ſind, ' 


Vber das / b ſo ſchreiet auch vnſer HErꝛb Mat. 18. 

Chriſtus weh vber alle / durch welche erger 
nuſſen kom̃en:alſo daß kein zweiffel iſt daßß 

alle vnder dem fluch begriffen ſind / durch 
welche einiger Bruder geergert wird: wie 
vil mehr aber die / durch welche die gantze 
Gemeine geergert iſt. Von welchem fluch 
wir keines wegs füñen entlediget werdẽ / 
es ſey denn daß wir die ergernuſſen / ſo wir 
gegeben haben / widerumb / ſo vil es mu⸗ 
glich iſt / hiñemen. Welchs warlich in FeinE 
weg beſſer geſchehen kan / denn durch die 
verſůnung mit denen / ſo wir geergert ha⸗ 

ben ſo fern es jmmer geſchehen Fan. 

M Wenn 


Von der 


| Wenn nun der grund der offentlichen 
Ih Buſ auff dieſe weiſe far der Gemeine be⸗ 
wieſen iſt: ſo wird die gemeine vermanet / 


von allem dem daß bey einer jeden 


offent⸗ 


lichen Buß ſol gehalten werden / nemlich 


von dieſen dreyen eigenſchafften 
5. ben. 


derſel⸗ 


D Zum erſten / von dem warhafftigẽ miß⸗ 


ec! 


ther bey fallen vnd beſchuldigung vnſer ſelbs / vnd 


ber offent dnſerſünden. 


liche bum Zum andern / von dem vertrauwen der 
2: beden⸗ vergebung der ſünden / die wir vm̃ Chꝛiſti 
cken. vnſers BErꝛen / vnd des verdienſts ſeines 


11. tods willen erlangen. 


111. Zum letzten / daß ein jeder in der gemein 
gedenck / daß die ſünde des gefallenen beu⸗ 
ders / nicht allein des bruders: ſonder auch 
ſein ſey / ja auch der gantzen Gemeine ſün⸗ 
de: auff daß ein jeder ſich ſelbs / vnnd auch 
die gantze gemeine voꝛ dem angeſicht Got 
tes in gleicher weiſe beſchuldige: vnnd ge⸗ 
denck daß jhm die verſuͤnung in Cheiſto ſo 

wol nötig ſey / als er ſihet / daß ſich der ge⸗ 
fallen bruder mit der Gemeine verſunen 
muß. Onnd widerumb fol auch die gantze 
gemeine troſt empfangen / von der gewiſ⸗ 
ſen vergebung aller jrer ſünden: durch die 


verſünung des gefallenen bruders 


die jm 


darnach 

wer ag durch Gottes Woꝛt verkuͤndiget 
wird. | 

Wenn die Gemeine auff dieſe weiſe 
vermanet iſt / ſo wird der bruder ins ge⸗ 
ſichte der gangen Gemeine geſtellet / vnnd 
die diener vnd Elteſten ſtehen rings weiß 
vmb in. | 

Darnach fahet der Diener die nach 


folgende vermanung zu der Gemeine an / 


ſpꝛechende auff diſe oder dergleichen weiß. 


Vermanung zu der Gemeine / 
ver dem gefallenen buß wir⸗ 
ckenden bruder. 


FIcben brüder / wir ſtellen jetzt in die mit 


te euwer verſamlung / dieſen gefallenen 
bruder / der bereit iſt / die ſchuld ſeiner ſün⸗ 
de ( mit deren er Gott vnd ſeine Gemeine 
erzůrnet hat) offentlich zu bekeñen / wol zu 
ſeiner ſchanden / aber doch zu der ehrẽ Got 
tes / vnd beſſerung vnſer Gemeine / vnnd 
begeret widerumb mit euch allen verſuner 
zu werden / vnd fur ein Chriſtlicher bruder 
hinfurter gehalten zu werden. 

So wil mir nu gebiiren/ daß ich euch al⸗ 
le euwers ampts gegẽ jn / auß Gottes woꝛt 
erinnert: auff daß jhr wiſſen moͤget / was 
ir 


Von der 


jr von der ſünde dieſes Bruders vnd vnſer 
aller ſünden gedencken ſollet. 


4 Rom. 11. Wir finden aber zwey ding in der heili⸗ 
Gal. 3. gẽ ſchrifft von der ſünde: Das erſte / a daß 
wir alle vnder die ſünde beſchloſſen ſind: 

Das ander / daß wie wol wir alle vnder die 

b Ron. 3. ſünde beſchloſſen ſind / ſo werden wir den⸗ 
noch b ſelig vnnd behalten / durch die ge⸗ 
ſchenckte Barmhergigfeit Gottes in Chꝛi⸗ 

c loh. 3. ſto (ſo vil jn belangt) c es were denn / daß 
wir dieſe ſeine wolthat verachteten / vnns 

d Heb, 6. ſelbs in vnſern ſündẽ ſterckten / d vnd end⸗ 
lo. lich alſo darin / durch das gerechte vrtheil 
Gotres / verſtocket wurden. Vnd auß die⸗ 

ſem werden wir geleret / was wir von vn⸗ 

ſern eignen vnd der anderen ſünden geden 

cken ſollen. Denn weñ wir hoͤren / daß wir 

e Gen. 6, alle vnder die ſünde beſchloſſen ſind: ſo ver 
e& 3, ſtehn wir leichtlich / e daß wir alle von na⸗ 
Rome >, tur zu allerley ſünden geneigt ſind. Dar⸗ 
Gul, 5. umb ſollen wir vns auch nit verwundern 
von dem fall anderer / vnd ſollen alweg vil 

mehr vns ſelbs / denn vnſern Bruder be⸗ 
ſchuldigen vnd verachten: den dieweil wir 

alle vnder der ſünde beſchloſſen ſind / ſo m6 

gen wir nicht voruber / ſonder muͤſſen be⸗ 
kennen / daß wir in daſſelbige fallen moͤ⸗ 

gen / darinnen wir einen andern ſehen ge⸗ 

fallen 

fallen ſein: es ſey denn / daß wir durch die 
groſſe gnad GOtres dauor bewaret wer- 
den / vnd wir ſollen auch dem HERREYT 
dancken / daß er vns in die ſelbe ſünde nicht 
hatt laſſen fallen / darin wir ſehen / daß an⸗ 
dere gefallen ſind / vñ ſollen derhalben ein⸗ 
trechtig bitten / daß er vns hinfuro vor 
dem fall behuͤtten wolle. Derhalben ſün⸗ 
digen wir ſchwerlich / wenn wir einen an⸗ 
dern mehr denn vns ſelbs / vmb der din⸗ 
gen will beſchuldigen oder richten / die wir 
mit jnen (ſo vil vnſer natur belangt) ge⸗ 
mein haben. | 
Widerumb / nach dem wir hoͤren / daß 
wir vnder die ſünde beſchloſſen ſind / nicht 
daß wir darin verderben ſollen (a ſintemal 
Gott vnſern tod vnd verderben nicht wil) 
ſonder b daß wir allein durch barmhertzig | 
feit Gottes in CHriſto / ohn einige vnſere b Rom. ts 
wirdigkeit / zur ehren ſeines Namens / be⸗ 
halten werden: ſo mbſſen wir gedencken / 
daß ſich nicht gebuͤren wil / daß wir in vn⸗ 
ſern Sünden bleiben: ſonder daß wir vn⸗ 
ſere ſchuld befennen / vnnd vnſere zuflucht 
nemmen zu der barmhertzigkeit Gottes / 
dnrch welche er vns in ſeinem einigẽ So⸗ 
ne angenommen hat / c auff daß er jme vn e Eſa, $30 
ſer aller ſünden auff legte vnd zurechnete / Cor.. 
mM ij bþ 


4 Ezec.1g* 


Von der 
ſo fern wir vns in vnſern ſtinden miſsfala 
len / vnd nit jn / ſonder vns ſelbs beſchuldi⸗ 
gen vñ ſeine gnade von gantzẽ hertzen / one 


einiges vertrawẽ auff vns ſelbs anruffen. 


4b. 1. 


Es iſt auch Gott vnſer HErꝛ hierin nit 
ſtreng / oder vnwillig / alſo daß es nit noth 
iſt / vil wort zu machẽ / zu ſeiner gnaden zu 
kom̃en. Er ſicht das hertz an / vnd nit die ge 
ſtalt der worten. So wir deñ ein warhaff⸗ 
tig mißfallẽ in vnſern hertzen an vns ſelbs 
haben / vnd ſeine gnade demüttiglich mit 
einem feſten vertrawen auff Chriſtum / an 
ruffen: Warlich ſo erhöͤret er vns. 

Ja er begegnet vnns / a ehe wir vns 
ſelbs anfangen zubeſchůldigen: vnnd legt 
vns auff die achſelen ſeines Sohnes / auff 
daß er vns widerumb zu ſeinem ſchaffſtal 
bringe: vnd machet meh; freudẽ in ſeinem 
reich vber einem ſtinder der ſich bekeret / 
denn vber neun vnd neuntzig gerechten. 

Dieweil nun dem alſo iſt / ſo laſſet vns 
lieben Bruder / vns ſelbs beſchuͤldigen / 
vnd auff die Barmhertzigkeit Gottes ver⸗ 
trawen / vnd eintrechtig den HERREYT 
anruffen: auff daß diſer vnſer Bruder ſei⸗ 
ne ſchuld warhafftig bekeñen moͤg / zu der 
ehren Gottes / zu ſeiner Seelen heil / vnnd 
beſſerung der ganten Gemeine. 

Gebet 


c 


8 
* 

Gobet vber dem gefallenen 


Biuder / voꝛ ſeiner * 
bekentnuþ. | 


Almechtiger ewiger Gott/ vñ 

barmhertziger vater / der du 

durch den mund deines Pꝛo⸗ 
pheten klaͤrlich bezeuget haſt / daß du 

nit wilt dẽ tod des ſuͤnders / ſond daß 

er ſich bekere vnd lebe: vnd auch dei⸗ 

nen eingeboꝛen Son nit vmb der ge⸗ 

rechten / ſonder vmb der ſünder will 2 

haſt ſterbẽ laſſen:bauff daß die/ſo ſich * 9 

durch der ſiinden laſt beſchweret be⸗ 

finden / jnẽ ſelbſi gentzlich miß fallen / 

allein durch das vertrawen jn dein 

Son / zu deinem gnadẽ thron demuͤ⸗ 

tiglich kommen ſollen. Wir ſind hie 

verſamlet in de namen deſſelbigen dei 

nes lieb Sons vnſers Herꝛen Jeſu 

Chuiſti / vñ bekeſien vnſer ſündẽ in dei 

ner gegenwertigkeit deren vergebung 

wir von n dir durch den Namen deines 


M iiij Sohns 


Exec. 8. 


Von der 


Sohns begeren. Wir bitten dich de⸗ 
muͤttiglich / aller barmhertzigſter va⸗ 
ter / du wolleſt erſtlich / vnſere hertzen 
durch deinen heiligen Geiſt erwe⸗ 
cken / daß wir diſelbige vnſere ſünden 
warhafftig moͤgen bekennen: In ſon 
derheit aber begeren wir / du wolleſt 
dz hertz vnſers gefallenbrnders (N) 
erwecken / daß er ſeine ſchuld zur ehꝛẽ 
deines Namens vnd erbauwnug diſer 
deiner Gemeine / offentlich bekennen 
moͤg: wolleſt auch jm vnd vns allen 
all vnſere ſchulde / durch die liebe dei⸗ 
nes Sons gnediglich vergeben. Re- 
gier vnns auch hin furo alle mit dei⸗ 
nem heiligen Geiſt / vnd ſtercke vns 
dermaſſen / daß wir ( wiewol wir ohn 
ſünde nicht koͤnnen ſein) dennoch in 
ſolche ſünden nicht fallen / dardurch 
dein heiliger name geleſtert / vnd dei⸗ 
ne Gemeine geergeret werde. Erloͤſe 
vns O Herꝛe vnd Gott von ſolchen 
ſünden: vnd erklaͤre deine Goͤitliche 

macht 

macht in vnſer ſchwachheit / wider 
die Tyraney vnd gewalt der ſünden 
in vns / auff daß wir dein Reich vnd 
das Euangelium deines Sohns / in 
heiligkeit vnnd gerechtigkeit fuͤrdern 
moͤgen: welchem mit dir vnd dem hei 
ligẽ Geiſt / in einer Goͤttlichen Dꝛei⸗ 
faͤltigen einigkeit / ſey Preiß vnd ehꝛe 
in ewigkeit / Amen. 


| Nach diſem Gebet ſpricht der Diener 8 71 
den gefallenen Bruder an / 
mit diſen worten. 


Ein vermanung zu dem buß⸗ 


19 wirckenden Bꝛuder. 


Jeweil jr nu / lieben bruͤder ge⸗ 

hoͤꝛet habt / daß es euwer ampt 
ſey / die ſchuld euwer ſuͤnden 
hie fuͤr der Gemeine Chꝛiſti zu beken⸗ 
nen: vnnd daß wir G=Ott vmb ſeine 
gnade angeruffen haben: auff daß jr 
aber diſes auffrichtig thun m6get: ſo 


gehet in euch ſelber / vnd gedencket / 
M vv daß 


Von der 
daß jr jetzt für Gott / vnd nit fuͤr den 
Menſchen ſtehet. | 


Wir koͤñũen von euch / als von men⸗ 
ſchen betrogen werden: aber man kan 
Gott in vnſerm dienſt nit betrigen / 
der auch nim̃er vngeſtraffet wil laſ⸗ 
ſen / ſo man jhn in ſeinen dienern vn⸗ 
derſteht zu betrigen. Darumb gebt eu 
wer? Gott die ehꝛe / durch warhaffti⸗ 
gerew vnd bekentnuß euwer ſünden. 
Deñ darin ſteht die ehꝛe Gottes / daß 
wir vns ſelbs vmb vnſer ſünden wil⸗ 
len beſchuldigen: vnd dauon gnade / 
durch den namen ſeines eingeboꝛnen 
Sons demuͤtiglich begeren: auff daß 
wir alſo durch ſeine gnade ewiglich 
moͤgen bewaret bleiben. Welches 
euch vnd vns allen Gott durch ſeine 
gnade verleihen wolle / Amen. 


Hie ſol der gefallen bruder ein offentli⸗ 
che befintnuſ ſeiner ſünden thun: vnd ſei⸗ 
ne ſchult offentlich bekennen / vnnd verge⸗ 
bung dauon begeren: auff daß er "_ 
„ 6 

die glider der Gemeine gezelet moͤge wer⸗ 
den. Vnd dieweil es offtermals geſchicht / 
daß der gefallen vnd Buß wirckende Brů⸗ 
der / auß ſchame oder andern vrſachen die 
gnade nicht hat / ſeine offentliche bekent⸗ 
nuß außzuſpꝛechen: ſo erzelet denn der die⸗ 
ner des worts die hauptſtückẽ ſeiner ſchuld 
offentlich / vnnd fraget darnach offentlich 
von jm: ob ſeine ſache nit alſd geſtellet ſey / 
wie ſie von jm angezeigt iſt: ob er auch ſei⸗ 
ne ſchult darin bekenne / vnnd vergebung 
dauon hegere / vnnd ſich mit der Gemeine 
gern verſoͤuen wolle: 


Antwoꝛt: Ja. 


Wenn diß alles geſchehen / ſo fraget der 
Diener offentlich von den andern dienern 
vnd Elteſten / ob ſte etwas mehr an der be⸗ 
fentnuß diſes Bruders erfordern. Iſt deñ 
etwas / das ſoll ein jeder von jm ordentlich 
vorgeben. Iſt aber nichts / ſo ſoll der Die⸗ 
ner den Bußwirekenden Bruder anſpre- 
chen mit dieſen worten. | | 


Ein vermanungzu dem gefal- 
lenẽ vnd buß wirckenden Bruder / 


nach ſeiner bekenenuß. 
N | Wir 


Voͤn der 


L haben meme bruͤder euwe⸗ 
Wi bekentnuß gehoͤꝛet / vnnd 
| dancken Gott vo dieſe euwe⸗ 
re beſſerung / durch welche jr nicht ſo 
ſehꝛ euch ſelbſt als den Teuffel ver⸗ 
ſchemet habt. Denn wir vberwinden 
als dann den Teuffel erſt recht / vnnd 
tretten jn mit vnſern fuͤſſen / weñ wir 
vns vnſerer ſünden / mit anruffung 
der gnaden Gottes / vnd einer gewiſ⸗ 
ſen hoffnung der vergebung derſelbi⸗ 
gen in CHRiſto JESn/beſchuldi- 
gen. 5 

Bekefiet denn das diß ein ſonder⸗ 
liche wolthat Gottes ſey / daß jr euch 
ſelbs alſo euwerer ſünden offentlich 
beſchuldiget habt / denn es nit euwer 
ſonder des HErꝛen werck iſt / der das 
durch ſeinen Geiſt gewircket hat / zur 
ehren ſeines Goͤttlichen namens / zu 
euwerer ſeligkeit vii der beſſerung ſei⸗ 
ner gemeine. Diß ſollet jr wol beden⸗ 
cke / vnd euch huͤien / daß jr diſe groſſe 
wolthat 

wolthat nit zu euwer ewigen verdam 
nuß mißbꝛauchet. 
Es wird den Teuffel ſehꝛ verdꝛieſ⸗ 
ſen / daß jr jn alſo durch diſe offentli⸗ 
che bekentnuß zu ſchanden gemacht / 
vñ mit fuͤſſen getretten habt: vnd da⸗ 
rumb wird er alle liſten bꝛauchen / wie 
er euch widerumb in ſeine ſtrick bꝛin⸗ 
gen moͤcht. So ſehet den fleiſſig zu / 
daß er hinfuro keinẽ platz an euch ſin⸗ 
de: auff daß das « leſte nit erger wer⸗ 
de denn das erſte. 

Bittet Gott one vnterlaß / daß er 4 Luc. u. 
euch mit ſeinem heiligen Geiſt regie⸗ 
re / ſtercke vnnd beſchirme: vnd euch 
alle die b wehꝛ gebe / die vns Paulus 
beſchꝛeibt:auff daß jr durch dẽ liſtigen bEph, . 
anlauff des Teuffels nicht vberfallen 
werdet. e G Ott der getrew iſt / wird 
euch beiſtehn / vñ gleich wie der Teuf⸗ | 
fel nichts hat vermocht an vnſerm e l. Core 
haupt Chꝛiſto / alſo wird er auch wi⸗ 
der euch vñ vns alle nichts oy 
Ein 


= Von der 
Ein vermanung zu der Ge- 
meint. | 
Add jr meine Bruͤder alle / wollet 
Van exempel an diſem vnſerm ge 
fallenen vnnd Bußwirckenden 
bruder nemen. 

Zum erſten / daß jr auch warh aff⸗ 
tige rew euwrer ſünden habt. 

Zum andern / daß jr euch derſelbi⸗ 
gen halben vor G Ott beſchuldiget 
vnd ſeine barmhertzigkeit vmb gna⸗ 
de anruffet. . 

Zum letſten / daß ſich ein jeder in ſon 
derheit vo? ſolchẽ ſünden huͤte / durch 
welche die gemeine geergert / vnd der 
name Gottes gelaͤſtert wird. Wo a⸗ 
ber daſſelbige geſcheh ( welches Gott 
durch ſeine gnade verhuͤlt wolle) daß 
als den ſich niemand ſcheme / ſich of⸗ 
fentlich fuͤr der Gemeine zu beſchul⸗ 
digen / vnd ſeine bekaͤntnuß zu thun / 
vnd ſich mit derſelbigen zu verſuͤnen: 
gleich wie vns ein exempel von dem 
1 5 gegen⸗ 


offentlichen Buſſe, 96 
Regenwertigenbuſwir>endenBrus 
der / nach dem woꝛt Gottes gegeben 
iſt. Welchem wir alle von hertzen 
vergeben ſollen / darin er gegen vns 
oder die gantze Gemeine geſündiget 
hat: wie wir von GOcte vergebung 
vnſer ſünde begeren. 

Niemand rucke im ſeine ſuͤnde auff 
ſonder empfahe ihn als ſeinen Bru⸗ 
der. Vnd auff daß wir ein offentliche 
zeugnuß vnſerer liebe vñ verſuͤnung 
mit jhm / geben: So laſſet vns Gott 
vnſern Himliſchen Vater anruffen / 
vnd jm voꝛ ſeine rewe dancken mit 
diſen nachfolgenden woꝛten. 


Ein Danckſagung fuͤr die be⸗ 
kerung vnd verſuͤnung des ge⸗ 
fallenen Bruders. 
Er Gott Himliſcher Vater / 
Simmer brun alles trof 
tes vnd Barmhertzigkeit / wie⸗ 
wol wir nit wirdig ſind / von deinem 
angeſicht 


Von der 
angeſicht angeſehen oder erhoͤꝛet / vñ 
noch vil weniger vor deine Kinder 
gerechnet zu werden: dennoch dieweil 
wir deine vnauſpꝛechliche guͤte vnnd 
barmhertzigkeit in deinem eingeboꝛnẽ 
Sone Chꝛiſto vnſerm Herꝛen anſe⸗ 
hen / durch welchen du vns (die wir 
des ewigen todts wirdig ſind) nicht 
verderben laͤſt / ſonder widerum̃ lieb⸗ 
lich zu der buße beruffeſt / vñ vns die 
gantze ſchuld vnſer ſünden vergibſt / 
widerumb in deine Vaͤterliche gna⸗ 
de animſt / vmb des verdienſtes wil⸗ 
len deines lieben Sons Jeſu Chꝛiſti: 

So werden wir gezwungen dieſe 
deine vnauſpꝛechliche guͤte von gan⸗ 
gem hertzen zu pꝛeiſen / vnnd dir voꝛ 
dieſelbige in ewigkeit zu dancken. So 
loben vnd pꝛeiſen wir denn dich / al⸗ 
len heiligſter vater / mit deinem So⸗ 
ne vnd dem heiligen Geiſt / vnd dan⸗ 
cken dir voꝛ deine gabe der waren beſ⸗ 


ſerung / die du diſem vnſerm Bruder 


gegeben 

gegeben haſt. Vnd wir voꝛ deinen 
faſſen in aller demut zerſchlagẽ ligen⸗ 
de / bitten dich / du wolleſt vns allen 
(wenn wir ſündigen) dieſelbige gna⸗ 
de geben / auff daß durch vnſere be⸗ 
ſchuldigung vnd ſchame / deine krafft 
vnd ehre in vnſer ſchwacheit erkleree 
werde. Vnnd auff daß wir alſo auß 
der gewalt der finſternuß genom̃en / 
vnd in das reich deines Sohns ver⸗ 


ſetzet / a jm als lebendige reben cinges« loba. . 


pflantzet / vnnd durch deinen heiligen 
Geiſt gereiniget / teglich vil fruchten 
in jm durch deine gnade bringen moͤ⸗ 
gen / zur ehꝛẽ deines heiligen namens 
vnnd zur erbawung deiner gemeine / 
durch denſelbigen dein; Son Jeſum 
Chiiſtum vnſern HErren / Amen. 
Nach dieſer danckſagung / fragt der die⸗ 
ner den bußwirckenden bruder: ob er auch 
hinfuͤr vnter der Chriſtlichen ſtraffe ſtehn 
wil? vii nach dem er geantwortet hat / Ja: 
ſo verkůndiget vnd bezeuget jhm der Die⸗ 
ner warhafftige vnd volkommene * 
ung 


Von der 


bung ſeiner ſünden / für Gott vnd der ge⸗ 


4 Mat. 16. meine: a nit allein auff erden / ſonder auch 
1004. o. im Himmel / vnd das durch Jeſum Chri- 


ſtum / der für alle vnſere Sünden geſtor⸗ 
ben iſt. 

Zum letzſten / vmbfangen vnd kuͤſſen al 
le Diener vnd Elteſten den bußwircken⸗ 
den bruder ztichtiglich / vnd geben jm die 
hend / darmit zubezeugen / daß er nu war⸗ 
bafftig mit der gantzen Gemeine verſuͤnet 
ſey. Darnach ſingt man einen Pfalmen / 
nemlich: Auß vieffer noth / ꝛc. vnd laſt mã 
die gemeine gehn mit befelung der armẽ. 


5 Ab. XXV. 

Von der weiß oder 01d- 

nung des Bans oder abſchnei 
dung von der Gemeine. 


Ach dem alle diſe ſtaffeln der heimli⸗ 
chen vnd offentlichen vermanung / 
7 (ober einen gefallenen Bruder / or⸗ 

dentlich ergangen ſind / vnnd er die 
ſelbige verachtet / vnd eben halßſtarrig in 


= 


ſtinen ſünden fortfaret / alſo daß feine beſ⸗ 


ſerung an jn zu hoffen iſt / ſo wil es not ſein 
daß man denſelbigen entlich abſchneide⸗ 


vnd 


! 

vnd auß der Gemeine werffe. Vnnd dieſe 
außwerffung ſol nicht geſchehen durch ei⸗ 
nes oder zweien gewalt oder anſehẽ / auch 
nit durch die Authoriteet oder gewalt der 
Diener vnd Elteſten: ſonder allein durch 


die bewilligung der gantzen Gemeine / a 4 l. Cor. 5. 


welche Paulus wil / daß ſie den abgeſchnit 
ten vii außgeworffen bruder beweinẽ ſoll. 


Nach dem nu ein gefallener bꝛuder zwey 
mal offentlich mit ſeinem namen der Ge⸗ 
meine verkündiget iſt / als ein verſpoͤtter 
vnd veraͤchter aller Chriſtlichẽ vermanun⸗ 
gen / ſo gegen jþm ordentlich gebrauchet 
ſind 2 ſd wird ein gewiſſer Tag ſeiner ab⸗ 
ſchneidung (es ſey denn / daß er widerkere 
zur beſſerung) geſtellet: vnd die gantze ge⸗ 
meine wird vermanet / im fall jemand vn⸗ 
der jnen were / welcher meinet / daß man in 
diſer ſache der abſchneidung entweder zu 
ſchnel / oder auch nicht! richtig gnug pro⸗ 
cidirte; daß er daſſelbige innerhalbe der 
acht tagen / vor der abſchneidung / den Die 
nern vnd Elteſten in jrer gemeine wochẽ⸗ 
verſamlung: oder auch jemand von jhnen 
beſonder / anzeige / vnd vrſachen ſeiner mei 
nung auß Gottes wort vorbringe. 

Wo aber niemand vor dem geſtelten 
tage der abſchneidung einige verhinde⸗ 
Bi rung 


Von dem 
rung auß dem Wort Gottes fuͤrbringt / 
noch auch der gefallene bruder einig zeich⸗ 
en der beſſerung mercken leſt: defi helt man 
jþr ſchweigen / on lengeren verzug der ſa⸗ 
chen fuͤr ein veſte bewilligung. 

So aber jemand auß der Gemeine ei⸗ 
nige gnugſame vrſach anzeigt / durch wel⸗ 
che mann ſolte dieſe abſchneidung ein zeit 
lang einſtellen: oder auch gentzlich vn⸗ 
derlaſſen: oder daß der gefallene Bru⸗ 
der einig gewiſſes zeichen der beſſerung 
gegeben hett: defi wird die gantze ſache wi⸗ 
derumb eingeſtellet / biß auff den nechſtfol 
genden Sontag / vnnd es wird die vrſach 
dieſer anſtellung der Gemeine offentlich 
erklaͤret. Den nechſtfolgenden Sontag a⸗ 
ber wird der bruder (es were denn daß er 
nach dem wort Gottes vnſchuldig erfun⸗ 
den wurde) offentlich von der Gemeine ab 
geſchnitten: oder ſo die beſſerung vorhan⸗ 
den / durch offentliche buß mit der Gemei⸗ 
ne verſůnet / es were denn daß die Diener 
ein anders fuͤr erbewlicher anſehen wuͤr⸗ 
den. | 

Vii auff daß in dem handel der abſchnei⸗ 
dung nicht leichtfertig /ſonder alle ſachen 
mit zeitigem rath von vns gehandelt wer⸗ 
den / ſo kommen die Diener vnnd Elteſten 
des 

des tags vor der abſchneidung oder auß⸗ 
ſchluß zuſammen / ſich mit einander zube⸗ 
ſprechen:ob einige vrſachen ſein moͤchten / 
darumb man diſe abſchneidung noch wei⸗ 
ter einſtellen fol} oder auch gentzlich vnter⸗ 
laſſen. Wo denn etwas fuͤrbracht wird / 
daß ſein beweiß vnd grund in dem Wort 
Gottes ſcheinet zu haben / ſo wird daſſelbi⸗ 
ge vnder den dienern vnd Elteſten ſo lang 
gehandelt vnd erwogen / biß daß ſie alle in 
einer meinung die jr fundament vñ grund 
in der ſchrifft hab / vbderein kommen. Wird 
aber nichts von jemand fuͤrbracht / ſo 
wird die abſchneidung des andern tags 
volzogen vnd exequieret: vnd das ſchwei⸗ 
gen der Gemeine / wird genommen (wie 
oben gemelt) fuͤr jre bewilligung. 


Was auff den tag des Bans oder 
Abſchneidung geſchicht. 

HEs tags / wenn die Excommunication 

oder Bann gebraucht ſoll werden / ſo 
wird die vormittags Predig etwas ver⸗ 
kuͤrtzet: auff daß der Diener weil hab / dem 
volck die art / end vnd forme des Bans der 
Gemein zuerkleren / in welcher erklerung 


diſe nachfolgende ſtuck fuͤrnemlich gehan⸗ 
delt werden. 
N ij Argus 


4I,Cor,F, 


Von dem 


Argument oder beweiß des Banns. 


Zum erſten / lehret der Diener was die 

Excommunication oder Bann ſey / vnnd 
was er jn ſich begreifft. Nemlich / daß er ſey 
ein ordnung Chꝛiſti des GE Rren / durch 
welche alle halßſtarꝛige vnd widerſpenige 
verichter aller C Hriſtlicher vermanung / 
auß der verſamlung der gemeine / als hei⸗ 
den vnd vnglaubigen geworffen / vñ dem 
Teuffel a vbergeben werden: auff daß ſte 
an dem fleiſch geztichtiget werden / vñ ents 
lich alſo zu erkentnuß jrer ſünden kom̃en / 
vnd der Geiſt behalten werde. 
Zum andern / beweiſet der Diener wel⸗ 
che man außſchlieſſen oder abſchneidẽ ſol⸗ 
le: nemlich ſolche / die man in einigen heim 
lichen oder offentlichen ſünden befunden 
(welche wider das Geſetz Gottes ſtreiten) 
vnd doch alle Gottſelige vermanung nach 
der ordnung Chriſti jnen gethan / verach⸗ 
ten / vnd on alle hoffnung der beſſerung / 
verwerffen. 

Auß dieſem mag man nu klaͤrlich mer⸗ 
eken. Erſtlich / daß man in einer jeden Ex⸗ 
communication / nicht ſo ſehr anſehet die 
ſünd ahn jr ſelbſt: als die obgemelte halß⸗ 
ſtarꝛige verachtung der vermanung. | 
um andern / wird erflaͤret / daß die Pa⸗ 


piſtiſche 


Baun. joo 


piſtiſche Excommunication (welche allein 
auß haß der rechten Religion / oder der v⸗ 
bertretũg der menſchlichen Traditionẽ / ge 
than wird) kein fundamẽt noch frafft habe. 
Zum dritten / beweiſt der Diener / daß 
die volle macht der Excommunication nit 
gelegen fey / an einem ſonderlichem Die⸗ 
ner der Gemeine allein / auch nicht bey als 
len Dienern in gemein ſonder das darzu 

von noͤten ſey / die einheillige bewilligung 
der Gemeine: wie man das in der Epiſtel 
Pauli an die Corinth. merekẽ mag. Nichts 


deſto weniger aber iſt das am̃t der Diener / 


die abſchneidung der halßſtarꝛigẽ / daß iſt 
die execution des bans in der gemeine or⸗ 
dentlich zu thun: wie obẽ gnugſam gemele 
iſt. Hierin wird auch vornemlich in der R$ 
miſchen kirchẽ von den Biſſchoffen geſtin⸗ 
diget / welche die macht der Excom̃unica⸗ 
tion allein an ſich gezogen haben. 

Zum vierdten / auff daß es von niemand 
fur gering geachtet werde / auß der gemei⸗ 
ne / durch die auffrechte abſchneidung / ge⸗ 


woeffen zu werdẽ: ſo wird die gemeine vera j. cor. j. 


manet / dz die abgeſchnittẽ menſchen a ko⸗ 
men in gewiſſe verderbung der ſeelen vnd 
des leibs: es ſey den dz ſie ſich beſſern. Deñ 
ſie ſo gewiß von der Kirchen Chiiſti vñ der 

| {I iiih gemein⸗ 


Von dem 


gemeinſchafft der Heiligen / jtem von der 
verheiſſung des ewigen lebens außge⸗ 
ſchloſſen / vnd dem Teuffel vbergeben wer 
den / als ſie von der auß wendigen verſam⸗ 
lung der Gemeine abgeſchnitten ſind. Ja 
die Gemeine thut hie auff Erden nichts / 
durch die auffrechte Excommunication: 
4 Mat. is. a daß Gott nicht zuuor im Him̃el gethan 
habe. Darum̃ hat auch Chriſtus / da er von 
der excommunication redet / ſie mit einem 
ide beſtetiget (auff daß man ſte nicht ver⸗ 
5 20 achte) In dem er ſpricht: b Warlich ſage 
Mato 8. ich euch / alles was jhr auff Erden binden 
werdet / ſoll auch im Himmel gebunden 
ſein / vnd alles was jr auff Erden auff loͤſen 
— das ſol auch im Him̃el auffgeloͤſet 
ein. 

Jum letzten wird bewieſen / daß die Ex⸗ 
communication der liebe nit zu wider ſeie: 
dieweil ſie eingeſetzt iſt / nicht zur verderb⸗ 
nuß des abgeſchnitnen Menſchen: ſonder 
viel mehr zu ſeiner vnnd der gantzen Ge⸗ 

meine ſeligkeit. Denn darumb wird der 

bruder (der ein verechter aller Chriſtlichen 
vermanungen iſt) auß der Gemeine ge⸗ 

„cer. 5. worffen / vñ dem c Teuffel vbergeben / zur 
verderbũg des fleiſches: auff daß ſein geiſt 

am tag des Oerꝛen ſelig werde. row 

em 

dem / wird auch durch den brauch des auß⸗ 
ſchluß oder Ex communication flaͤrlich be⸗ 
wieſen / daß die Gemeine Chriſti / die boß⸗ 
heit der Menſchen nicht nehren noch ſter⸗ 
cken / ſondern viel mehr außrotten woͤlle: 
vnd das nach der macht ſo jr von Gott ge⸗ 
geben iſt. Die hinleſſigen vnd faulen wer⸗ 
den auch dardurch zur Gottsfurcht bewe⸗ 


get:a die boſen an jren ſchendlichẽ wercken 4 Mar. 9, 


verhindert / die gantze Gemeine wird von 
vielen ergernuſſen erloͤſet / vnd in dem ſid) 
die Gemeine ſelbs alſo b vrtheilet vii ſtraf⸗ 
fet / wird ſte von dem HER Ren nicht ge⸗ 
richtet. 


Die Action oder vbung des Bans 
oder abſchneidung. 


Mach dem dieſe vnnd dergleichen ſtuck 
erkleret ſind / kompt der Diener zu der 
abſchneidung des vnbußfertigen vñ halß⸗ 
ſtarzigen bruders. Vnd wenn alle Diener 
im angeſicht der gantzen Gemeine ſtehen / 
redet der Diener des worts zu der gemei⸗ 
ne / dieſe nachfolgende ſtuͤcklein ordentlich. 
Zum erſten / wie daß die Diener nach 
inhalt jres ampts dieſen bruder / heimlich 
vnd offentlich / wiewol vergeblich / biß an⸗ 
ber vermanet haben / vnnd jhn geſucht zur 
Nr beſſerung 


b 1eCor. ii. 


| 
| 
| 
| 


Von dem 
beſſerung zu bringen: darumb ſie auch nu 
mehr gezwungen werden / zu ſeiner Ex⸗ 
communication zu tretten. | 
Zum andern / auff daß niemand von der 
auffrechten ſache ſeiner Excommunication 
zweiffele / ſo beweiſt der Diener / warinn 
daß der Bruder wider das Geſetz Gottes 
geſtindiget hat: vnd wie er alle Chriſtliche 
vermanung biß hieher halßſtareiglich ver⸗ 
achtet hab. Wenn diß durch den Diener 
auffs fuͤrtzeſt angezeigt iſt / ſo fragt er die 
andere Diener alle offentlich / ob die ſache 
nicht alſo ergangen ſey / wie ſie von jm er⸗ 
zelet iſt. | | 
Sie antwoꝛten: Ja, 
Zum letzten / ſo erkleret der diener auch / 
daß in der gantzen vorgehenden Wochen / 
von keinem Bruder etwas vorbꝛacht ſey / 
daß dieſe Excommunication / billich ver⸗ 
hindern moͤcht. Vnd daß man darumb ſol⸗ 
ches halte vor die bewilligung der gan⸗ 
tzen Gemeine. Wo aber noch etwas ſein 


wurd / dadurch jemand diſe Excommuni⸗ 


cation inn :weiffel zu ſtellen / oder zu vers 
hindern / vermeinte / das ſoll der Diener 
mit Gottes wort widerlegen: auff daß al⸗ 
i ding ordentlich in der Gemeine geſche⸗ 

en. c 


Darnach 

Darnach ſpricht der Diener zu 


7 der Gemeine alſo: 

ES iſt nun E. L. gnugſam bewuſt 

vnd bekandt / daß wir durch not⸗ 
wendige vñ rechte vꝛſachen gezwun⸗ 
gen werden vnſern Bruder N. wel⸗ 
cher ſo halßſtarꝛiglich alle vermanun 
gen verachtet hat / abzuſchneidẽ:wel⸗ 
chen wir ſchuldig ſind / hoͤchlich zube⸗ 
weinen / ſo wir anders lebendige glie⸗ 
der des leibs Chꝛiſti ſind / darum̃ laſ⸗ 
ſet vns auff vnſere knien fiir GOtt 
vnſern Herꝛen fallen / vnd ſeine gna⸗ 
de von gantzem hertzen / vber vnſern 
gefallenen bruder anruffen vnd ſpꝛe⸗ 
chet alſo: 


Ein Gebet fuͤr der ab⸗ 


ſchneidung. 
Ewiger vnnd Barmhertziger 
) Gott / der du nach deiner Vaͤ⸗ 
terlichen guͤtigkeit anicht wil 4 R ver. 
den todt des ſünders: ſonder vil meh: 
daß er ſich bekere vnd 1. 
9 | 


Von dem 


dich demiitiglich/du wolle durch die 
krafft deines geiſtes zerknitſch en vnd 
brechen / das ſteinerẽ hertz vnſers bꝛu⸗ 
ders. N. vnd der finſternuß ſeines ge⸗ 
muͤts wehren / auff daß er warhafftig 
mit einem demuͤtigen hertzen erkeñen 
moͤge / daß er wider dich vnd deine ge⸗ 
meine geſiindiget hat / vnd daſſelbige 
beweinen vnd beſſern: daß er alſo ſeie 
vnd bleib ein warhafftigs vnd leben⸗ 
digs glied deines Sons in deiner ge⸗ 
meine. Erhoͤꝛe vns O Vater / die wir 
dich in dem namen deines lieben ſons 
Jeſu Chriſti anruffen: wolleſt auch 
vnſern obgemelten jrꝛenden vnd ver 
blenten bꝛuder / wider zum rechtẽ we⸗ 
ge bꝛingen / auff daß wir alle / die wir 
nu vmb ſeines falls vnd halß ſtarꝛig⸗ 
keit willen betruͤbet ſind / vns in ſei⸗ 
ner rew vnd beſſerung moͤgen erfreu⸗ 
wen. Neige doch deine ohren / aller 
barmhertzi gſter Vater zu dem Gebet 
deines volcks / daß dich voꝛ mo | 

es 

ckes glied deiner Gemeine anruffet / 
auff daß es geſund vnnd nicht abge⸗ 
ſchnitten werde vnd endlich verder⸗ 
be. Diß begerẽ wir von dir aller barm 
hertzigſter Vater / durch denſelbigen 
deinen Sohn Jeſum Chriſtum dich 
bittende wie er vns geleret hat. 

Vnſer Vater / der du biſt in den 
Himlen / ꝛc. 

Wo nun der gefallene Bruder her for 
kompt vnnd ſeine ſchuld befennet: ſo wird 
jm von dem Diener befohlen / daß er ſeine 
meinung den Elteſten mit kurtzen worten 
anzeige: welche jhn gern vnd fleiſſig hören 
ſollen. Vnd ſo er ein einigs warhafftiges 
zeichẽ ſeiner rewe gibt: ſo ſol einer von den 
Elteſten daſſelbige dem Diener des woꝛts 
anzeigẽ / auff daß ers widerumb der gan⸗ 
tzẽ gemeine erklere / Gott danckende far die 
beſſerung des gefallenen bruders. Vnd an 
ſtat der ex communication / ſoll er ſeine of⸗ 
fentliche bekentnuß thun: es ſey denn daß 
es die Elteſten fuͤr gut anſehe noch acht ta⸗ 
ge zu wartẽ / ſeine rew zu probieren. So er 
aber ſeine offentliche bekentnuß thut / ſo ſol 
man folgen der form / ſo oben von der of⸗ 
fentlichen 


Von dem 
fentlichen buß geſchrieben ſteht / da der ge⸗ 
fallene bruder ſeine ſchuldt bekennet. Im 
fall er aber heruor kompt / vnnd kein wars 


hafftig zeichen der rechtſchaffnẽ rew gibt: 
denn ſol der diener jn mit Gottes wort of⸗ 
fentlich zu der beſſerung vermanen / vnnd 
ſol jm voꝛ halten den grewel vnd gefahꝛ ſei⸗ 
ner ſünden / vnd die gerechtigkeit vnd gů⸗ 
te Gottes / vnd woͤ er durch ſolche verma⸗ 
nung gewonnen wird: ſo ſol man jn hoͤ⸗ 
ren / vnd mit jm handlen wie oben gemel⸗ 
det iſt: Wo er aber in ſeiner ſünde verſtocket 
bleibt / oder daß er nach dem Gebet nicht 
| heruor fompt / ſo ſpricht der diener die gan 
tze gemeine an / alſo: 


Dieweil vnſer Bruder N. wider 

Gott vnd ſeine Gemeine geſündiget 

hat / vnd durch keine vermanung ſich 

beſſern laſt: vii es aber auß dem work 

4. cor. 6, Gottes klar iſt / daß er « darumb auß 
Ephe. 4. dem reich der Himlen geſchloſſen iſt / 
ſo muͤſſen wir daſſelbige durch ſeine 

b «Cer; 5, abſchneidung / b mit der krafft vnſers 
HERRENT Jeſu Chriſti / nach dem 

geheiß vnſers dienſtes bezeugen / vnd 


— — — — — — 

ſn auß der Gemeine werffen: angeſe⸗ 
hen / daß vnſer Herꝛ a Chriſtus ſolche 4 Mat. 15. 
verechter ſeiner Gemeine / in ſeinem 
leib nicht wil leiden. 

So ſollen wir deñ fuͤr vnſern Her⸗ 


ren Chꝛiſtum (in welches namen bal⸗ byhil. ꝛ. 
ler knien ſich beugen můſſen) nieder⸗ 
fallen / vnd jhn von hertzen anruffen 
vnd ſprechend alſo: 

Die Action der ab⸗ 

„ Ichneidung. 
az HERR Jeſu Chriſte / einiger 

O vnd ewiger Koͤnig deiner Ge⸗ 

meine / c der du verheiſſen haſt / c Mat. 18. 
vns biß ans ende der Welt bey zu⸗ 
ſtehen / vnnd deinen heiligen a Geiſt g1ohaas, 
der die Welt von der Sünde ſtraf⸗ 
fen ſoll) zu geben: Wir bitten dich / 
du wolleſt vns / die wir hie inn dei⸗ 
nem Nammen verſamlet ſeind / mit 
deinem Heiligen Geiſt regieren: vnd 
deine Koͤnigliche macht vnder vnns 
| auß⸗ 

4 Matt. 8. 
g. cor. 5. 


Von dem 
außſtrecken: daß wir durch deine ge⸗ 
walt vñ macht das boͤß vnd den bꝛu⸗ 
der / der verſtocket in ſeinen Sünden 
bleibt / auß der mitten von vns ver⸗ 
treiben moͤgen / zur ehren deines na⸗ 
mens / vnd beſſerung deiner Gemei⸗ 
ne / vnd auch zur ſeligkeit dieſes vn⸗ 
ſers bruders. N. Vnd nach dem er in 
ſeinen ſünden (die er wider dich vnnd 
deine Gemeine gethan hat) alſo halß 
ſtarꝛig bleibt / vnd du nicht wilſt / daß 
a ſolche in dem heiligen leib deiner ge⸗ 
meine ſein ſollẽ / vñ vns auch mit dei⸗ 
nem Geiſt ſterckeſt / ſo folgen wir O 
HErꝛ Jeſu Chriſte deinem heiligen 
Gebot / vnd ſchneiden jn als ein faub 
glied offentlich ab / võ dem heiligẽ leib 
deiner gemeine / vnd das mit groſſer 
truͤbnuß vnſerer hertzẽ / vñ mitleiden 
ſeiner verderbnuß. Wir binden hie 
auff Erden ſeine Sünden / vnd ſind 
auß deinem Wort verſichert / daß ſie 
auch bey dir im Him̃el gebundẽ 11 

ir 


Bann. jo 
Wir werffen jn hie auß deinem ſeligẽ 
reich (auff daß er bey allen glaubigen 
4 fuͤr ein heid vñ zoͤlner geachtet wer⸗ 
de) vnd geben jn / durch dein b Gebot 
dem Ceuffel / zur verderbung ſeines 
fleiſches / auff daß ſein Geiſt ſelig wer 
de / durch deinen heiligen namen / der 
du lebeſt vnd regiereſt mit dem vater 
vnnd dem heiligen Geiſt / ein einiger 


vñ ewiger Gott gepꝛieſen in ewigkeit 
Amen. 

Nach geſchehener abſchneidung / ver⸗ 
manet der Diener die Gemeine / wie ſich 
ein jeder / nach dem wort GOttes / gegen 
diſen abgeſchnittenen vnd außgebanten / 
ʒu halten ſchuldig ſey / biß daß er mit einer 
auffrichtigen beſſerung ſeiner ſünden / wi⸗ 
der kere. 

Zum erſten / daß man jn halten ſoll als 7, 
einen heiden vnd zoͤlner / c welche man zu c Mat. 13. 
keinem offentlichen dienſt der Gemeine / 
auch nit zu dem gebrauch der Sacramen⸗ 
ten in einiger Chriſtlicher verſamlung zu⸗ 
laſſen ſoll. ä I 

Zum andern / daß ſich ein jeder ſeiner ged i. Cor. iy 
meinſchafft (die nach der lere d Pauli ver⸗ 2. Theſ. z 
unreini⸗ 


4 Mat. 2 
b I Cor.. 


411, 


III. 


Von dem 
unreiniget) mit fleiß entzihe / die Politi⸗ 
ſche ding deñoch muͤſſiglich auff Politiſche 
weiß mit jm gebrauche. pi 

Zum dritten / welcher mit dem Gciſt 
Gottes dermaſſen begabet iſt / daß er von 
dem abgeſchnittenẽ keine gefþar zu beſor⸗ 
gen hat / durch die gemeine conuerſation 
vnd vnderꝛedung: der ſoll mit jhm als ein 
artz handlen vnnd alle mittel ſeiner beſſe⸗ 
rung ſuchen. 


Zum vierdten / vermanet auch der Die⸗ 
er / dz niemand auß einem falſchẽ grund 
den abgeſchnitten verſpotte oder in ſeinem 
pertzen verachte : ſonder vil mehr arbeite / 
ſich vor ſolchen ſünden zu hüten / vmb wel 
cher willen er abgeſchnitten iſt: Ja daß er 
ſich ſelbs anſehe / daß er nicht auch verſucht 
vnd abfellig werde. Vil weniger ſollen jnẽ 
ſelbs gefallen vñ vermeſſen ſein / alle gleiſ⸗ 
ner / die villeicht in derſelben / oder auch vil 
groſſercr ſtinde ſtecken: vnd gleich wol ſich 
rümen / dieweil ſie nicht alſo abgeſchnitten 


ſind. Denn ſte werden muͤſſen mit allen 


veraͤchtern GOTres (es ſey denn daß ſie 
ſich bey zeit beſſern ) am Jüngſten tage 
(wenn fein zeit der beſſerung mehr ſein 
wird) im angeſicht der gantzen welt / von 


derſeligen geſellſchafft GOttes abgeſon⸗ 


dert 


Bann. ſo6 
dert vnnd abgeſchnitten werden / zu jrer 
ewigen ſchande. 

Zum fuͤnfften / wird auch ein jeder ver⸗ 
manet / daß er jederzeit / Gott fuͤr dieſen 
abgeſchnittenẽ fleiſſig bitte / dz er zu der ſe⸗ 
ligen gemeinſchafft der Gemeine wider⸗ 
gebracht werde. | 

Zum beſchluß vermanet der Diener / 
die Gemeine zum gebett / mit dieſen wor⸗ 
ten. | 


Nach dem N. durch diſe abſchnei⸗ 
dung auß dem reich der Himlen ge⸗ 
ſchloſſen: vnd wir alle fallen kuͤñen / 
gleich wie er gefallen iſt / ſo laſſet vns 
vnder der mechtigen hand GOTtes 
vns demuͤtigen / vnnd den HErꝛen 
ſamptlich anruffen / daß er den abge⸗ 
ſchnittenen widerbringen: vnd vns 
vor ſolcher verſuchung vnd verſto⸗ 
ckung alle zeit behuͤten wolle / vnnd 
ſpꝛechet alſo. 


Ein Gebett fuͤr den abgeſchnit 
tenen vmb ſeine bekerung. 
ij Almech⸗ 


V. 


Ephe. 4. 


Von dem 

A Lmechtiger vnnd Himliſcher 
Ae du aller Menſchen 
| hertzen in deiner hand haſt / wir 
bitten dich durch JE ſum CHeiſtum 
deinen Sohn vnſern HERREN / 


daß du wolleſt das hertz N. alſo durch 


deine gnade zu dir wenden vnd beu⸗ 
gen / vnnd alſo voꝛ dir demuͤtigen / 
daß er ſeine ſünde ſehen / fuͤelen / vnd 
erkennen moͤg / wie haͤfftig du durch 
diſe ſünde gegẽ jn erzürnet ſeieſt: auff 


daß er alſo durch warhafſtige rew zu 


dir bekeret / vb den ſtricken des Teuf⸗ 
fels ( mit welchen er jes gebunden iſt) 
erloͤſet werde: vnnd vns durch ſeine 


beſſerung meh? freuden zubꝛinge / den 
er vns heut durch ſein abſchneidung 


trübnuß zugefuͤget hat. Regier vns 
auch alle mit deinem Geiſt dermaſ⸗ 


ſen / daß wir vnſern alten boͤſen wan⸗ 


del ablegen vnd in einem newẽ leben 
wandlen moͤgen : anzienhende den 
neuwen menſchen / der nach G Ott 


geſchaf⸗ 


Bann. 107 


geſchaffen iſt / in rechtſchaffener hei⸗ 
ligkeit vnd gerechtigkeit. Vnd ſo wir 
durch die liſten des Teuffels / in eini⸗ 
ge ſünde fielen / ſo geſtatte doch nit / 
daß wir darin liegen bleiben: ſonder 
gibe vns die gnade / daß wir niemaͤds 
vermanung verachten / ſonder diſel⸗ 
bige gern hoͤꝛen vnd annenmen: auff 
daß wir in dem glauben deines ſohno 
lebẽ / als lebendige glieder ſeines leibs 


vnd a fruchtbare reben / in jm allerley 4 lob. oy. 


fruͤchten der Gottſeligkeit foꝛtbꝛin⸗ 

gen / zur ehꝛẽ deiner Goͤttlichen Mas 

ieſtet / in welcher du mit dem ſelbigen 

deinem Sohne / vnnd dem heiligen 

Geiſt / lebeſt vnd regiereſt ein ewiger 

"_ warhafftiger Gott in ewigkeit / 
men. 


Zu end diſes Gebets / wird ein Pſalm 
geſungen: nemlich: Von gute vnd gerich⸗ 
te / ꝛc. darnach laſt man die Gemei⸗ 
ne mit gewoͤnlichem ſe⸗ 


gen hingehn. 
O ij Oiꝛdnung 


dats Excom̃unication oder des Banns 
en Außſchluß nicht ſey / daß der abge⸗ 


Von der auffnemung 
| CAP: XXVh - 


Oꝛdnung / wie man den 
abgeſchnittenen oder außge⸗ 
ſchloſſenen nach ſeiner bekerung / 


widerumb in die Gemein 
auffnimpt. 


Roben iſt erkleret / daß das ende der 


ſchnittene verderbe: ſond viel mehr 
daß ſeine ſeligkeit geſucht werd: nemlich⸗ 
auff daß er durch ſolche ſcharpffe ſtraffe 
ſchamrot werde / vñ durch ſchame bewegt / 
ſich zu der beſſerung kere. So wil vns defi 
hie gebůren zu erkleren / wie vnnd welcher 
geſtalt / der abgeſchnittene / in die Gemei⸗ 
ne wider angenommen werde. 

vnd hie ſoll man vornemlich auff zwey 
ding acht haben. Das erſte iſt / wie mann 
mit ihnen handlen ſoll / ehe ſie durch die of⸗ 
fentliche Buß wider in die Gemeine auff⸗ 

genommen werden: das ander iſt / 

auff welche weiß / ſie die offent⸗ 

liche Buß thun 
ſollen. 


Was 


der abgeſchnittenen. jos 


Was man thun muß / jhe man 
den abgeſchnittenen bußwirckenden / 
in die Gemeine widerauffnimpt. 


abſchnittenẽ / nach ſeiner bekerung / in 
die Gemeine wider auffnimpt / das thut 
man zu dem ende / auff daß man erkuͤndi⸗ 
gen moͤg / ob er auch warhafftige vnd auff⸗ 
rechte rew ſeiner ſtinden vnnd verſtockter 
balfſtar:igfeit halben hab / oder nicht. Die 
Elteſten aber / als bald ſie hoͤren / daß eini⸗ 
ge hoffnung der beſſerung an dem abge⸗ 
ſchnittenen iſt:ſollen etliche von jnen zu jm 
gehen / vnnd ſollen jm allerley gute mittel 

fuͤrhalten / daß er zu warhafftiger erkent⸗ 
nuß ſeiner ſünden fom̃e / vnd dieſelbige be 
weine. Sie ſollen jn auch in allewegen er⸗ 
wecken / in diſer angefangnen beſſerung 
ernſtlich fort zu gehen. Der bußwircken⸗ 
der ſoll auch ſelbs zu der verſamlung der 
Diener vii Elteſten der gemeine ſich fügt: 
vnd jnen anzeigen / daß er bereit ſey / offent 
liche buß zu thun: vnd ſich mit der gantzen 
Gemeine zu verſuͤnen. 

Wen nu die Diener vnd Elteſten der ge 
meine / gnugſame zeichen der waren rew 
vnd beſſerung in dem abgeſchnittenẽ beſin 
iiij dem 


Af was man zuuor thut jhe man den Katt, 18. 


Von der auffnemung 
den: denn ſollen ſie jm einen tag ſegen/auff 
welchen er ſeine offentliche Buß thun ſol. 
Welcher tag auch acht tage zuuor der Ge⸗ 
meine angezeigt ſol werdẽ / nach der moꝛ⸗ 
gen predigt / auff daß ſie zuſammen kom⸗ 
me / vnd diſen bußwirckenden vnd wider⸗ 
ferenden N. mit froͤlichem hertzen wider 
auffneme / welcher zun or mit groſſer be⸗ 
trůbnuß jres hertzẽ von jrer gemeinſchafft 
abgeſchnitten vnd außgeworffen war. 


Was man am tag der offentlichen 
Buſſe thue. 


Ach dem die Sontags predigt vnd die 
gewoͤnliche Gebet der Gemeine ver⸗ 
richtet ſind / ehe man den Pſalm ſingt / ſo 
kommen heruor die Diener vnnd Elteſten 
der Gemeine / vnd ſtellen ſich bey den buß⸗ 
wirckenden / ins angeſicht der gantzen ge⸗ 
meine. Vnd denn beweiſt der Diener des 
a Deut. 4, Worts / ; 
. Reg · 8 Zum erſten daß die gefallene Brüder / 
ler. 3.33 (ſo fern ſte ſich bekeren vnd beſſern a in der 
E ; ; Gemeine Chriſti vergebung der Sünden 
EIT erlangen / wie das auß vielen oͤrten der 
Lc. 5. heiligen Schrifft flar iſt. 
i. ioha. ⁊. Jum andern / beweiſt er / daß niemand 
2. Cor.. von den abgeſchnittenen / zu der verſam⸗ 
ETD lung 


der abgeſchnittenen. Jog 


lung der gemeine auffgenom̃en mag wer⸗ 
den / denn allein durch offentliche buß / die⸗ 
weil die gantze Gemein durch jhre ſünden 
vñ halßſtarꝛigkeit zuuor geergert iſt. Deñ 
offentliche ergernuß / erfordern auch offent 
liche verfoͤnung. 


Wenn diß geſchehen iſt / ſo ſpricht der 
Diener die gantze Gemeine an / 
mit dieſen wozten. 


Ein vermanung an die gemei⸗ 
ne / von dem abgeſchnittenen 
bußwirckenden. 

Id. wiſſent alle wol / lieben bruͤder / 

mit was groſſen trawrigkeit vnd 
ſchmertzen dieſer gegenwertiger N. 
am tage ꝛc.abgeſchnitten iſt. 


(Hie muß man nennen den tag des 
Monats vnnd Jars / auff welchen der 


vnbußfertige abgeſchnitten iſt.) 

Vnnd auch was die vrſach ſeiner 
abſchneidung geweſen / Nemlich das 
er ꝛc. Hie wird die vrſach mit kurtzen wor 
ten von dem diener angezeigt.) Aber wir 
haben nun groſſe vrſach / vns hoͤch⸗ 
Ov lich 


Von der aufſucmung 
lich zu erfrewen. Denn derſelbige nu 
hie erſcheinet ſeine ſchult an derſelbi⸗ 
gen ſünden / vnd daß er darinn halß⸗ 
ſtarꝛig fortgefaren / zu bekennen: vnd 
ſich mit Gott vnnd ſeiner Gemeine 
widerumb zu verſünen. So ſollent jr 
nu auß dem woꝛt Gottes fleiſſig ler⸗ 
nen / was euwer ampt in dieſer ſache 
fey / vnd was jhr von dieſes bußwir⸗ 
ckenden / ja vnſer aller Sünde halten 
ſollet. 

Es werden vnns aber zwey ding 
von der ſünd in der Schrifft fürge⸗ 
halten. Erſtlich / daß wir alle vnter 
der ſünde beſchloſſen ſind. Zum an⸗ 
dern ꝛc. (Cap. 24. gleich wie oben in der 
form der offentlichen Buß gelehret iſt / biß 
hieher.) Nach dem den alſo ꝛc. Cap. 4. 
Bie ſein aber etliche ding zu verendern / 
auff folgende weiß: 

Dieweil denn lieben Bruͤder dieſe 
ding warhafftig ſind / vnnd jr nu fuͤr 
tuwern augen habt dieſen Bußwir⸗ 


ckendẽ N. welcher mit einer auffrich⸗ 


tigen 


der abgeſchnittenen. o 
tigen ernſtẽ beſchuldigung ſein ſelbs / 
begert die ſchult ſeiner ſuͤnde fiir euch 
zu bekeñũen: vnd vergebung derſelbi⸗ 
gen / erſtlich von Gott dem almechti⸗ 
gen / vnnd darnach von euch allen zu 
bittT: auff daß er alſo mit euch verſü⸗ 
net / vñ in ewere brüderliche gemein⸗ 
ſchafft widerum̃ angenotſien werde. 

Stellet denn nun euwere ſiinden/ 
Ja laſſet vns alle / all vnſere ſünden 
zu ſeinen ſünden ſtellen / vnnd vnſer 
Gebet zu ſeinem Gebet fuͤgen / vnnd 
Gott vnſern Himliſchen Vater von 
grund vnſers hertzen anruffen: daß 
er die ſchuldt ſeiner ſünde warhafftig 
vnnd ohne gleißnerey bekennen moͤ⸗ 
ge: zur ehꝛen ſeines namens / zu ſei⸗ 
nem heil / vnnd der gantzen Gemeine 
beſſerung / ſpꝛechend alſo: 


Ein Gebet fuͤr den abge⸗ 
* bußfer⸗ 
tigen. 


O Al⸗ 


Von der auffuemung 


Almechtiger ewiger Gott vnd 
I barmhertziger Vater / der du 
durch den mund deines heili⸗ 


Exec. 18. gen « Propheten offentlich bezeuget 


haſt / daß du den tod des ſünders nit 
begereſt / ſondern daß er ſich bekere 
vnd lebe: der auch deinen eingebor⸗ 
nen Sohn / nicht vmb der gerechten / 
ſonder vmb der ſünder will im tod ge 
geben haſt: vnd haſt in der Gemeine 
deſſelbigen deines Sohns / die ab⸗ 
ſchneidung des halßſtarꝛigen vnnd 
verſtockten Bruders eingeſetzt / auff 
daß er ſchamrot / vnd alſo nach dei⸗ 
nen willen traurig ſey/ vnnd buß thu 
zu ſeiner ſeligkeit: Sihe wir ſind hie 
verſamlet / inn dem Namen deines 
Sohns vnſers Herꝛen Jeſu Chꝛiſti / 
vns vnſerer ſünden für deinem an⸗ 
geſichte zu beſchuldigen / vnd verge⸗ 
bung derſelbigen / in ſeinem Namen 
zu bitten: vnd auch dieſen gegenwer⸗ 
tigen N. der zunoꝛ verloꝛen 1 

aber 


der abgeſchnittenen. n 
aber nu wider funden / vnd reuwe ſei⸗ 
ner ſiinden hat / in deine gemeine wi⸗ 
der auff zunemen. Wolleſt derhalben 
H aller guͤtigſter Vater / vnſer aller 
hertzen / durch deinen heiligen Geiſt 
erwecken / zu warhafftiger erkentnuß 
aller vn ſer ſünden: vnnd ſonderlich / 
das hertz des jetzigen bußwirckenden 
N. welcher hie gegẽ wertig ſteht: auff 
daß er deine Gemeine / die er zuuoꝛ ge 
ergert hat / nu mit ſeiner rew vnd beſ⸗ 
ſerung / wider erbauwen moͤge. Gib 
jm derhalben barmhertzigſter Vater 
ſolche gnade / daß er ſeine ſchuld of⸗ 
fentlich vnd on gleiſnerey bekenne / 
zur ehꝛe deines namens / vnd zur beſ⸗ 
ſerung dieſer deiner Gemeine / durch 
e CHRNRiſtum JESum / 
men. 


Ein vermanung zu dem abgeſchnit⸗ 
tenen bußwirckenden. 


2 bob endt des obgemelten Gebets / wis 
derholet der diener des worts / die ver⸗ 
manung 


Don der auffnemung 
manung zu den abgeſchnittenen bußwir⸗ 
wirckenden / die geſchrieben ſtehet inn der 
forme der offentlichen Buß / Cap. 24. die 
alſo anfahet: Dieweil jr lieben brüder ꝛt. 
Aber der nam (bruder) wird noch darinn 
verſchwiegen. | 

Nach diſer vermanung ſol der bußwir⸗ 
ekender ſeine ſünde offentlich bekennen / vñ 
vmb vergebung derſelbigen bitten / vnnd 
hinfuro vnter die glieder der Gemeine an⸗ 
genommen vnd gerechnet zu werden / be⸗ 
geren. Im fall einiger mangel in ſeiner 
buß vermercket wird: das ſollẽ die Diener 
vnd Elteſten offentlich anzeigen / vnd wo 
der Buß wirckender ſeine ſchuldt einiger 
blödigkeit oder anderer vrſachẽ halben nit 
fã außſprechẽ / ſo ſol der Diener des roorts 
die ſache der Gemeine ordentlich vortra⸗ 
gen / auff dieſe weiſe: g 

Zum erſten / ſol er kürtzlich anzeigen / in 
welchen ſtücken der bußwirckender geſün⸗ 
diget hat: vnd darnach ſol er jn fragen / ob 
es nit alſo ſey / gleich wie er es erkleret hat. 

Antwort: Ja. 

Zum andern / ob er nicht in einem jeden 

ſtuck ſeine ſchult fur Gott vnnd ſeiner Ges 


meine bekenne: | 


Antwoꝛt: Ja. 


Sum 


der abgeſchnittenen. 2 
Zum dritten / ob er nicht durch die gna⸗ 
de Gottes ſein leben beſſern / vnd ſich hin⸗ 
furo der Chriſtlichen ſtraffe vnterwerffen 
wolle? 
Antwoꝛt: Ja. 
Zum vierdten / ob er nit feſtiglich glau⸗ 


be / daß alle ſeine ſünden / a allein durch den 4 Luc. 24. 


namen Cheiſti Jeſu / vnnd durch das ver⸗ 
dienſt ſeines tods jm vergeben ſind? 


Antwort: Ja ich glaube. 

Wo er zu allen dieſen ſtucken Chriſtliche 
antwoꝛt gibt / ſo werdẽ die Elteſten offent⸗ 
lich võ dem Diener des worts gefragt / ob 
ſie etwas weiters in ſeiner bekentnuß er⸗ 
fordern? So etwas iſt /ſollen ſte es offent⸗ 
lich vnd oꝛdentlich fuͤrbringen . Wo ſte aber 
antworten / daß ſie nichts wiſſen: denn ſol 
der Diener den Buß wirckenden anſpre⸗ 
chen / auff dieſe weiſe: 


Wir danckẽ Gott hertzlich fuͤr diſe 
euwere beſſerung / durch welche jr nit 
ſo ſehr euch ſelbs / als den Teuffel ver 
ſchemet vñ vberwoñen habt / welcher 
deñ erſt recht zuſchanden gemacht vi 
vberwonnen wird / weñ wir vns ſelbſt 
wit 


Von der auffnemung 
mit anruffung der Goͤttlichen gna⸗ 
den / der ſündẽ voꝛ Gott vnd vnſerm 
nechſten / defi wir geergert habẽ / von 
hertzen beſchuldigen. Vnd auff daß 
jhr gewiß ſeiet / daß jhr in die gnade 
vnſeres Himliſchen Vaters ange⸗ 
nommen ſind / ſo laſſet vns voꝛ Chu 
ſto Jeſu auff vnſere knit / nach erfoꝛ⸗ 

Matt. 18. derung vnſers dienſtes / niderfallen / 
daſſelbige offentlich bezeugen vnnd 
ſpꝛechen alſo: 


Die Action der entbindung der buß⸗ 
wirckenden. 


Err Jeſu Chuſte / vnſer ewiger 
Koͤnig / Richter vnnd Hoher 
Pꝛieſter / der du zu einem ſchꝛe⸗ 
cken der gottloſen / deiner Gemeine 

b Mat. 13, die macht gegeben haſt / b derẽ ſuͤnden 
1. Cor. 5. zu binden / vñ dem Ceuffel zu vberge 
ben alle die / ſo die Gottſelige verma⸗ 

nungẽ deiner gemeine halſtarꝛig ver⸗ 

achtẽ vnd widerumb zu troſt der buß⸗ 

fertigen jr die macht gegebt / die ſün⸗ 

den 

den deren / die warhafftige rew ihrer 
ſünden haben / vnd dir vertrawen zu 
entbinden. Sihe wir ſeind hie gegen⸗ 
wertig in deiner Gemeine / als in dei⸗ 
nem angeſicht / vnnd ſtellen dir dar 
(N) der ware rew ſeiner M 
vnd in deinen namẽ vertrawet. Dar 
umb zweifflen wir auch nit / du wirſt 


jn auff deine « achſelen nemen / vnnd 14. 15, 


widerumb nach deiner barmhertzig⸗ 
keit in deinen ſchaffſtal bingen. Vnd 
nach dem wir durch dein wort geleret 
ſind / daß wir vns in dem widerbꝛin⸗ 
gen des verloꝛnen ſchaffs erfreuwen 
ſollen: ſo danckẽ wir dir hoͤchlich voꝛ 
ſeine beſſerung: vnd entbinden jn võ 
ſeinen ſünden / jm dieſelbige nach der 
gewalt deines woꝛts vergebende / zu 
ſeinem vnnd der gantzen Gemeine 
troſt / vnd empfangen jn widerumb / 
in vnſere Chꝛiſtliche gemeinſchafft / 
vnd in dein Reich: wolwiſſende / daß 
jm alle ſeine ſünden / ſo gewiß in dem 
Him⸗ 


ſen / rc. 


Von der auffnemung 
Himel vergeben ſind / als ſie hie auff 
erden / durch den dienſt deiner Gemei 
ne / nach deinem wort entbunden wer 
den: vñ daß allein vmb deß verdien⸗ 
ſtes willen deines tods / vnnd deines 
heiligen namens / welcher hochgelobt 
iſt in ewigkeit / Amen. 


Ein vermanung zu dem wider 


angenomenen Bruder. 


Lieben Bruͤder / jr ſollet der Goͤtt⸗ 
lichen gnaden vnd gute hertzlich dan⸗ 
cken / daß jr von den ſtricken vnd ge⸗ 
walt des Teuffels vñ der ewigen ver⸗ 
damnuß ( in welcher ir gefangen las 
get) ſo gnediglich erloͤſet ſind: derhal⸗ 
ben ſihet zu / daß der Teuffel nicht wi⸗ 
derumb ein ſchleiche / denn es wirdt 
den Teuffel on zweiffel ſehꝛ verdꝛieſ⸗ 


Sihe die form der offentlicher buß / cap. 
14. Auch die vermanung an die Gemei⸗ 
ne. Vnnd die danckſagung ſo darnach fol⸗ 


en. 
p | Nach 


drrabgeſchnittenen. 4 
Nach geſchehener danckſagung / ſofiſ- 


ſen die Diener den wider angenomenen 
Bruder / bezeugende damit ſeine verſů⸗ 
nung mit jnen vnd der gantzen Gemeine. 
Darnach wird ein Pſalm geſungẽ / nic: 
Mein ſeele lobe den Gerꝛen dein ) vnd als 
dann laſt man die Gemeine gehn. 5 


Von der eigentlichen 


ſtraffe der Diener der 
Gemeine. 

S kan niemand gnugſam außſpre⸗ 
chen, wie nutz vnd nothwendig / die 
N obgemelte vbung der Chriſtlichen 
ſtraffe ſey / zu einer Goͤttlichẽ vnder⸗ 
haltung der gantzen Gemeine / vnd eines 
jeden glieds derſelbigen / inn aller Gottſe⸗ 
ligkeit vnd bruderlichen einigkeit zu leben: 
ſonderlich aber / ſo ſie rechtſchaffen vñ fleiſ⸗ 
ſig erhalten wird. Vñ zu einer auffrichtigẽ 


vnd ernſten erhaltung derſelbigen in der 


gemeine iſt vornẽlich noth / daß die Diener 
ð gemeine hierin jr ampt treulich thũ / wel⸗ 
ches in dꝛeyen ſondlichen ſtuͤcken gelegẽ iſt. 

Zum erſten / daß das gantze regiment 
der gemeine / nit inn dem willen oder gut⸗ 
P j duncken 


Von der ſtraffe 


duncken eins oder zweien Diener allein 
ſtehe: ſonder bey der gantzẽ menge der Die 
ner vnd Elteſten. 
um andern / daß ſie ſich ſelbs vnder die 
CHriſtliche ſtraffe ( gleich wie ein ander 
Bruder) willig ſtellen / vnd bereit ſcien die 
Chriſtliche vermanung eines jeden Bru⸗ 
ders zu empfangen. 
Zum letſten / daß ſie den brauch der Cheiſt 
lichen Diſciplin / mit allem ernſt erhalten 
vnd vben / vnd darin niemands haß oder 
neid (denn ſie von der welt / die vngeſtraf⸗ 


fet ſein wil / leiden müſſen) anſehen / vnnd 
doch weißheit vnd trewe gebrauchen nach 


einem jeden gelegenheit vnnd geſtalt der 
ſchuld / nicht jr eigen / ſonder des HERren 
ehre / vnd des gefallenen Bruders ſeligfeit 


ſuchende. 


Wo diſe ſtücken alle / ernſtlich vii fleiſſig 


von den Dienern nicht gehalten werden: 


da kan der gebrauch der Chriſtlicher ſtraffe 
nicht wider gebracht noch erhalten wer⸗ 
den / waſſerley ordnung man auch da ma⸗ 


e. 
Vnnd auff daß in vnſer Teutſchen Ge⸗ 
meine / hierin von den Dienern nit geſün⸗ 
diget werde / ſo vil jm̃er muͤglich: ſo ſtehet 
das regiment der Gemeine bey allen Die⸗ 
| nern 

nern des worts vnnd der Elteſten: welche 
auch alle der Chriſtlichen ſtraffe vnterwoꝛf 
fen ſeind / eben ſo wol als das geringſte 
glied der Gemeine. Vnnd daß auch dieſe 
Chriſtliche diſciplin durch vnſere Diener / 
vnter vnſerm volck / vnd auch vnder jhnen 
deſto baß erhalten werde / ſo kommen ſie 
offtermal zu ſammen von den hendlen der 
Gemeine / ſich miteinander zu beſprechen 
vnd zu berathen. 


Zum erſten / kommen ſte alle Donnerſ⸗ 
tags nach mittag vm̃ zwey zuſamen: weñ 
ſie verſamlet ſind / ſo rufft der Deiner des 
worts / vor das erſt Gott vmb ſeine gnade 
an / daß er alle gedancken der vnderꝛedung 
der Diener / zu ſeiner ehren vnd beſſerung 
der Gemeine richten wolle. 

Nach geſchehenem gebet / bringt ein je⸗ 
der ordentlich vnd in der forcht Gottes voꝛ 
(vnd das ſelbige nach dem wort Gottes) 
daß jenige ſo zur beſſerung / einigkeit / vnd 
frieden der Gemein⸗ dienet. 

vnd nach dem ein jeder was er in ſeinem 
hertzen fuͤlet von der vorhabenden ſache / 
gegeben hat: ſo folgt man dem / daß vor⸗ 
nemlich geurtheilet wird / dem wort Got⸗ 
tes am gleichformichſten zu ſein. 

In dieſer wochen verſamlung der Die⸗ 

D ij nen 


Von der ſtraffe 
ner: werden auch offtermals die zwitracht 
der Bruͤder nidergelegt: vnnd es werden 
die Bruder hie erſtlich vermanet vnnd ge⸗ 
ſtraffet / nemlich die / ſo offentlich geſündi⸗ 
get habẽ: oder auch die veraͤchter der heim 


lichen brůderlichẽ vermanung ehe mã mit 


jnen zu der offentlichen ſtraffe kom̃e. So a⸗ 
ber vnuorſehenlich groſſe ſachen der Ge⸗ 
meine in der wochen zu fallen: ſo erwartet 
man des Donnerſtages nicht: ſonder es 


werden als bald durch den Sup erinten⸗ 


denten oder die diener des worts / alle die⸗ 
ner der Gemeine verſamlet / einen Gottſe⸗ 
ligen rath mit einander zu halten. 


Zum andern / auff daß die einigkeit zwi⸗ 
ſchen den frembden Kirchen / nemlich der 


Teutſchen vnd Frantzoͤſtſchen / welche hie 
zu Londen ſind / deſto groͤſſer ſey / ſo kom⸗ 


men die Diener vnd Elteſten / beider diſer 


Gemeine des monatß einmal zu ſamen / 
auff einen gewiſſen geſtelten tag / von den 
gemeinen ſachen bey der gemeine zu hand 
len. vnd im fall das einige ſachen vorfies 
len / ſo diſe beide gemeinen angingen: oder 
daß eine der andern rath in ſchweren ſachẽ 
von noͤten haͤtte: ſo werden gerad auch alle 
Diener beider Gemeinen / durch den Su⸗ 
perintendenten zuſammen beruffen / auff 
in 


B: 

auff daß friede / einigkeit vnd Gotſeligfeit 


der Gemeine gehalten werde. 


Zum letſten / auff daß die gaben / lere vñ 
reinigfeit des lebens / in den Dienern vn⸗ 
ſer Teutſchen gemeine / deſto baß moͤchtẽ er 
halten werden: ſo iſt noch ein tag alle drey 
monat geſtellet / auff welchem ein erfor⸗ 
ſchung vnnd examen aller Diener / jres le⸗ 
bens vnd lere halben gehalten wird. Vnd 
wenn der obgemelte tag (nemlich der 
zweidte Donnerſtag Septembris / De⸗ 
cembris / Marth / vnd Junij) herzu na⸗ 
het / denn vermanet der Diener die gantze 
gemeine / den forgehenden Sontag võ der 
Cantzel / diſes tags: vnd begeret offentlich 
von einen jeden / ſo jemand etwas von den 
Dienern wuͤſte / entweder in der lehre oder 
im leben / daß vnrecht were / vnd die gemei 
ne ergerte: dz ſie daſſelbige jemand võ den 
Dienern / in aller Chriſtlichẽ freiheit vñ lie⸗ 
be / gegen den folgenden doñerſtag anzei⸗ 
gen wollen: auff daß mã die beſſerung dar 
mit vornemẽ / vñ auch allẽ affterzedern vnd 
verleumdern der Diener / das maul ſtopf⸗ 
fen moͤge. Weñ nu auff den doñerſtag alle 
diener des worts / die Elteſten vñ auch die 
Diaken verſamlet ſind:ſo faͤhet der Diener 
des worts ein gemein gebet an / zu der ſach 

P ity dienen⸗ 


Von der ſtraffe 


dienende. Vnnd darnach vermanet er die 
die gantze verſamlung der Diener / mit Fur 
zen worten / zu der erhaltung der Chriſtli⸗ 
chẽ freiheit / in dem vermanen. Vñ daß ein 
jeð zuſehe / daß er in dem vermanen nichts 
fuͤrbring auß haß od neid:oder auch keines 
andern boßheit durch ſchmeichlerey / oder 
liebfoſen vberſehe vnd bedecke. 

Wenn ſolche oder dergleichen verma⸗ 
nung gethan iſt: ſo heiſt man einẽ von den 
Dienern außgehen: vñ in ſeinem abweſen 
wird ein jed oꝛdentilch vnterfraget / warin 
er zu vermanen / zu ſtraffen / oder auch zu 
troſten ſey. Es wird aber da keine flag wid 


41. Tim. jhn / nach der lehre Pauli a angenommen / 


dann bey zweien oder drey zeugen. Wenn 
man nun eines jeden gefuͤllen von lere vnd 
leben des Dieners (ſo abgetretten iſt) ge⸗ 
hört hat / ſo wird er wider hierin geruffen: 
vnd denn wird jm / was von den Dienern 
vber jm beſchloſſen iſt / fleiſſig vnd Chriſt⸗ 
lich vorgehalten. Vnd alſo wird von einem 
jeden Diener ordentlich gehandelt / nies 
mand außgenommen. 
So auch einer vnter den Dienern were / 
der die gemeine Chriſtliche vermanung 
der ander Diener verachten wuͤrde: ſo ſoll 
er fürs erſt / waſſerley authoritet oder lehre 
| er 

er auch iſt / von ſeinem dienſt / vnd dem ge⸗ 
brauch des Nachtmals (Riſti / ein zeit⸗ 
lang verwieſen ſein. Vñ wo er ſich auff ſol⸗ 
che ſtraffe nicht beſſert ;ſonder daß die Ge⸗ 
meine je lenger je mehr durch jn geergert 
wird / ſo ſoll er offentlich / mit bewilligung 
der Gemeine / von ſeinem dienſt geſetzet 
werden: vnd zu letzt wenn keine hoffnung 
der beſſerung zu gewarten iſt / ſoll er vmb 
ſciner halßſtarꝛigfeit willen von der Ge⸗ 
meine abgeſchnitten werden. Deñ in dem 
gebrauch des Kirchen Banns / muß man 
die Diener nicht mehr denn die gantze ge⸗ 
meine ſparen: Ja man ſoll groͤſſern ernſt 
gegen demſelbigẽ beweiſen / dieweil durch 

jren fall groͤſſere ergernuſſen kommen. 
Vnnd wenn die Diener allein regieren 
wollen / vnd von dem joch der Chriſtlichen 
ſtraffe ſelbſt frey ſein: ſo iſts nicht muͤglich / 
daß es inn der Gemeine lang wol zugehe. 
vnd von ſolchen dienern mag geſagt wer⸗ 
den / daß CSR Iſtus von den Phariſeern 
ſprach / Nemlich:a daß ſie dem volck ſchwe⸗ 
re buͤrdẽ auff laden: die ſie ſelbſt mit einem 
finger nicht wollen anruͤren. Diß mag 
warlich wol geſagt werden / von den Pꝛie⸗ 
ſtern vnd Biſchoffen der Roͤmiſchen Kir⸗ 
chen / welche den brauch der Chriſtlichen 
P v ſtraffe 


d Mate 23. 


— — es — 


——— —— 


— 


— - 


. 


— 2, ——— —— 2 
CaO" — - CT EE — — - — — 


— Meer 


— — 


— - 


—ͤ—6ꝶůFAͤẽ — — xähe— ——— 


— — — 2 „L * = 
—— — 
— — — — 


ung 
* be © gy — 2 


— — - —— w * o — 


— — — 


— — 
— — — —— 


Von der ſtraffe 


ſtraffe nicht allein verworffen / vnd in eine 
aberglaͤubiſche ohrenbeicht vnd geltbann 
verendert: ſonder habẽ auch ſich felbſt von 
aller Cheiſtlichen ſtraffe der gemeine gentz⸗ 
lich entzogen / vnnd dadurch einen vnauß⸗ 
ſprechlichen laſt der abgöttiſchen menſchen 
ſatzungen / den gewiſſen des Volcks auff⸗ 
geſattelt. Sie wollen von den Cheiſten 
(die ſie veraͤchtlicher weiſe Leyen vnd welt 
liche menſchen nennen) nit vermanet noch 
geſtraffet ſein / was ſie auch thun:ſonder ſie 
ſind alle vnter einem krancken vnd grindi⸗ 
gem haupt dem Papſt / mit einer fetten der 
boßheit zuſammen gebunden vnd gekup⸗ 
pelt / daß ja kein Fürſt / Ronig oder Keiſer / 
recht oder rath wider jhre ſchendliche boß⸗ 
beit etwas thun kan. Vnd durch dieſe er⸗ 


wartet noch die blinde welt einer reforma⸗ 


tion der Kirchen / aber / ach leider / vergeb⸗ 
lich: ja ſo lang ſie tyranniſche Her:en / vnd 
nit demuͤtige knecht vnd Diener der Ges 
meine / vnd der herden Chriſti ſein wollen. 


Aber jhe wir ein ende von dieſem han⸗ 
del der eigentlichen ſtraffe der Diener vn⸗ 
ſer Gemeine machen / ſo muͤſſen wir hie et⸗ 
was ron dem dienſt der Diaken melden: 
Neulich / daß jr ampt nicht ſey die gemein 
zu regieren:ſonder die allmoſen 1 

vnd 

vnd dieſelbige wider auß zuſpenden. Vnd 
auff daß ſie von allem verdacht der vntrevs 
bey allen menſchen frey ſcien: I Zeichnẽ ſic 
fleiſſig an alles was ſie einemen vñ außge⸗ 
ben: vñ geben alle monat einmal rechnun 
dauon den Elteſten der Genel nne / zu — 2 
cher rechnung ein jeder bruder der gemei⸗ 
ne kom̃en mag / allẽ böͤſẽ verdacht ( welcher 
in ſolchen ſachen leichtlich genom̃en wird) 
von den Dienern zu wehren. 

Vnd wenn einige ſchwere ſachen / ſo jhr 
ampt belangen / vnter jnen ſind / in welchẽ 
fie ſich nit wol vergleichen Fonen: defi brin 
gen ſie dieſelbigen fuͤr die Diener vnd El⸗ 
teſtẽ in jrer verſamlung / daß ſie da gerich⸗ 
tet werden. 

Auff daß aber der dienſt der Diakẽ (wie 
er denn wol wirdig iſt) bey der Gemeine 
geehret ſey / ſo werden ſie offt von den El⸗ 
teſten in ſchweren ſachen der Gemeine / in 
jrer verſamlung zugelaſſen: auff daß auch 
alſo die ſchwere hendel der Gemeine / deſto 
weißlicher / beſſerlicher vnnd eintrechtiger 
vereichtet werden. 

CAP. XX VIII. 


Ein anhang / von denen 
ſo auſſerhalb der gemeine ſind. 


— 


te 


„Cor. 5. 


Von denen die auſſerhalb 
Dis obgemelte ordnung der Chriſt⸗ 


lichen ſtraffe wird in vnſer Gemei⸗ 
9 ne gebrauchet / allein vnter dẽ teut⸗ 
ſchen / die bekentnuß jres glaubens 
gethan / vnd ſich vnter die Chriſtliche ſtraf⸗ 
fe vnnd ſorge der Diener vnſer Gemeine / 
williglich begeben haben. Die andern aber 
ſo auſſerhalb der Gemeine ſind / befehlen 
wir dem HERREY-. Wo aber gleich wol 
etwa einer auſſerhalb der Gemeine were / 
der dieſelbige mit falſcher lehre verfuͤren 
wolte: der wird erſtlich von den Dienern 
ordentlich vermanet / vnd von ſeinem jrꝛ⸗ 
thum̃ mit Gottes wort geſtraffet. Weñ er 
nun zũ offtermal vermanet iſt / vnd gleich⸗ 
wol nicht nachleſt die Gemeine mit ſeiner 
falſchen lere vnruwich zu machen: ſo wird 
er mit ſeinem namen / von der Cantzel vor 
der gantzen gemeine außgeruffen:auff daß 
ſich ein jeder vor ſeiner falſchen lere vnd ge⸗ 
meinſchafft huͤte. Vnd es wird durch den 
Diener mit der heiligen ſchrifft bewieſen / 
daß ſeine lere falſch vnnd vnrecht ſey: Wo 
auch jemand darinn beſchweret were / daß 
er daſſelbige freymutig in der Prophecey 
laß fuͤrbringen. Vñ diß außruffen der fal⸗ 
ſchen lerer iſt nit wider die liebe: ſonder zu 
der ſeligfeit d gemeine gantz 8 
enn 

Denn das ampt eines trewen Hirten iſt / 
nicht allein ſeine ſchaͤflein zu weiden: ſon⸗ 
der auch die Woͤlff von denſelbigen zutrei⸗ 
ben / gleich wie Chriſtus auch gethan hat / 
in dem er die a Phariſeer vnd Schrifftge⸗ 14. 17 
lerten zum offtermal offentlich ſtraffte. Vñ op 2 
der heilige Apoſtel Paulus / hat nit allein 7 * 
gebotten / daß man die b Retzer / nach einer Tit. I» 
oder zweien vermanungen fliehen ſol:ſon⸗ / Tim. i. 2. 
der hat ſie auch mit jhren namen beſchrie⸗ 

ben / die jm vnd ſeiner lehre widerſtunden. 

Welches auch der Pꝛophet c Jeremias ge⸗ ler. 28. 
than hat. 


C AP. » *# 4 $ 4 


Von den gemeinen bet⸗ 


tagen vnd Faſitagen. 
Enn ein groſſe ſtraffe Gottes ins 
Mau ſcheinet voꝛhandẽ zu ſein / 


oder auch ſh on vnſere Gemeine: 

oder diß reich / vnd die Statt Lon⸗ 

den / in welcher wir durch die gnade Got⸗ 
tes leben / vberfallen hat / deñ wird ein ge⸗ 
wiſſer tag in der wochen von den Dienern 
vnnd Elteſten der Gemeine angeſtellet / 
welcher zu dem gebet vnd zum faſten ver⸗ 
ordnet wtrd. Diſer tag wird am nechſt vor 
gehenden 


Don den Gemeinen 

gehenden Sontag der gemeine / durch den 
Diener verkuͤndiget: welcher die Gemeine 
deñ ernſtlich vermanet zu warer beſſerung 
des lebens: außlegende die groſſe ſtraffe 
Gottes / die vns vber vnſerm haupt han⸗ 
get. 

Vnnd auff daß das gebett der Gemeine 
deſto fewriger ſey: ſo v ermanet auch der 
Diener / daß man denſelbigen gantzen tag 
mit heiligen vbungen zubringen ſol: auch 
mit haltung des Nachtmals Chriſti / vnnd 
d | 

ieweil auch die menſchen gemeinlich 
u aller Gottſeligkeit traͤg ſind: ſo verma⸗ 
net der Diener widerumb / daß ein jeder 
(ſo fern es muglich iſt) auff denſelbigẽ tag 
ſich bey der Gemeine finden laß / vnnd zu 
dem Nachtmal des HErꝛen ſich bereite. 


Was auff den gemeinen bete vnd 
faſttag der Gemeine 
geſchicht. 
N dem die Gemeine vmb die neun⸗ 
te ſtund verſamlet iſt:ſo fehet der Die⸗ 
ner ſeine predig an: in welcher er einen tert 
der heiligen ſchrifft / zu dieſem ende dienſt⸗ 
lich der Gemeine erklaͤret: vnnd vermanet 
einen jeden zur erkentnuß ſeiner Sünden / 
vnnd 


r 2 

vnnd zur beſſerung ſeins lebens / auch zu 
dem glauben in Jeſum Chriſtum. Er leh⸗ 
ret auch das volck auß grund dera ſchrifft / 


warinn das recht betten vnnd faſten gele⸗ Eſai 35. 
gen ſey / vnd wie notwendig es ſeie / in ei⸗ Neh. 9. l. 
ner gemeinen noth alſo nach der lehre der Joel. 


heiligen ſchrifft zu faſten. 


Nach der Predig wird auch gebetten / . par. z. 


fur die gegen wentige noth / in den gemei⸗ 
nen gebeten. Es wird auch das Nachtmal 
des HER REn auff die weiß wie oben be⸗ 
ſchrieben / gehalten. | 

Wenn nun die action des Nachtmal⸗ 
gethan / vñ der Pſalm geſungẽ iſt / ſo wird 
ein jeder offentlich vermanet / daß er den 
BERRen auch in ſeinem hauſe vmb ſeine 
barmhertzigkeit in aller nuͤchterkeit anruf⸗ 
fe / on einige niſſung der ſpeiſe biß an den 
abend / es were denn daß die natur daſſel⸗ 
bige nicht erleiden kuͤndte / auff daß er alſo 
deſto fewriger den Herꝛen vmb ſeine gna⸗ 
de anruffe. 

Nach mittag vmb zwo vhꝛen / kompt die 
gemeine wid zu der Predig vñ den gemei⸗ 
nen gebetten: vñ darnach wird die Pzopſe 
cey gehalten. Vñ wird alſo der gantze tag in 
aller G6ttlichen vbung zubracht. Es wird 
mit hinzu die gemeine zu einer milten vnd 

reichlichen 


Von den Gemeinen 


reichliche außtheilung der almoſſen ver⸗ 
manet / vnd zur meſſigkeit vnnd nuͤchter⸗ 
heit / vnd daſſelbige doch on einig vnder⸗ 
ſcheid der ſpeiſen. 

Widerumb / wenn auch diſe reich / oder 
dieſer Statt Londen oder vnſer Gemeine 
einige groſſe Goͤttliche wolthat widerfe⸗ 
ret / dadurch ſein nam ſehr geprieſen wird: 
ſo wird gleichfals ein gemeiner bettag vnd 
faſttag geſtellet / zu einer gemeinẽ danckſa⸗ 
gung Gott dem Herꝛen / für die empfan⸗ 
gene wolthat. 


Vnnd inn der predig wird ein Text der 
ſchꝛifft vorgenomen / der zu diſer ſach die⸗ 
net. Inſonderheit aber wird die Gemeine 
vermanet / das ſey diſe wolthat GOTres/ 
nit zu einer viehiſchen faulheit vnd hoffart 
mißbrauche: angeſehen das glück vnd wol 
fart gemeinlich faulheit vnd fabrleſſigfeir 
gebieren: faulheit bringt verachtung / vnd 
die verachtung wircket wiederſpennigkeit 
wider GOtt: dadurch endtlich ſein zorn 
grewlich einbricht. Herzu iſt gantz noth⸗ 
wendig wol fleiſſig ahn zumercken / daß 
Gott bey dem Propheten Jeremia ſpꝛicht: 


4 lere. 13. So bald ich mir fuͤrnim ein volck oder ein 


Königreich zubauwen vnnd zupflantzen / 
vnd daſſelbig volck das thut vbel vor mir / 
vnd 

vnd hoͤret meine ſtim nit / von ſtundan reu 
wet mich auch der gutthat / die ich mir fuͤr⸗ 
genommen hat / jnen zu thun. 

Es ſoll auch der Diener mit vilen wor 
ten wider die fleiſchliche gleifinerey / vnnd 
den mißbrauch der Goͤttlichen wolthaten / 
bandlen / vnd ſoll die Gemeine durch alle 
mittel zu einer auffrichtigen danckſagung 
erwecken: er ſoll auch ſcharff ſtraffen die 
boſe gewonheit der welt / welche / wenn ſie 
einige groſſe wolthat von Gott empfan⸗ 
gen hat / gemeinlich ſich zu einem viehiſchẽ 
volſauffen vnd vnreinigkeit pflegt zu be⸗ 
geben. Vnd nach der predig ſoll auch Gott 
gedancket werden inn den gemeinen ge⸗ 
betẽ / vor ſeine gegenwertige wolthat: mit 
empſigen betten vnnd flehen / daß wir die⸗ 
ſelbige wolthat nicht mißbrauchen. Dar⸗ 
nach wird das Nachtmal des Herꝛen mit 
aller demut des hertzen gehalten: welches 
ſo es geendet iſt / wird die Gemeine verma 
net / daß ſie / zu beweiſung jhrer danckbar⸗ 
frit / den armen reichlich mittheile / an ſtatt 
des viitigen koſtes ſo die Menſchen wider 
Gott thun / weñ ſie einige wolthat von jm 
entpfangen haben / da vor ſie ſich mit 
groſſem fleiß huͤten ſollen. 

Nach mittag kompt die Gemeine zum 
Q giebett 


Ordnung der 
gebett vnd faſten widerumb zuſammen 
vnd es wird nach der Predig die Prophe⸗ 
cey gehalten / vnnd alle ding gethan / wie 
oben gemeldet iſt. 

Diß ſind die faſttage der gemeine Chri⸗ 
ſti / die einen grund in der Schrifft haben: 
die nicht an gewiſſe tage des Jars / ſonder 
an die noth gebunden ſind: vnd geſchehen 
auch ohn einigen aberglaubiſchen vnter⸗ 
ſcheid der ſpeiſen. 


CAP. XXX. 


Von der Ceremony des 
Eheſtands oder Hoch⸗ 


zeit. 


| r geben keine andere Niderlen⸗ 
Matth. 15. Wie inn vnſer Gemeine zuſam⸗ 
1. Tim. . men / denn die jren glauben beken⸗ 
net / vnnd ſich vnter die Chriſtliche 

ſtraffe vnſer Gemeine begeben haben: vnd 

ſolche zuſammengebung geſchicht allein 

inn der offentlichen verſamlung der Ge⸗ 

meine. Vnnd auff das in vnſer Gemeine 

keine vnruhe der vermaͤhlung halben ge⸗ 

ſchehe / ſo wird die Gemeine zum offtermal 

ſo fern es müglich) in den offentlichẽ pre⸗ 

digen 

digen vermanet / daß ein jeder im angretf- 
fen des Ehelichen ſtands / die furcht Got⸗ 
tes vor augen habe / vñ ſeine eheliche treu⸗ 
we niemand gebe / denn mit fuͤrwiſſen ſei⸗ 
ner nechſten freundſchafft / vnnd zeugnuß 
frommer Gottsfürchtiger Menner. 
Weiter alle ſo den ehelichen ſtand in vn⸗ 
ſer Gemeine anfangen wollen / nach dem 


eins dem andern verlobet iſt: muſſen zu 


den Elteſten der gemeine kommen: Wel⸗ 
che ſie fragen / ob auch alle dingen beider 
theils richtig ſeind / vnd ob keine rechtmaͤſ⸗ 
ſige verhinderung zwiſchen jnen ſey / ſo vil 
jnen bey jrem gewiſſen kundt iſt. 

Wo nun keine verhinderung fuͤrhan⸗ 
den / werden jre namen angezeichnet: vnd 
durch den Diener von der Cantzel in den 
gemeinen predigen / drey mal außgeruf⸗ 
fen / mit dieſen oder dergleichen worten: 


N. vnnd E. haben einander jhre , , 
Eheliche treuwe bey ehꝛlichen zeu⸗ 
gen verheiſſen / Iſt aber jemands der 
einige / billiche verhinderung dar⸗ 
zwiſchen weiß / dadurch dieſer Ties 
ſtand verhindert moͤcht werden / er 

QA tt 


Ordnung der 
ſoll daſſelbige den Elteſten der Ge⸗ 
meine bey zeiten anzeigen: auff daß 
alle ding vnder vns ordentlich vnnd 
zur beſſerung geſchehen / zu der ehren 
G Ottes. Hie zwiſchen ſoll ein jeder 
vnder euch / voꝛ diſe zwo perſonen bi⸗ 
ten / daß ſie ( ſo fern keine merckliche 
verhinderung iſt) den Ehlichen ſtand 
heiliglich anfahen / vnd darin mit ein 
ander inn der furcht G Oetes / zur 
ehꝛen Gottes / vnd beſſerung der ge⸗ 
meine / leben moͤgen. 

So aber darzwiſchen einige verhinde⸗ 
rung fuͤrgebracht wird / faren die Diener 
mit der Ehe einleitung nicht fort / biß die 
verhinderung gentzlich hingenommen iſt. 


Ordnung der Ehe einleitung voꝛ 


der Gemeine. 


Ry Breutigam vnd Braut kom̃en zur 
beſtimpter zeit / zur predig / on einigen 
weltlichen pracht / mit aller zucht vñ maͤſ⸗ 
ſigkeit ( wie es den Chriſten gebuͤret) nach 
dem die pregig geendet / ehe man den Pſal 
men ſingt / kommen beide Breutigam 
vnd 

vnd Braut fuͤr das angeſicht der gemeine. 

vnd denn ſpricht der Diener die Gemeine 
an / mit diſen worten: 

Lieben bruͤder / alle die jr hie in dem 
namen Chꝛiſti verſamlet ſind / jr wiſ⸗ 
ſet daß diſe zwey N. vnd N. begeren 
ſich offentlich mit einander zum ehe⸗ 
ſtand Goͤttlich zu verbinden: ſo ſol⸗ 
let jhr deſſen zeugen ſein / vnd G Ott 
fleiſſig voꝛ ſie bitten / daß diſe verbin⸗ 
dung zu ſeiner ehꝛen / zu jhꝛem heil / 
vnd beſſerung der Gemeine geſchehe⸗/ 
Amen. 

b Wo aber noch jemand vnder euch 
were der einige merckliche verhinde⸗ 
rung wuͤſte / dadurch diſer Eheſtand 

moͤcht verhindert werden / das 


ſoll er nun (wie er ſchuldig 
. iſt ) den Elteſten an⸗ 
n zeigen. 
b . 
6 O ij Ein 
10 

Ordnung der 


Ein vermanung zu den neu⸗ 
wen Eheleuthen / wen keine beſten⸗ 
dige verhinderung fuͤr⸗ 
bꝛacht wird. 


4 1. cor. 2. DJeweil den Eheleuten gemeinlich 

vilerley⸗widerwertigkeit vii creutz 

in dem Ehelichen ſtand zukompt / ſo 

geſchicht es / daß der heilige Eheſtand 

von vilen inn diſer Welt verachtet 

wird / ſonderlich aber von denen / die 

b 1. Tim. 4. ein gemechlichb oder auch ein ſchein⸗ 

Dan. li. heilig leben (doch inn aller vnreinig⸗ 
keit) fuͤren wollen. 


Auf daß deñ jr N. vnd E. (die jr 
euch jetzt zu dem Ehelichen ſtand be⸗ 
geben) in euwern hertzen verſichert 
ſeiet / der gewiſſen huͤlff Gottes in eu⸗ 
werm Creutz / daß euch in dem Ehe⸗ 
ſtand begegnen wird: ſo hoͤꝛet auß 
G Ottes wort / wie daß der Ehelich e 
ſtand ehꝛlich ſey / vnnd ein oꝛdnung 

Gottes / die jm wolgefallet / vnd ders 
halben 

halben auch die Eheleuth ſegnen vñ 

jnen helffen wil: a aber die huͤrer vnd 

Ehebꝛecher wird er ſtraffen. ee 
Vo: das erſt / ſollet jhr denn wiſ- 

ſen / daß G Ott der Almechtige von 

anfang der welt / bim Paradeiß / vor - 

der ſünde / den Eheſtand eingeſetzt "my 

hat, Deñ nach dem Gott allen Cres 

aturen ein geſellen geſchaffen hat: 

da fand der Adam keine gehuͤlffe / die 

zu nehſt bey jhm were: darumb ließ 

G Ott einen tieffen ſchlaff auff ihn 

fallen / vnnd machte auß ſeiner rip⸗ ' 

pen jhm ein Weib / nemlich Euam: 

vñ hat mann vñ weib dermaſſen zu 

ſamen verbunden / daß ſie ein fleiſch 

ſein ſollen / vnd hat ſie geſegnet: vnd 

jhnen alle hilff-vnd beiſtand verheiſ⸗ 

ſen. Es hat auch der HErꝛ Chriſtus 

der Sohn Gottes in dere Ehelich en e Mat. . 

vertrawung wollen geboꝛen werden / 

welchen d ehelichen ſtand er auch mit 

ſeiner gegen wertigkeit vnd wolthat 4 10h. 2. 


Q iii herlich 


der Oꝛdnung 
herꝛlich ge zieret vnd verehꝛet hat:da⸗ 


4 Heb. 3. mit beweiſend / a daß der eheſtand ehꝛ⸗ 


lich ſey bey allen / vnd ein vnbefleck⸗ 
tes beth. Vnd daß er auch den Ehe⸗ 
leuten ſeine hülff allzeit wolle bewei⸗ 
ſen: auch denn / wenn man ſichs am 
wenigſten verſicht / wie er in der ver⸗ 


b loben. . enderung b des waſſers im wein auff 


der Hochzeit zu Cana gnugſam be- 
wieſen hat. 

Diſer hülffe aber ſol man fuͤrnem⸗ 
lich von dem HERNE erwarten / 
wenn man Gottſelig mit einander in 
dem Eheſtand / nach ſeinem Goͤttli⸗ 
chen willen lebet. 

Auff daß jr denn Gottſeliglich in 
dieſem euwern Eheſtand lebẽ moͤget / 
vnnd alſo die hülff Gottes in euwer 
noth befinden / ſo ſollent jr mit allem 
fleiß acht haben / auff die vrſachen di⸗ 
ſes ſtands / vmb deren willen er von 
Gott eingeſetzt iſt / deren fuͤrnemlich 

; Die 

Die erſte iſt / a daß eins dem an⸗ 4 Cen. 7. 
dern in allen dingen hülff vnnd bey⸗ 
ſtand thun ſol. 
Die ander iſt / b daß ſie kinder zeu⸗ b1bidem, 
gen / vnd dieſelbige in der rechten er⸗ 
kentnuß GOttes / vnnd von kindt⸗ 
auff zu einem Goͤttlichen leben c erzie 
hen ſollen: auff daß GO durch 6 Epic, 6. 
ſie geehret / vnd die Gemeine Chriſti N.. 
vnſers HErꝛen alſo erhalten werd. 
Die dritte vrſach iſt / a daß ſie alle di. cor. 
vnoꝛdentliche brunſt vnd vnreinig⸗ 
keit meiden / vnd alſo mit einander in 
warer reinigkeit leben moͤgen. Denn 
der Eheſtand vmb der oꝛdnung vnd 
einſatzung Gottes willen / iſt ein artz⸗ 
ney wider die vnkeuſchheit.e Vñ dar e llilem. 
umb ſollen Mann vnnd Weib eins 
das ander nit betriegen: es were denn 
auß beider bewilligung ein zeitlang / 
daß ſie zum faſten vnd beten weil vnd 
gelegenheit hetten. 
Diſe drey ſtück ſollent ſr deñ fleiſ⸗ 
Qv (fig 


Oꝛdnung der 


ſig bedencken / die jhr nu zu dem Ehe⸗ 
lichen ſtand beruffen ſeid. Vnd auff 
daß ſhr darin deſto Goͤttlicher leben 
moͤget / ſo muͤſſet jr auch wiſſen / wie 
ſich eines gegẽ dem andern nach Got 
tes wort / in diſem ſtand ſchuldig ſey- 
zu halten. 
Zu dem Breutigam. . 

Zum erſten / jr N. ſolt wiſſen / daß 

euch Gott geſetzt hat zu einem haupt 


2 pp. Fo a euwers weibs / daß jr ſie nach allem 
i. cor. il. euwerm vermoͤgen regieren / vnder⸗ 


weiſen / troͤſten vnd beſchützen ſollet / 
gleich wie das haupt den leib regieret. 
Ja gleich wie Chꝛiſtus das haupt der 
Gemeine / diſelbige troͤſtet / jhr hilfft 


b Eb. g. vnd beiſteht. b Ir ſollet auch euwer 


Weib lieben als euweren eignen leib: 
vnd gleich wie Chꝛiſtus ſeine Gemei 
ne liebet. 

e Daxumb ſollet jr nit bitter gegen 


col 3- jr ſein: ſonder bey jr wonen mit ver⸗ 


nunſſt vnd redligkeit / nach allem eu⸗ 
werm 

werm vermoͤgen. Vnd « ſie als ein . pet. z. 


ſchwach gefeß weißlich tragen vñ eh⸗ 
ren. Vñ dieweil es Gottes befehl iſt / 


b daß der mann im ſchweiß ſeines an⸗ b Gene. z. 


geſichts ſein brot ſoll eſſen : ſo ſollet jr 
cuch ſelbs mit aller gerechtigkeit / in 
euwerm Goͤttlichen beruff / fleiſſig 


vben / c auff daß jr euwerm hauſe vo c =pheſ. 4. 


ſtehen / vnnd auch den dürfftigen et⸗ 
was mittheilen moͤget. 

N. Seit jr denn nicht ( durch Got⸗ 
tes hülff) alſo geſinnet allezeit zu le⸗ 
ben mit E. die jr hie vor der Gemeine 
Chꝛiſti voꝛ euwer einiges / wares vñ 
oꝛdentlichs gemahl zur ehe nemmen. 

Antwoꝛt: Ja. 
Zu der Braut. 

E. hoͤret auch nun jr / was euwer 
ampt nach GOttes woꝛt ſey / gegen 
euwern Mann. 


Ir ſollet euwern ehelichen mann 4 Tit. 2. 
lieben / ehren / fuͤrchten vnd jhm vn⸗ Ebbe. 
derthenig ſein inn allen dingen / als Col. 3+ 


euwerm * Pet. 3. 


O:dnung der 


41, Cor. i. euwerm Herꝛen / gleich wie der ⸗ leib 
4 Ephe. 5. dem haupt / vnd b die Gemeine Chri⸗ 
cl. Tim. 2. (to vnterthenig iſt. Ihr ſollet keine 
herꝛſchafft gebrauchen wider euwern 
d Gen, 3. Mann: ſonder jr ſollet ſtill ſein /a deũ 
| Gott hat zu Eua geſagt / vnd in jrer 
perſon zu alle weibern / Dein will ſol 
deinem Mann vnterworffen ſein / vñ 
er ſol dein Herꝛ ſein. Widſtrebet diſer 
ordnung Gottes nicht / vnd brauchet 
keine herꝛſchafft wider euwern mañ: 
el. pet. 3. ſonder folget viel mehr dem e gebott 
Gottes / vnd dem Exempel der heili⸗ 
gen weiber / welche ire bofſnung auff 
Gott geſtellet / vnd ren Meñern vn⸗ 
sen. 28. terthenig waren / J gleich wie Sara 
1. pet. 3. Abraham gehoꝛſam war / vii hieß jn 
Herꝛ. Ir ſollet auch euwerm Mann 
in allen gutẽ dingen behuͤlffich ſein / 
g Tit. 2. ꝑ das hauß in aller zucht vnd erbar⸗ 
0. Tin. 2. t . ohn weltlichen pracht 
lebẽ / auff daß jr andern ein gut exem⸗ 


pel zur zucht gebet. 
Wol⸗ 


Ehe cinleitung. 127 
Wollet jhr E. nicht alſo / mit der 
hülffe Gottes / euch in aller liebe vnd 
gehoꝛſam gegen N. halten / von dem 
ſr hie voꝛ der Gemeine Chriſti offent 
lich bekent / daß er euwer einiger / wa⸗ 
rer vnd ordentlicher Ehemann ſeys 


Antwort: Ja. 


Qie ſol der Diener jre hend zuſammen 
fuͤgen / vnd ſprechen alſo:) 

Gott der Allmechtige / der euch zu 
dem Ehelichen ſtand beruffen hat / 


der binde euch zuſammen / mit dem 
band der waren liebe: auff das jr eu⸗ 


wer gantzes leben / a die groſſe verboꝛ⸗ A Epheſ 5, 


gene einigkeit Chriſti vnd ſeiner ge⸗ 
meine / anbilden moͤget / vñ woͤll euch 
mehren / zur ehren ſeines nammens / 
vnd euwer ſeelen ſeligkeit: durch den⸗ 
ſelbigen Chriſtum Jeſum / Amen. 
Hoͤret nun auß dem mund Chri⸗ 
ſti / wie ſtarck das band des ehelichen 
ſtands ſey: vnnd wie es auch gebro⸗ 


chen 


Ordnung der 
then werd. Alſo leſen wir Matt. 19: 

Da tratten zu jm die Phariſeer / ver⸗ 

ſuchten jn / vnd ſpꝛachen zu jm. Iſt es 

auch recht / daß ſich ein Mañ ſcheidet 
von ſeinem Weib / vmb jrgent einer 

vꝛſache willen? Er antwoꝛtet aber / 
vnd ſpꝛach zu jnen / habt jr nit gele⸗ 
ſen / das / a der im anfang den Men⸗ 
ſchen gemacht hat / b der macht / daß 
ein Mann vnd Weil ſein ſolt? e vnd 
ſpꝛach / darumb wird ein menſch Va 

ter vnd Mutter laſſen / vnd an ſeinen · 
Weib hangen / vnd werden die zwey 
ein fleiſch ſein / ſo ſind ſie nu nit zwey / 
ſoonder ein fleiſch. Was nu Gott zu 
deu ſamẽ gefuͤget hat / das ſoll der menſch 

nicht ſcheiden. Da ſpꝛachen ſie / wa⸗ 

rumb hat denn 4 Moſes gebotten / ei⸗ 

nen ſcheidbꝛieff zu geben vii ſich von 

jhr zu ſcheiden? Er ſpꝛach zu jhnen / 

Moſes hat euch erlaͤubet zu ſcheiden 

von euwern Weibern / von euwers 

hergen hertigkeit wegen / von anbe⸗ 

gin 


x Gen.. 2. 

b Gen, 2. 

e Eph. Fa 
Gen. 2. 

gin aber iſts nicht alſo geweſen. J 
ſage aber euch / wer ſich von ſeinem 
Weib ſcheidet (es ſey denn vmb der 


<, Mat. 5 


Hurerey willen )b vnd freiet eine an⸗ no. 
dere / der bricht die Ehe. Vnnd wer . 16. 


die abgeſcheidene freiet / der bricht 
auch die Ehe. 
Auß allen diſen worten des HEr⸗ 
ren mag man leichtlich mercken / daß 
das Eheliche band ſehꝛ ſtarck ſey: vñ 
daß es allein gebꝛochen kan werden / 
durch den tod vnd hureꝛey. So huͤt⸗ 
tet euch don fleiſſig / nit allein vor E⸗ 
hebꝛuch vii hurerey : ſonder auch vos 
allen vrſach? der vnreinigkeit in wor 
ten vnd wercken / durch welche man 
entlich zu dem Ehebꝛuch kompt. Le⸗ 
bet mit einander in aller zucht / vnnd 
ſeid zwey in einem fleiſch / biß in den 
tod / Amen. 

(Darnach ſpricht der Diener zu der 

gantzen Gemeine.) 
Laſſet vns nu mit einander Gott 


bitten / 


Ordnung der 
bitten / daß er diſen zweien ſeine gna⸗ 


de wölle geben / daß ſie Gottſelig mit 
einander leben moͤgen. 


Das gebett. 


Barmhertziger G Ott vnnd 
Himliſcher vater / der du in dei 
nem wort den Ehelichen ſtaͤd 


4 Gen, 2. 3. 
b Heb. 3. 
. Cor. 0: 


Eph, 5. ſo hoch pꝛeiſeſt b / vnnd ſtraffeſt alle 
col. 3. vnreinigkeit: wir bitten dich von her 
Gal. c. tzen / du wolleſt diſe zwo perſonen (wel 
A poc. 2. che nach deinem woꝛt inn den Eheli⸗ 

chen ſtand zu ſamen verbunden ſind) 


mit deinem heiligen Geiſt regieren. 
Vnd verbinde ſie zu einer beſtendi⸗ 
gen vii waren liebe. Segne ſie gleich 
wie du die glaͤubige Vaͤter vnd deine 
freund Abꝛaham / Iſaac vnd Jacob 
geſegnet haſt / mit fruchibarkeit jhres 
leibs vnnd Gottſeligem aufferziehen 
jhres leibs erben inn der furcht dei⸗ 
nes heiligen Namens. e Verendere 
das waſſer aller jrer truͤbſal / in einen 

ſuͤſſen 


Ehe einleitung. 129 
ſuͤſſen wein deines troſtes: vnd gieb 
jnen gnade / daß ſie hie Gottſeliglich 
mit einaͤder leben / vñ entlich mit vns 
allen / zu dem ewigen leben komen m6 
gen / durch Jeſum Chꝛiſtum deinen 
Son vnd vnſern Herꝛen / Amen. 

Hie ſpricht der Diener zu den neu⸗ 

wen Eheleuten / alſo: 

Gott woͤlle euch ſegnen-fruchtbar 
machen / vnd gnade geben / daß jr eu⸗ 
were kinder / die er euch geben wird / 
erziehẽ moͤget 4 in der furcht vii zucht v he. G. 
des Herꝛen. Gott bleib mit euch vnd 


vns allen / Amen. 

Denn ſingt die Gemeine einen Pſalm / 
nemlich: Wo Gott nit ſelbſt das hauß auff 
richt /c. oder Selig iſt er / ec. vnd als dann 
laſt man die Gemeine gehn. 


CAP. XXXI. 


Von beſuchung der krancken⸗ 


Jeweil die Niderlender vnſer Ge⸗ 
meine ſehr zerſtrewet wonen in di⸗ 
ſer ſtatt Londẽ:ſo kan man nit leicht 
lich wiſſen / ob jemand kranck ſey o⸗ 
der nicht. R Sarumb 


Voubeſuhung 


Sarumbwerjemandinfranctheitges 


«1.Pet. 5. fallen iſt / der muß es den Dienern der Gr 


meine / durch die ſeine anzeigen. Vnd deñ 
wird der franck beſucht / vñ mit dem woꝛt 
Gottes vnderꝛichtet vñ getroͤſtet / darnach 
man erkeñet / daß ſeine noth erfordert / deñ 
es nit wol müglich iſt / einen gewiſſen be⸗ 
richt vnd troſt der krancken zu beſchꝛeiben / 
der allen Menſchen zu gleich dienen ſoll: 
Es muß aber doch gemeinlich dieſe nach⸗ 
folgende hauptſtuͤck der lehre / bey allen 
krancken angeſehen werden. 


b Leu. 26. Fum erſten / daß die krancken allein 
I. Sam. 2. von GOTT den Menſchen zugeſandt 
Nat. g. wird / b Wie man allenthalben in der hei⸗ 


Exec. &, ligen ſchrifft findet 


Zum andern / daß Gott die kranckheit 
nicht vergeblich zuſendet: ſonder daß man 
dadurch / ſeine gerechtigkeit vnnd barm⸗ 
bertzigkeit deſto baß erkennen lehrne. Vnd 
hierin find ſich flaͤrlich der vnderſcheid der 
Gottloſen vnd der Kinder Gottes. Denn 
alle die / ſo die gerechtigkeit vñ die barmher 
tzigkeit GO tres inn jhrer kranckheit nicht 
mercken / beweiſen gnugſamlich / daß ſie 
feine Kinder GOCres ſind. Dnnd denn 
wird man recht / durch die kranckheit / der 
gerechtigkeit GOTCes erinnetet: wenn 

| | | man 


der krancken. 130 
man vberlegt / a daß der Todt vnnd alles 


was man deßhalben leidet / der Sünden 4 Rom. Fe 

ſold ſey. + CT Ge 
Hie muß defi der rancke Menſch / zum Gen. 3, 

erſten ſeine ſünde / die er wider Gott vnnd 

ſeinen nechſten begangen hat / durch die 

betra chtung des b Geſey (durch welches "Peg 

man zur erkaͤntnuß der Sünden kompt) * 


= 
* 


ernſtlich vnnd ohne gleißnerey anſehen. 
erzu dienet fuͤrnemlich die er⸗ 
: 5 r 
; | botten, 
Zum andern / muß er auch dẽ zoꝛn Got⸗ 


tes / wider ſich vmb ſeiner vbertrettung 

willen bedencken / c denn er verflucht iſt / Deu. 2 
der nicht feſt bleibet in allem / daß geſchꝛie⸗ Gal. z. 
ben . im buch des Geſetzes / daß er es 
thue. Hie wird der Menſch in ſeinem ge⸗ 
wiſſen zerſchlagen vnd in die Selle geſtoſ⸗ 
ſen; doch einer mehr denn der ander. 
* Vnnd auff daß der Menſch durch den 
be ſchweren laſt der gerechtigkeit Gortes nit 
e in verzweiffelung falle / ſo muß er durch 
* den glauben mit dem heiligen Geiſt be⸗ 
gabet werden / damit er die barmhertzig⸗ 
feit des Vaters gegen vns / vmb des eini⸗ 
gen verdienſt vnſers HErꝛen Jeſu Chriſti 


ij willen 


Von beſuchung 


willen ergreiffe: vnd darauff feſtiglich ver- 


« 19h 3.6. trawe / a deñ Chriſtus iſt allein vnſere ver⸗ 
. ſuͤnung gerechtigkeit vnd lebẽ / b durch jn 
Rom. 3* allein haben wir in ſeinem blut ein gewiſſe 
5. & g. vnd volkomne vergebung aller vnſer ſün⸗ 
I. cor. 1. den /c der alle vnſere kranckheit auff ſich ge 

br. Ioh. I. 2. nommen hat. 

Eph. l. 2. Diß iſt ein ſeligmachender vnd lebendi⸗ 
Cel. 2. 8 glaub d welcher dem Teuffel widerſte⸗ 
Neb, het / wircket gedult vñ e vberwind die welt: 
vnd die weil diſer glaub in vns ſchwach iſt / 

c Eſai. F · vnd alle zeit in vns von dem Teuffel ange⸗ 

d l. Pet. 7. fochten wird: ſo ſoll man den krancken ver⸗ 

ei. loh. 3. manẽ / daß er mit den f Apoſtelen den Her 

f Luz: Iv. ren vm̃ mehrung des glaubens bitte. Vnd 

ſeinen glaubẽ mehr zu beſtettigen / ſoll mã 
jm auch die Artickel des Apoſtoliſchẽ glau⸗ 
bens fleiſſig erkleren: vnd die troͤſtliche ge⸗ 
heimnuß ſeines Tauffs vii des Nachtmals 
Chriſti zu ſeinem troſt fuͤrhalten / nemlich: 
Saß jm ſeine ſtinden ſo warhafftig durch 
Jeſum Chriſtum allein /in welchen er glau 
bet / vergeben ſind / als er mit dem waſſer 
etaufferiſt / vnd als er nach der ordnung 

Chriſtiin dem Nachtmal des Herꝛen / zur 

gedechtnuß ſeines tods / daß brot vnd 
den wein geſſen vnd getrun- 
cken hat. 


Ka 


Mit 

der krancken. 


3 
Mit diſen pap dergleichen ſtücken / wird 
der krancke in ſeinem gewiſſen / wider 
alle anfechtung des Teuffels 

getroͤſtet. 41. cor. iz. 
Daum aber Gott fuͤrnemlich die liebe oh. z. 4 

von vns foꝛdert / one welche er auch nie 
mad furſein kint erkeñen wil: ſo wirt auch 
der krancke vermantet / zũ erſten / daß erſich 
nit ſchemẽ ſoll / b ſich mit ſeinem nehſten zu 
vnrſunen / wider welchen er entweder mit 
woꝛten oder wercken geſündiget hat / vnd 
daß er ſich auch nit ſcheme einẽ jeden nach 
ſeind vermögen gnug zu thun / vergebung e Luc, 
zu begeren / c vnd . — zu thun / ſo er 


b Luc. I. 9. 


19. 


von jemand etwas mit vnrecht vberkomẽ 4 4 
hette d / deñ die vngerechtTwerdCdas reich eres. 
Gottes nit ererben. Zũ andern daß er auch The. 5. 
einen jeden / der wider jn geſündiget hat / e © Rom. 2. 
von hertzẽ vergebe gleich wie er von Gott Luc. i1, 
begeret daß er jm ſeine ſünden vergebe. Vñ f Mat. 6. 
hie ſoll man zum erſten acht hahen / auff d z. 
haußgeſind / darnach auff die nachbaurẽ / 

vnd alſo fort an zu allen andern menſchen. 

Zu letzt / iſts auch ein werck der liebe / keine 

vrſt 7 oi baders vii ſpaltung hinder jm 

zu laſſen. Darum̃ wird auch der krãck ver⸗ 
manet / daß er bey zeit ſein Teſtamẽt oꝛdne: 

vnd alle vrſachen der ſpaltung / ſo fern es 

jmmer müglich / auffhebe. Diß 


Von beſuchung der krancken. 
| Diß iſt die gemeine oꝛdnung die kran 
cken zu beſuchẽ die wir gemeinlich halten. 
Es werden auch etwa gebett für des fran⸗ 
cken bett gethan / in gegenwertigkeit 
i anderer Bruder / nach gelegenheit 
| der noth des krancken. 
i S arm iſt / ſo wird jm von 
Fi den Dienern geholffen. Es wird auch 
| in den gemeinẽ verſamlungẽ nach der p:e 
ePſam. 5. dig alle zeit vor ſolche franckẽ gebetten. Vñ 
69. & io ſo er geſund wird: ſo geſchicht auch den a 
0 E.. 38. (wie es ſich wol gebůret ) durch dẽ Diener 
eine offentliche danckſagung zu Gott vor 
die geſuntheit des francken / b mit einem 
gebett / daß er ſeine geſuntheit nit mißbꝛau 
che: vnd daß er weñ er zum erſtẽ von ſeiner 
Franctheit auff ſtehet / in die Gemeine zu d 
predig fom̃e: deñ Gott feine vndanckbar⸗ 
$1 ckeit leiden kan. | 
4 Dergleichen thut man auch mit den wei⸗ 
[ | bern / welche von jrem kindbet auff ſtehen / 
| vii erſtlich zu der predig kom̃en / vnd da ge 
* ſchicht ein gebett vo? ſie / dz ſtedie wolthat 
1 Gottes an jnen bewieſen / zu ſeiner ehren / 
vnd jrer ſeligfeit gebrauchen mogen. 
e 


Wende bertbauß. 


Eu, Fo 
b loh. 55 


Die 


Go. f INI 

nen jeden zu wachen vnd zu detten. Seind 
einige groſſe tugendẽ in der abgeſtorbenẽ d Th 


Von der begrebuuß 132 
Je begrebnuß geſchicht bey vns in 
aller einfalt / on alles gepreng heyd 
niſch oder Papiſtiſch weſen / vñ al⸗ 
les was bey · den leichen gehandelt 
wird / das dienet zur lere / vnd troſt der le⸗ 
bendigen / vnnd nit der toden. Denn vns 
Ch:iſtns Jeſus / in ſeiner Gemeine nit als 
Diener der todten / ſonder der lebendigen 
geoꝛdnet hat. 
Wen deñ die leich in die kirch / in die mit 
ten der Brůder die da verſamlet ſind / ge⸗ 
be acht iſt / ſo thut der Diener ein kurtze ver 
manung zu der Gemeine / in welcher er ge | 
meinlich handelt / a wie der tod einkom̃en 4 RO. 7. 
ſey durch Adam / b vnd wie er durch Chri⸗ 1. Cor. y + 
ſtum widerum̃ vberkom̃en / vii hingenom b Rom. &. 
men ſey / c von der aufferſtehung des flei⸗ job. 5. 
ſches / d vnd dem ewigen leben. „ el. 
Er beweiſet auch / e wie vngewiß vriſet 1. Cor. 5. 
leben ſey / vnd wie der tag des Serꝛen kom job. z. 
me / wie ein dieb / f darumb verma net er ei⸗ 5. G6. 


geweſt / die werdẽ 301 ver ehren Gottes ans 2, Pet. 3. 
9587 vnd die Gemeine wird vermankt 1“. '** 

denſeldigen nach zu folgen. Vor allen din- e Mat. 24 
gen / wird die Gemeine zur beſſerung des Mar. 1j. 
lebens vermanet. 


— 


Zn 


Zu ende dieſer vermanung / wird der 
abgeſtorbene begraben: vnd darzwiſchen 
ſingt die Gemeine einen Pſalm / nemlich: 
Mein ſeele lob dẽ eren dein / ꝛc. Pſal. ioz. 


vnd wẽ diſer Pſalm geſungẽ iſt / ſoſpꝛicht 


der Diener offentlich diß nachfol⸗ 
gende Gebett. 

Wo. dancken dir ewiger vnd barmher⸗ 

ziger vater / daß du vnſern bruder (od 
ſchweſter ) N. auß dem elend diſer welt im 
glaubẽ deines Sons Jeſu Chriſti erloͤſet / 
vñ ſeine ſele in dein reich auff genomẽ haſt: 
welches leib du auch zu ſeiner zeit / zu der 
vnſterblichẽ ehꝛen erwecken wirſt: wir bit⸗ 
ten dich / du wolleſt vns mit dein; B. Geiſt 


ſtercken / daß wit dif vergẽglich leben klein 


achtẽ / vnd alle zeit auff dich ſehen moͤgen / 
vnd vor dir in heiligkeit vnd gerechtigkeit 
leben: auff daß wir in dem glauben deines 


Sons von hiñen zu dir verſcheiden / ewig⸗ 
lich bey dir / durch denſelbigen deinẽ Son 


allein leben moͤgen. Welcher mit dir vnnd 
dem H. Geiſt lebet ein einiger vñ ewiger 
Gott geprieſen / Amen. 

Nach folgendem Gebett laſt man die 
gemeine mit dem gewoͤnlichem ſegen hin 
gehen: vnddie Diaken ſamlen die almo⸗ 
ſen fleiſſig von dem volck. 

